
AUGUSTO FREDERICO, 


Seerenissimo £eusscríac Sui, 


ALEXANDER MACDONALD. 


PcrcuRna, Caledonio jamdudum condita versu, 
Carmina fert animus laté vulgare per orbem : 
Non injussa eano ; mihi nec fiducia cedit, 
Auspiciis firmata tuis, Auguste, secundis, 
Regie dux, almum dat eui Sussexia nomen, 


Quique genus sceptrumque ornas famamque Tuorum, 


Nune, age, diductas verbis numeroque Maronis, 
Accipe Phingaleas laudes, quas ore sonoro 
Saepius Ossianes cecinit convallibus altis ; 

Inde novos dabitur fórs me, vir magne, labores 
Vincere, virtutemque tuis extendere factis, 
Brachia "'elluri quà porrigit Amphitrite, 

Dum vaga saecla reget Coelus, dum sidera pascet. 


MDCCCKXX. 


Crieff, Idibus Maji i 


PRAEMISSAE DISPUTATIONES. 


Ossraxis conversurus Phingaléiden, paucisque ego 
contentus lectoribus, tria praefabor. Primum de 
vetustate disseram poématum, quae tribuuntur Os- 
siani; deinde de Phingaléidos dicam genere, con- 
tendamque esse pulcherrimum ; exponam denique 
quid de optimà sentiam interpretatione, Latinisque 


condendis versibus. 


IE 
Ossianis poémata primus Anglicà solutàque ora- 
tione vertit, superioris saeculi annis 1760, 1761, 
Jacobus Macphersonus. Nec mora, per Magnam 
Britanniam Hiberniamque avidissimé lecta sunt. 
Hinc in exteras derivata gentes, summis per Gal- 


lias, Italiam, Germaniamque laudibus efferuntur. 


Y 


6 
Quod autem diu multümque fuerat optatum, quod- 
que unum ad exortam de Ossiane pacandam con- 
troversiam maximé pertinebat, effectum tandem 
aliquando fuit, sollicitantibus viris clarissimis, inpri- 
misque Joanne Macgregorio, equite, cujus est im- 
mortale decus. Londini namque prodierunt in lu- 
cem, anno R. S. 1807, ipsamet Gaélica, sive Cel- 
tica poémata, cum Latinà singularum vocum: in- 
terpretatione ; additaeque fuerunt hae disputatio- 
nes, queis omne sublatum, vel minimum, de vatis 
Caledonnu vetustate dubium videatur. Quae fusiüs 
per primum tertiumque tanti operis volumina tam 
lucido disseruntur ordine, tam mirà doctrinà dicen- 
dique robore, in rem congeram meam ; ac posteà 
ostendam nullius esse momenti, quae ab adversariis 


objiciuntur. 


51 quis ZEneiden sibi, aliive nunc vindicare vel- 
let, totus reclamaret orbis terrarum, quaquà notum 
est nobile hoc poéma; hominisque novi insanum 
testaretur ausum. — Nec secüs reclamant plurima, 


caque gravissima, per omnes Caledoniae fines, vehe- 


dads, .. 

menterque obstant, ne Anglico interpreti, tanquam 
conditori, tribuatur quod vulgatum est Ossianis no- 


mine opus. 


Reclamant, quae proprio extulisse penu constat 
Jacobum Macphersonum ; quorum unum funesta- 
vit Mortis nomine, alterum speciosé Monticolam ap- 
pellavit. At ea tam rudi conscripta sunt Minervà, 
ut plerosque lateant, atque ab omnibus prorsus con- 
temnantur. Nec aliter sentiendum, sentiuntque 
quotquot sapiunt, de hominis deperdità in Homero 
reddendo Anglicé operà. Quae veró é Gaelico trans- 


tulerat, magno in honore ubivis gentium habentur. 


Reclamat Gaélicum exemplar, proprià Mac- 
phersoni exaratum manu, quod ubique leni fluit ag- 
mine, sibioptimé cohaeret nitetque. Anglica porró 
interpretatio non solum laborat plerümque, anhe- 
latque impedita, veluti si quis adversum conscen- 
dat clivum, sed et plurima prae se fert in. ante- 
typum nullaténus convenientia, immo maximé dis- 


juncta et contraria. Flinc Anglicum interpretem, 

licet natione Scotum, saepiüs non intellexisse quae 
vertebat, ostendit "Thomas Rossus, exponendo pri- 
mum Phingaléidos librum ; itidémque passim. doc- 
tus virille, qui Gaélica haec omnia scripta, a Mac- 
phersono tradita, totidem Latinis explicat verbis, 
Si laborandum nobis est aliquando, si multüm su- 
dandum, algendumve, ut aliorum assequamur men- 
tem, tenebris obvolutam, quae nostro conficimus 


Marte, facilé attingimus. 


Reclamant omnes, qui, comites additi Macpher- 
sono, cum ipso in conquirendis Ossianis carminibus, 
excipiendis ex hominum memorià, transcribendis, 


et explicandis operam navàrunt. 


Reclamant, quae conquisivit cultissimo vir in- 
genio et fide integerrimà, Joannes Smithaeus, eo- 
rum similia, quae interpretatus fuerat Macpherso- 
nus. Sunt quidem alia prorsus, sed eódem respi- 
ciunt, eundemque ducunt spiritum. 


Facies non omnibus una, 


Nec diversa tamen, qualem decet esse sororum. 

Immo ex his, quae ediderat Macphersonus, inve- 
niebat plura Smithaeus, licet. haec non inseque- 


retur. 


Reclamat initum anno 1739 a Ministro Popeo 
consilium colligendi carmina Ossianis. Reclamant 
maximé, quae conquisiverat Joannes F'arquarsonus 
ante annum 1745, ac literis mandarat, secumque 
Duacum detulit. Haec autem venerandus senex, 
Scotorum Duacensi praepositus collegio, cum 1iis 
conferebat, quae posteà Macphersonus protulit An- 


glicé ; ac plerumque convenire testabatur. 


Reclamant Caledoniae montes, flumina, valles, 
arces, antra, hisque similia; quae post hominum 
memoriam ad hunc usque diem nominibus notan- 
tur Phingalis, Ossianis, Cuchullinis, aliorumque 


heroum, quos hisce mistos carminibus legimus. 


Reclamant quotquot rerum nostrarum habemus 


antiquos scriptores. ^ Barbourius enim, Boethius, 

Buchananus, Leslaeus, Gavinus Duglassius, Hai- 
lesius, Lindseius, et Nicolsonus, haec sibi Ossianis 


carmina nota fuisse sat significarunt, 


Quid moror? Heclamat vel tota Caledonia, 
quae, nubem obtendens spectatissimorum testium, 
qui cogniti plané sunt ex his gravissimis epistolis, 
undique ad Blairum, Edinburgi degentem, hac 
super re missis, Ossianis opus, diu sibi notissimum, 
Macphersono, alive cuivis adscribi homini novo 
non dat, non sinit, non patitur. Obstupuére ita- 
que nostri, cum primüm dubitari coeptum, utrum, 
quae sermone donarat Anglico Jacobus Macpher- 
sonus, vetusta, recentiorave forent carmina. Nec 
mirum, siquidem adhuc pueri his audiendis oblec- 
tabantur ipsi, longasque ducebant noctes; adoles- 
centes autem facti his acuebantur ad fortia ; senes- 
que solabantur taedia senectutis. Hinc id omne 
dubii in homines rerum nostrarum prorsus igna- 
ros, atque infestis se erga nos agentes animis refu- 


derunt. 

Primus interpretem, quasi impudentissimumni 
mendacem, invasit Samuel Johnsonus, vir Anglus, 
litterisque Anglicis multàm exercitus. Hujus in- 
stitit vestigiis Shavius, Scotus, ex insulà oriundus 
Aranià. His fuerat, sub initium, fórs condonan- 
dum, donec res fuisset ad veritatis trutinam revo- 
cata.  Ínfestior adhuc, licet simulàtius, subsecu- 
tus est Micolumbus Laingius, vir Orcadicus ; qui 
eó devenit, adeoque omnem abjecit verecundiam, 
ut anno 1805, Ossianis opera vulgarit nomine 
Macphersoni, atque hoc suum facinus ratiunculis 
quibuslibet defendere nitatur. En "Triumviratus, 
Ossianis famae, si minüs noxius, certó tamen hosti- 
lis aequé ac Romanae Reipublicae fuerunt Octa- 


vianus, Lepidus, Antoniusque. 


Non est cur pluribus cum duobus primis agam; 
quorum alter, Johnsonus nempé, montanus ut aper, 
dentibus infrendens, in Scotos Scoticumque omne 
ferebatur. Ipse etenim palam significavit se, nubi- 
bus obvolutum livoris, tempestatibusque odii plus- 


quam civilis abreptum, aberravisse veritatis tra- 

mite, quum in Macphersonum, ipsiusque popu- 
lares debacchatus est. Ajebat is Caledonum elo- 
quium rudissimum esse, ipsos omnino barbaros, ac 
nihil, nisi crassé, mente concipere, nihil, nisi crasse 
verbis enunciare. Quis vero non intelligit homi- 
nem de incognitis protulisse judicium? — Nil enim 
scire se Gaélicé fatetur.  Contendit nullum inge- 
nii egregium opus potuisse confici sine litterarum 
adminiculis ; quod quàm falsum est, ut ex aliis plu- 
ribus, sic illustri patet exemplo IHomeri, qui nihil 
scripsit, cujusque Rhapsodiae diu post ipsius obi- 
tum recitatae sunt, donec has demum in Graeciam 
intulerit Licurgus ;Solonque, ac Pisistratus, hujusque 
filius, Hipparchus, in eam redegerint formam, quam 
admiratus est saeculorum ordo. Nullibi extare Gaé- 
lica poémata tubà canebat. Prodierunt ; instructum 
ut agmen, aperto stant campi aequore ; mihi, aliis- 
que oblectant animum. — Cessit e vivis Johnsonus, 
suos jam passus manes. Cedat acie Shavius, qui se 
inde cessurum promiserat, si quis vel digito quod- 
vis monstrásset Gaelicum exemplar poématum, quae 


Ossiani vindicabantur. 


peru 

Ad te nunc convertor, Laingi. Non mihi est 
Herculis robur ; at in te Jaculabo telum sat pene- 
trabile. Attolle, s1 vis, clypeum; ac scito in hoc un- 
um à me dirigi oculorum acies, ut, quae vulgarat 
Macphersonus, dixitque a se conversa, quopiam pro- 
batissimo suffragante teste, poémata Ossiani, veteri 
Caledonio vati, tribuantur. Jam veró tota Cale- 
donia, cui quidquid hujus rei est, fas erat uni cog- 
noscere, facta mihi testis suffragatur. Verte te in 
mille facies ; transfixus hoc meo telo jaces.  'Pradi- 
dit Homerum Graecia, Virgilium Italia, tradit item 


Ossianem Caledonia. 


Perpendere juvat, quae sparserat adversarius, an- 
tequam stratus fuerit humi. Animadvertendum 
primüm, si quid denegetur, quod testibus optimis 
solummodo confirmari oportet, ac jam confirmatum 
est, frustrà, qui negat, iis niti, quae mentis penu, 
per inania vagantis, avocantur. Nam quae indé 
petuntur, nil roboris habent, nil splendoris. Cor- 
porum fieri ullum. motum posse negabat Zeno; 


cognoscere nos quaevis extare omnino corpora Berk- 

leius ; quidvis esse praeter unam ingentem molem, 
mente praeditam, atque in immensum facies vari- 
antem, Spinosa ; atque haec illi miris astruere sub- 
tiitatibus conantur. Qui porro iis refellendis 1m- 
moraretur, operam perderet oleumque: nec video 
qui tandem ad se revocentur, nisi eo validissimo 
argumento, quo, magnus ille Dialecticae magister, 
Aristoteles docebat talia delirantes oportere redar- 


gul. 


En nunc Achilleum, si superis placet, nostri phi- 
losophi argumentum! Quae tribuuntur Ossiani 
carmina, non ejus esse possunt; itaque non sunt. 
S1, quod primum híc est, concedatur, non est cur 
postremum negetur. At mihi fas totum hoc, quan- 
tumcunque est, convertere. Haec carmina sunt 
Ossianis: quis ergo neget illius esse potuisse? Dia- 
lecticam. utrinque videmur callere. — Jam ego 
rem confirmavi meam ; eoque usus fui disciplinae 
doctrinaeque genere, quo rejecto, actum est de 
Homero, Virgilio, aliisque quibuslibet auctoribus, 


qui quàcunque terrae plagà, quovisve tempore flo- 

ruerunt. Adversarius autem meus, latissimé vaga- 
tus, digladiatur. — Ait enim : quae deferuntur Os- 
siani carmina, miram depingunt morum amoeni- 
tatem, quum constat ex Romanis Scriptoribus, ut 
Ammiano Marcellmo, ipsum, siquidem extiterit, 
fusse cum omnibus suis immanitate barbarum. 
Qui potuit ergo haec condere carmina ? Proh homi- 
num fidem! ubinam gentium sumus ? Quae quan- 
taque morum barbaries ubique viget? quàm mul- 
ta perpetrantur immanissima per omnes cultiores 
Europae terras, quae Divinas Christi profitentur 
institutiones ? Priscos omitto Graecos, ipsorumque 
clarissimum poétam, Homerum ; festino Romam, 
cujus copiis maxime fidit Laingius. Eleganter 


de Romanis dixit Buchananus noster. 


Itoma armis terram, ratibusque subegerat undas, 


Atque iidem fines urbis et orbis erant. 


Hinc superbierat Roma; illiusque scriptores, ut 
Ammianus, aliique sui similes, qui nunquam Cale- 
doniae oras populosque viderant, quique, quascun- 


que gentes Romana dominandi cupido nondum fre- 

gisset, barbariae immanitatisque notis designabant, 
non omnem merentur fidem, si quid durius in ma- 
jores nostros scriptum reliquerunt. Quae scribe- 
bant, ab iis didicerunt, quos nostris nos armis per- 


terrefecimus. 


Fortia Trojani gesserunt Romulidae ; fortia quo- 
que Phingalei Caledones. Quo turbine fas nobis 
contorquere hastas homanae expertae sunt Legio- 
nes. Aggeribus murorum extruendis, et à mari ad 
mare trans hanc insulam diducendis frustrà labora- 
runt; frustrà nostrorum montium fauces occupa- 
vére, praesidusque muniérunt. Írruimus, perrupi- 
mus, dejecimus haec omnia; magnificé vicimus. 
Qui per Meridionales plagas in. id devenerant in- 
ertiae, ut a Ivomanis passi sint debellari, assuetique 
jugo conquieverint, nostris se dedere gladiis, aut 
fluctibus se amandare devorantibus compulimus. 
Ex Hibernià reversos solo animisque recepimus 
nostris. Inde Kennethus, rex noster, in Pictos mo- 
vit arma, debellatosque inter sui posuit sedem im- 


peru. Hostiliter in nos incursantes, Danos man- 


1T 


dabamus tumulo, ut pelago prodibant. Ex Anglià, 
Normanià, et Belgio profugos civitate donavimus ; 
atque hi in unum nobiscum populum coiérunt. 
Abs extremis Carnabiis trans Bodotriae Glottaeque 
aestuarla ad usque Northumbrios imperium protu- 
limus. Quid patriae possit amor, sanaeque studium 
libertatis, demonstravit eques noster, praestantissi- 
mus Vallas ; quid mens invicta malis, rex Brussius. 
'Tot alma tandem regum progenies, Jacobus Sex- 
tus, suscepit Britanniae totius, atque Hiberniae, 
insularumque adjacentium gestandum dextrà scep- 


trum ; hodiéque gestat sanguis Caledonius, 


Juraque dat populis, quaquà sol aureus orbem 


Respicit. 


Invictas quid gentes traduxit Roma, omnium ip- 
sa bellua immanissima, quae vel ab uberibus fota 
fuerat sanguine, creverat in immensum cruore sa- 
tiata, tot proculcàrat populos pede cruentato, toties 
in se suaque saevierat viscera? Haec tamen tur- 
bulentissimis enixa est temporibus M. 'T.. Cicero- 


nem, cujus animum non capiebant orbis angustiae ; 

blandum enixa est Virgilium, spem alteram. Quid- 


ni ergo genuerit Ossianem. vetus Caledonia, qui 


suis praestaret carminibus, ut, quorum victricia re- 
pulimus tela, nec ipsis admodüm ingenii splendore 


cedere videremur ? 


Respublicae, regumque ditiones maribus, flumini- 
vus ac montibus definitae sunt, veluti quibusdam 
metis ; posuitque Deus florentissimis quoque regnis 
statuta rerum tempora. Non his tamen limitibus 
terminantur virtutes ac vitia. — Nobiscum enim 
pullulant, ubicunque sumus; humanumque genus 
in aevum sequuntur. Poétarum autem est, quos 
laudant, magnificé laudare ; omniumque est ab iis se 
avertere, quae minus in amicis fulgent. Si quid 
domi militiaeve niteat, atque in unum bellé confe- 
ratur; et ab eo, cui tribuitur, omne recidatur mi- 
nus habens decoris, en! mores, quos describit Os- 
sianes ; en illius Phingal, quem praestantissimo si- 
milem numini depinxit! Quidni venerandus se- 
nex, strenuus bellator, natus poeta, Bardorum 


unbutus institutionibus, memorans, quae cognati, 

quae pater, insignis rex, quae filius, quae fra- 
tres, quae dilecti sodales gesserant, et quorum pars 
magna fuit ipse, haec exornarit? tales heroas ad 
coelum laudibus extulerit? jucundissimà raptus 
animi recordatione in ea, queis ipse studuerat ju- 
venis, in eos, quos adamaverat, in eximia facta, 
quae cum iis perpetraverat, superstes sic senium, sic 
caecitatem, sic suorum desiderium solatus sit? Quid- 
ni praeclara sentiret, easque virtutum morumque 


exprimeret opiniones, quas tantopere admiramur ? 


Contendit dein Laingius non potuisse-Ossianis 
poemata, vetusti nempé vatis, ad nos usque perve- 
nire; quum nec ab initio, nec post plurima sae- 
cula fuerant litteris mandata. — Quod scriptum est, 
stabile ac permansurum. vocat ; quod voce tantum 
traditur, Laethéis delendum aquis committi. dicit. 
Verüm haec hominis doctrina vel adducto jam re- 
tunditur exemplo Homeri, cujus RKhapsodias per 
multa servavit saecula sola recitatio. Quem porro 
habet testem Laingius, übi asserit Ossianis poé- 


mata nec ab initio, nec plurima post saecula fuisse 

litteris mandata ? Non omnino latebat Celtas scri- 
bendiars, quàmvis arserint magis gerere quae sunt 
fortia, quàm scribere: sed et constat eos optimos 


viros, quos FKoma, facta jam Christianae veritatis 


Magistra, sacris imbuebat institutis, ac, veluti gen- 


tium omnium Mater amantissima, legatos praecep- 
toresque ad varias mittebat nationes, litteris abun- 
dàsse. His abundavit S. Patricius, Hiberniae 
apostolus ; his S. Columba, sociüque ejus, qui ex 
Jonà insulà face Evangelii Caledoniam collustra- 
runt ; tantàque se doctrinae famà, morumque ges- 
serunt integritate, ut, quas sibi, per nostras et in- 
sulas et continentem terram, posuerant sedes, pia 
posteritas horum insignitas ad hunc usque diem 
nominibus, templa Deo O. M. sacràárt. ^ His 
abundavére nostri Praesules, Presbyteri, et Mona- 
chi. Quidni unus, aut alter, pulcherrimis allec- 
tus Ossianis carminibus, haec litteris potuerit, ac 
voluerit, concredere? Semper enim hoc egit Ec- 
clesia, ut, si quid eximii in ulla doctrinà, si quid 
in artibus liberalibus, si quid omni terrarum orbe, 


coelive, quod videmus, est ambitu, id nobis optet 


c — D e 

proponere. Sic namqué ad multó praestantiora 
aestimanda tollimur ; hàc sapientissimà eruditi 
disciplinà, quae nunc spe praesumimus amplissima, 
tandem aliquando in Dei mente, quasi fonte luci- 
dissimoque speculo aeternüm, atque inenarrabili 


cum gaudio, intuebimur. 


Haud ignoramus quàm multa nobis abstulerat 
vetera scripta vastator ille, Anglorum rex, Eduar- 
dus Primus; quàm multa plusquam civilis ille 
furor nostratum, qui, saeviente perduellionis pro- 
cellà, patrum pertaesi sacra, novisque rebus stu- 
dentes, antiqua monumenta flammis abolenda de- 
creverunt ; quàm multa Cromuelli tyrannis ; 
quàm multa denique Anglici dux exercitás ille, qui 
Britannis restituit rem ; quaeque inde, ubi in Sco- 
tiam, jubente rege, Carolo Secundo, nave remutte- 


bantur, absumpsit pontus. 


At licet, qui primus Ossianis carmina htteris 
expressit, fuisset Joannes Farquarsonus, non erat 
cur nos usque non potuerint advenire. Qui 


C 


22 


stabile putant, quod scribitur, non item, quod 
voce traditur, haud animadvertunt litterarum sta- 
bilitatem. hominum inniti studio, quasi unico fun- 
damento, quo semoto, totum corruit aedificium. 
Nec enim litterae quid nobis ex se significant, cum 
mera sint signa, quibus homines, conventione factà, 
voluerunt quid indicare. Hinc, si per centum cir- 
citer annos neglexisset humanum genus conscrip- 
tos jam libros, hi, veluti lapides, semper contice- 
rent ; nihilque indé disceremus ; quoniam, si ignis 
et aqua tempusque rerum edax his pepercissent, 
non ampliis tamen intelügerentur. Proinde, si 
scriptis, vocibusve erudimur, id hominum curae, 
semet excipientium, doctrinaeque debemus. Quare, 
si majores nostri in id incubuissent, ut, quae voci- 
bus hauserant ipsi, ad seros usque nepotes trans- 


mitterentur, hoc omnino efficere potuerunt. 


Librorum nos multitudine obruimur ; ideóque 
nescio quà memoriae hebetudinelaboramus.  Fidi- 
mus libris, memoriam negligimus ; quam tamen 


discendi ardore, ubi nil aliud suppeditat, mirum in 

morem augeri notum est.  Caledonias autem gen- 
tes Hibernasque, ut missos faciam reliquos Celtas, 
versibus, et suorum laudibus exarsisse testatur his- 
toria; itemque has inter extitisse hominum ordi- 
nem, cui fuerat id muneris mandatum, quique sum- 
mo habebatur honore, atque ad supremum dura- 
vit saeculum.  Praetereà nostri vel à Phingalida- 
rum aevo semotissimam ab alis gentibus agebant 
vitam, parvo contenti; diem venatu exercebant ; 
fidibus, cantu, jucundis narrationibus longas falle- 


bant noctes ; nec erat, cur quidpiam innovaretur. 


Post annum tandem 1748, mutari coeptum. 
Hoc nempe anno abolitum est, quo nostri proceres 
inter suos utebantur, jus carceris et sanguinis; at- 
que deindé cum reliquis Britanniae populis in unum 
coaluimus. Hinc cultior quidem soli facies ; innu- 
merae sunt apertae viae. 


Quà priüs ipse gradu vix nitebaris anhelo, 


Nunc rapidis teritur semita pressa rotis. 


Undique viridantes assurgunt sylvae; manu ca- 

vatae rupes, vastisque repletae aquis, nostras, hinc 
indé remeantes, trajiciunt naves; ovibus abundant 
montes, re frumentarjà valles, armentis prata; ex- 
pediuntur merces; cumulantur divitiae; amplae 
struuntur aedes, Át quàm dispar gens nostra! Heus 
ubi nunc almi proceres! ubi pietas! ubi prisca fides, 
aureaque simplicitas! —Saevior debacchatur armis 
luxuries, majorumque prorsus eliminavit delicias. 
Non resonant citharae ; jam vix ipsa placent car- 
mina. Quàtot potentissimi utebantur quondam po- 


puli, quà dirigebat acies Phingal, quà canebat arma 


rn / 
MIS 


virosqueOssianes, contempta lingua dimittitur. Pe- 
q , 5 


reerinis hiscimus vocibus, pereerinis inhiamus mori- 
e p] » 

bus, vestibus, cibis, potibus, supellectili ; litterulis 


studemus ; vix mundum circumspicimus ; in pejus 


usqué homines ruere videntur.  Gratulor itaque 

prius Ossianis carmina in varias fuisse conversa 


linguas, quàm tanta praevaluerit rerum commuta- 


tio. 


His ejectus propugnaculis, qui celebrantur ab 


Ossiane heroes, queisque tota resonat Caledonia, 

bonus agnoscit Laingius ; ac plura à nostro vate me- 
morata facta, quibusdam exilibus nulliusque mo- 
menti carminibus, dudum atque adeó per Hiber- 
niam notis circumferri fatetur. Ex his autem 
vult, tanquam elementis, consuta fuisse à Macpher- 
sono quae nos Ossiani carmina vindicamus.  Ve- 
rüm, quandoquidem hoc gratis dicitur, jure optimo 
negatur. Quam multa ex Homero et Virgilio de- 
sumpta, centonesque dicta, novimus? Quis tamen 
ex his in unum congestis, prodiisse dixerit Homeri 
aut lliaden, aut ZZneiden Virgilii ? | Quis non vi- 
det, ob facilem é Caledonià in Hiberniam trajectum, 
atque inde commeantium multitudinem, fas qui- 
busdam fuisse rudibus Hibernis, eodemque feré no- 
biscum utentibus eloquio, nonnulla nostri vatis dis- 
cere carmina, eaque pervertere, ut, pro re, diversis- 
simis natà temporibus, prisca miscentes novis, sacra 
profanis, digna indignis, suos quoquomodó laudar- 
ent? Potuit ex eodem fonte quis nostrüm nonnul- 


la in rem derivare suam. 


Perstat adhuc adversarius, contenditque hisce 

mista carminibus inveniri plura, eorum similia, 
quae in S. scriptoribus, in Homero, in Virgilio, poé- 
tisque Anglicis leguntur ; atque indé novus hic vult 
sophus novum esse hominem Ossianem. — Hos qui- 
dem auctores insano evolverat Laingius labore; 
pluraque inde in medium protulit. |. At nimio fer- 
vore rem suam persecutus est : 
Accessit fervor capiti, numerusque lucernis. 
Vidit is, quae praeter se nemo; omnia feré vidit 


gemma, 


Eumenidum veluti demens videt agmina Pentheus, 
Et solem geminum, et duplices se ostendere Thebas. 

Quid si concedam aliqua inveniri similia? Dicit 
Alexander Pope, in Homero, in quo erat is versatis- 
simus, nonnulla esse eorum similia, quae in sacris 
litteris legimus. Quot coelum terramque, atque 
hominum describunt mores, quaedam habent ejus- 
dem generis ; et habere necesse est. Ex eo nam de- 
rivant fonte, qui nil minüs communis est, quàm 
mens, quae cogitat, spiritus, quem ducimus, vitaque, 
quà fruimur. Non legerat Ossianes Haebreas lit- 


teras, non Graecas, non Latinas, Anglicasve. Sed 


2 


prospectum legit mundi, maximum librorum un- 
um, cui animos oculosque admoverant, quotquot 
posteris quid memorià dignum tradiderunt. 5i 
quid ex Ossiane promatur, quod ipse suo sub coelo 
discere, suoque proferre more non potuit, victas do 
manus. At nihil tale monstratum est; aut un- 
quàm monstrabitur. Quum dicit Laingius com- 
parationem carminum cum Geniorum symphonià, 
colentium. colles, quamque legimus Phingaléidos 
L. V. traductam fuisse ex Miltono, risum movet 
viro Caledonio. Haec enim popularis fabula nos- 
tris vel lippis et tonsoribus, quin et vetulis est no- 
tissima, quae nec Miltonum extitisse norünt. Hinc, 
qui talibus oppugnant nostri poétae altam vetusta- 
tem, ad mera confugiunt figmenta ; rem non attin- 
gunt, utpoté qui, longius digressi, Phaetontis ut 


equi, magnum per inane expatiantur. 


Jamqui vale, mi Laingi: si fórs resipueris ; si te 
? ? 

poeniteat ; si reum tete confiteàre, fas tibi mecum 

in amicitiam coire. Solemne namque fuit, adeóque 


est Caledonibus, 


Parcere subjectis, et debellare superbos. 

Dic ergo temet insipienter egisse, qui Gigantis in- 
star voluisti omnibus Caledoniae agminibus expro- 
bare; dic rabiem Lochlinidarum,tuorum majorum, 
quos toties perfregére Phingalidae, ad seros de- 
ductam nepotes, in te, advená Orcadico, annales volu- 
tante, tot saevis colubris hydrisque pullulasse; dic 
usque adeó te memorabile aliquod. affectavisse no- 
men, ut non fueris dedignatus vel Herostratum imi- 
tari qui sacrilegas injecit manus facesque Ephesi- 
no Dianae templo; quique id unum suo assecutus 
est auso, ut, quoties nostras subit mentes, toties im- 


manissimi sceleris recordemur. 


Il. 

OssiANIS confirmatà vetustate, dicam de Phinga- 
galeidos genere et pulchritudine. — Plura fuderat is 
carmina; horumque aliqua ad nos usque devenére. 
Faciem variant; sed cognata facilé agnoscuntur. 
Ex his unum, 'T'emora nempe, Phingaléide majus 
est, reliqua minora. Phingaléiden, quasi speci- 
men, placut vertere. Multa in singulas partes, 


seu libros, notaturus, sat modo, brevitati studens, 

habeo hujus poematis materiem, personas, eloqui- 


umque delibare. 


Poématis epici materiem, seu argumentum con- 
cedunt omnes, qui talia profitentur, unum esse ali- 
quod opportere insigne facinus, quod per varios 


rité connexos casus, certumique temporis spatium, 


unius aut anni, aut mensis, aut aliquot saltem die- 


rum, ad finem usque perducitur. Quae minüs 
sunt ergo necessaria, ac majori tantum inserviunt 
explicationi decorique, vel ab ipsàmet poematis ac- 
tione vacuo implendo intervallo, qualis nox est, in 
episodia rejiciuntur. Achillis canit iram lIÍome- 
rus; ZEneae adventum in Italiam Virgilius. Ex 
his primus, pro mirà, quà pollebat, inventione, con- 
gessit in argumentum plurima suum. Sed nimis 
luxuriat, totusque in pugnis est, ac diris funeribus, 
Hunc alter, in ZEneide imitatus, amplissimum per- 
currit campum ; et Odysséam sex prioribus libris, 
lladen sex posterioribus exprimit. Simplex uti 


est ac nobilis Iiadis ZEneidosque materies, sic quo- 

que Phingaléidos, Hibernia scilicet per Phingala 


servitutis jugo liberata. 


Haec Phingaléidos praecipua materies in partes 
dividitur tres. Cum Cuchullin, Cormaci Secun- 
do, Hiberniae regi, adhuc puero, custos designatus, 
ad "l'uram sedebat, Suarena, Lochlinis, seu Scan- 
dinaviae regem, hostiliter cum ingenti appulisse 
classe didicit. Impendentis hujus discriminis jam 
certiorem fecerat is Phingala, Morvenis, seu Ca- 
ledoniae regnatorem, qui, non minüs quàm Cor- 
mac, communem à "Trenmore gentis repetebat ori- 
ginem. At, praecipiti actus consilio, cum Sua- 
rene iterum iterumque in Lenae planitie congre- 
ditur, ante Phingalis adventum ; funditurque de- 
müm, ac mirum in modum tristatur. En poéma- 
tis non sat secundum initium! Hic adventat Phin- 
gal, qui Suarenis copias bis ine&ádem planitie frangit ; 
ipsumque, vir viro congressus, debellat. En me- 
dium! Quintà, post initam poématis actionem, 
die liber in regnum remittitur rex Buaren, aeternam 


policitus amicitiam  Phingali, qui, Cuchullina 


Jt 


consolatus, laetus cum suis mox in patriam rever- 


titur. En faustissimus finis! 


Huic autem uni praeclaroque completo facinori 
plura, quae humanitatem, amicitiam, tenerosque 
spectant amores, magnà cum arte innectuntur. 
Non etenim nudam texit veritatem Ossianes; sed, 
multis undique conquisitis, rem auget ornatque 
suam. Hinc optimà naturà duce, quas de poéma- 
tis epici materie leges doctus praescripserat Aristo- 


teles, exequitur, 


Quidquid sit de eorum sententiáà, qui háàc super 
re contendunt, ad epicum conficiendum poéma, 
prius doctrinam aliquam excogitandam, quà mo- 
res dirigantur hominum, deindé factum aliquod 
cum suis adjunctis esse perquirendum, quo illustrata 
haec inculcetur, non sic egit Ossianes noster, "lali 
fórs tramite unus, alterve veterum poétarum suos 
pertulit gradus; tali fórs aliquis e recentioribus: 
non item Ossianes. Raptus amore poéseos, raptus 


in cognatos pietate, rerum admiratione raptus, 


quas gesserant hi, atque ipse, comes additus non 
infimus, gratumque facturus multis, hinc inde con- 
venientibus ad insignem audiendum Bardum, re- 
Bis praestantis filium, jam senem, omniumque, 

uos adamaverat, afflictum funeribus, carmina di- 
cebat. Hinc tota ejus poématum repetenda ratio, 
sonusque, Hinc summam adjungit dignitatem 
summae querimoniae. Cursu Homerus ruit rapi- 
do; quandoque etiam dormitat.  Lugubris ut est 
Ossianes, grandior, verendus ceu rex, attollensque 


* 


sublime os, duce semper sapientià, spatiatur. 


At, licet non instar Socratis consederit, ad homi- 
num informandos mores auctor, ex Phingaléidos 
nexu haec magna consequitur veritas: corporum 
robur debellat vis; ferocia pectora lenit modestia. 
Singulis autem expositis casibus aliae aliaeque per- 


pulchrae depinguntur veritates, 
Quod ad epici poématis attinet personas, haec 


forsan monenda forent. Hae, velut iridis colores, 


coelique sidera, discriminentur ; quaedam notentur 

flagitio ; sint quae magis, quae minus niteant ; 
una, ceu sol, cunctis fulgeat induta virtutibus; 
& 
omnes denique sibi constantes agant, similesque 
sui loquantur. lis, quae ipsarum turpantur notà, 
alienàmur a vitio; In iis, quae minus habent splen- 
doris, nosmet agnoscimus; atque, ut in speculo, 
perspicimus quid à nobis sit amovendum. Cum 
in ilo autem, qui communia sentit incommoda, 
sapienterque perfert, intueamur, tanquam in tabu- 
là, egregié depictam justitiam, benevolentiam, at- 
que clementiam, vivà hác, placidissimáque gaude- 
mus imagine ; virtutemque ipsam admiramur, di- 


ligimus, studemus imitari. 


Quas praecipuas adduxerat in scenam personas 
Homerus, optimé distinxit; suas item Ossianes. 
Non jam in Phingaléide est eadem personarum fa- 
cies; sed miré variant hae formam ; sibique, ortus 
ut occasui, é regione opponuntur. Ossianis, ut Ho- 
meri, heroes maximi sunt omnes armis validi, sed 
suo quisque more. Magnus bellator Suaren est ; 


at ubique ferox, donec victrici tandem Phingalis 

r E dometur temperantià. '"lurbine contorquet hastas 
| Connal, vir animi prudens, placidusque. —Praeceps 
u in bella ruit Calmar ; glorià militari maximé duci- 
tur Cuchullin; is tamen rebus in. adversis nimiá 
premitur aegritudine.  Pugnaturus amabilis effer- 
| P, vet Oscar; decidens ut ingenti rupes pondere, 


blandus imminet Ossianes hostibus; terribilis est 


^c me e. NET 


acie Gollus; at ductor est aliquantulàm invidus. 
Occurrunt Phingaléide plures etiam Heroides, cüm 
animi fortitudine, tüm etiam corporis formà mo- 
rumque conspicuae integritate: sunt et venerandi 
| aetate ac carminibus Bardi, seu vates; verendi 
Manes, nocturni Lemures, aériae Larvae, montium 
blacidi ac canori Genii, luce adoperti decoris. In 


hoc tanto concessu Phingal sol est. 


51 valdé suas discriminat Homerus personas, est 
tamen ubi graviter pecatis, quando scilicet iis mo- 
res afüngit. Non solàm enim Diique Deaeque 
ejus ridiculé inter se rixantur, Jnpiterque, Deum 
pater, atque hominum rex, ineluctabili subjicitur 


fato, quod nihil est, sed et heroes omnes notantur 

quàdam immanitate. Divinus ille Hector, opti- 
mus civis, thalami consors amantissimus, tenellus 
genitor, Patroclo insultat jacenti, vulturibusque, 
dilaniandum, traditum iri saevisimé minatur. 
Quid de ejus principe heroe dicam, Achille? 1m- 
piger, iracundus, inexorabilis describitur.  Atta- 
men is fingitur amicos habere Deos, victorque 
murum patriae deruit, Hectora. Defensores aiunt 
Homeri ab ipso, sciente ac volente, talem fuisse 
descriptum Achillem. Hoc denegat nemo ; at con- 
tra fas, contra sanam rationem quis ignorat? Nec 
hoc quis aequi bonique faceret, nisi Jam anili tene- 
retur Homeri superstitione ; arasque ejus manifes- 
tis sacrasset erroribus. 


Scribendi recté sapere est et principium et fors. 
Hon. 4. P. 


Non uti Grajus, aberravit vates Caledonius; 
nec ita sideribus effulgens coelum à tenebricoso ter- 
rae discrepat aspectu, prout Ossianes in pulchris ef- 
fingendis moribus ab Homero. | Exulat Fingaléide 


avaritia; exulat convicium ; omnis indecora ex- 

culat levitas.  Animos híc nectit amucitiae usus, 
amorumque dulcis castimonia. Sola dominatur 
virtutis majestas ; atque huic comitas, laudum cu- 
pido sana, et prisca simplicitas astipulantur. .Men- 
sas extruit hospitalitas, ipsosque adsciscit hostes. 
Debellantur superbi; parcitur at victis, queis 
etiam amica protenditur dextra; quos caecidit 
gladius, decorat laudibus, elegis, sepulchro huma- 


nitas. 


Quem facit iracundum Homerus heroa, huic 
iras magnoperé aggerat ; nec minüs Ossianes, 
quem voluit, effhingit optimum. . Sub altum Phin- 
galéidos initium talis tantusque eminet Cuchullin, 
ut illo vix major quis alius excogitari posse vide- 
atur. Sed multo id mane cavit Ossianes. Quem 
enim hic ipse Cuchullin, certior factus appulisse 
hostem, praedicat expectari virum, cui monti- 
bus in altis Caledoniae summa pertinet rerum 
potestas, armorumque laus?  Phingala. Quem 
nam superbiens Suaren unum sibi fórs virtute te- 


lisque parem fatetur? Phingala Morvenium. Quis 

ile, quo sine nil magnum audendum iterumque 
iterumque monet prudentissimus Connal? Phin- 
gal. Cujus jam adventus infractis Hiberniae co- 
pus unica spes est salutis?  Phingalis. Quem ad- 
ventare videns Suaren, miserisque instans Hiber- 
norum reliquiis, stat, retroque fert pedem? — Anne 
Phingala? | Quis, Golli obtemperans ambitioni, 
fidentis praeclarum aliquod efficere, si summa sibi 
pugnae demandetur, acie ad vicinum secedit tumu- 
lum, fugientibus occurrit Caledonibus, hostilem 
fundit exercitum, Suarena sternit humi, victumque 
tradit custodiendum ? Ipse quidem rex Phingal. 
His ergo prominentibus notis facilé dignoscitur 


Phingal hujus heroici poematis bellator maximus. 


At hoc, quantumcunque, parum est. Ut pri- 
muüm, sub adverso progressum clivo, Suarena sus- 
pexit, ipsum ad sua vocat benignus convivia, ejus 
recordatus sororem, Agandaecam, quam juvenis ar- 
serat : dumque sub noctem quiescit, coram stat ejus- 
dem Agandaecae Umbra, suam proximà trucidan- 


dam die gentem plorantis ; atque his ille lacrymis 
E 


imo sub pectore turbatur.  Fervente adhuc pugná, 
Mathonem, longaevum heroa, suà dejectum dextrá, 
respicit, ac tandem agnoscit. Studuerat is Agan- 
daecae, caesamque à barbaro luxit genitore. Iniquo 
percellitur casu mox Phingal, meritosque indicit 
viro honores. .Lochlineum videt Orlam, jam fes- 
sum vulneribus; hunc super incumbit, sanguine 
singultantem miserans; mortuum decorat lamentis, 
laudibus, sepulchro ; parcendumque ferro suos ad- 
monens, revertitur ad Suarena, quem non ut hos- 
tem, non ut immanitate barbarum aliquem, non ut 
devictum, sed ut virum fortissimum, cognatum, 
fratremque allocutus Agandaecae, solatur; et man- 
suefactum tandem, aeternaequae amicitiae vinclis 
sibl astrictum, in patriam remittit. 'l'antum po- 
tuit Phingalis modestia, tantum in Agandaecam 


fidissimus amor ! 


senior est Phingal, illiusque cani disperguntur 
flamine; paterfamilas est, generosam habet filiorum 
cohortem. orum amittit natu minimum, Roe- 


nam, primo virentem juventutis flore; effunditque 

gemitum lacrymans; atque indé pater deprehen- 
ditur. Rex est, sunt et alii reges. |. At populum 
beat suum rex Phingal. Durum arbitratur armis 
contendere; nec, nisi justitià vel charitate motus, 
gladium aptat lateri; neve ipsi quis inimicus est, 
quin bellum humanitati jam indixerit. $1 quid 
vel in hoste videat egregium, id reveretur, ut in 
amico; si quem opórteat é vivis tolli, vehementer 
angitur. Prae cunctis rex hic sapit domi, sapien- 
tiamque docet, placidum obvolvens os; nec ab eo 
quisquam discedit moerens. Quicunque ubivis 
gentium rebus deprehenditur in arctis, amicum ha- 
bet Phingala; huic obvius it Phingal, hunc molli- 
bus affatur dictis, hunc recreat. Cum talem se 
agat, nil inanem captat gloriam, famáàque ad us- 


que sidera notus est. 


Hunc ego mente regem, vel absentem, colo; 
hunc, ime nunquam visum, adamo virum opti- 
mum. In hujusmodi effingendo heroe alii, Chris- 
tianae face destituti religionis, intenderunt nervos 


poétae; sed incàssum. — Elicuerunt enim quendam 

per nubila vagatum, quem vix animo, vix corde, 
vix oculis prosequimur. Talis est Virgilii ZEneas, 
quem, si quandoque admiremur, nunquam diligi- 
mus. Hic ergo cedat Caledoniae Graecia; cedat 


Italia. In suo principe procudendo heroe it victor 


ovans Ossianes. 


It felix et eloquio, seu dictione: absque ambagi- 
bus in medias prorumpit res suas, haud secüs ac 
notas: plures omittit, quas immisceret alius ; quae 
magis prominent, solas persequitur.  '"Tacité la- 
buntur tempora; idque sentimus. Novus etenim 
dat sese conspiciendum aspectus mundi. Sic quo- 
que Ossianes, quam tractat, defixus materie, par- 
cus est verborum; rebusque ipsis procedentibus, 
ceu curru, provehitur. In illo itaque desiderantur 
orationis copulationes variae, transitionesque artis. 
At ordine quaeque suo res ab ipso proponuntur ; 
hasque, se rite excipientes, mentis acie cernimus. 
Hinc Ossiannis eloquium brevissimum semper est, 


maximé autem in funestis exponendis casibus ab- 

ruptum; atque inde etiam multó majorem habet 
vim; magisque eo percelimur. Si magnus prae- 
cepsque fluvius, scopulis hinc illinc asperis coerci- 
tus, arcto ruat alveo, quidquid supernatat, rap- 
tat is; si per planitiem se fundat, facilé superatur. 
Quod timido navis, quà vectabatur, Caesar rectori 
dixit, pernotum est. Quid times? Caesarem vehis. 
Hoc pluribus torquet Lucanus ; pulcherrimumque 
suà simplicitate dictum, ultró citróque explicitum, 
ceu fumus, abit in auras,  Exuberat etiam Ovi- 
dius; illiusque divite venà nil movemur.  Praelia, 
stragesque aeternüm canit Homerus, alis aliisque 
novus vocibus. Omnia, quae suos quomodocün- 
que respiciunt heroas, venditat; quique legit, mi- 
seré defatigatur. Fas ampliare quidem, quae lae- 
ta rident. Verüm, si, quae grandiora sunt, quae 
gravitate plena, quae lugubria, qualiaque plerüm- 
que profert Ossianes, in medium adducantur, ex- 
pugnanda mens est, uno veluti facto impetu; aut 
secura stat. Haud aliter. Ossianes nostrüm poti- 


tur: erumpit, ut fulmen ; icti stupemus. 

Indé accedit ejus eloquio plurima lux ; quó pau- 


cioribus enim nitidis exponatur aliquid verbis, eó 


facilius a nobis arripitur. | Lucidiüs quoque loqui- 
tur Ossianes, vel quia non ea, quae pluribus rebus 
communia sunt, exequitur. Haec quidem medi- 
tantur philosophi; non curant praestantiores poé- 
tae. Namque est poésis quaedam pictura ; quae 
porró sunt pluribus rebus communia, propriis ne- 
queunt depingi coloribus, quoniam talibus omnino 
destituuntur. In ii itaque, quae singula sunt, 
suisque circumstant distincta signis, Ossianes pene 
semper versatur. 51 mons dicendus, montem me- 
morat Cromlam; si fluvius, Lubara; si sylva, 


sylvam Gormaleam. 


simplicibus utitur Ossianes verbis, aptisque epi- 
thetis; tropis ac aliis longioribus abundat similitu- 
dinibus. Sic, qui terrae describendae dant operam, 
non in vocabulis toti sunt: conficiunt etiam. tabu- 
las, queis ante oculos positum unumquodque vide- 
mus regnum, majores montes, maria, insulas, lacus, 


flumina, vias. Hinc summà cum animi volupta- 

te amplissimum citó spatium percurrimus. Cum 
multus sit in imaginibus Ossianes, apprimé micat. 
Continuó illius secernimus coelum regionemque, he- 
roas et heroidas ; immo et animas, defunctas cor- 
pore, ipsisque quàdam jungimur necessitudine. 
Acervat similitudines Homerus, diducitque ultra 
rem: harum nonnullae sunt utique nobiles; hu- 
miles aliae. Ut plures ab Ossiane adhibentur, in- 
signis est brevisque unaquaeque. Diis heroas com- 
parat suos Homerus ; Geniis Manibusque Ossianes 
suos. Similitudines tamen hic plerümque à mag- 
no evocat orbis aspectu, quem videmus quotidie, 
uti sole, lunà, nebulà, mari, scopulis, fluminibus. 
Sed et acutissimus in unà eàdemque re, ut lunà, 
faciem saepe locumque variante, multas propriae 
perspicit materiae imagines, quas ex nobis vix, ac 
ne vix quidem, attingeremus ; illo autem docente, 


cum admiratione discimus. 
Quód si plurima complectatur paucis Ossianis 


oratio, fulgorémque Jactet undique, sublimis quo- 


qué deprehenditur. Evehit enim ad omnia, quae 

maximé suà eminent dignitate. Unus fórs est Os- 
sianes poéta, qui vulgare nihil, vulgarive modo prae 
se fert. Si quid eximii sub imis haereat hominum 
sensibus, si quid in moribus pluris aestimetur, si 
quid in mundi prospectu percellat, moveatque ani- 
mos, hoc Caledonius exequitur vates. In lacryma- 
rum autem ciendis maximé dignis fluminibus cre- 
bró immoratur. Quamvis enim in magnis sit to- 
tus, cujusdam unà, nescio quae, moestitiae dat gau- 
dia; hisque miré perfundimur. Cum Homero 
dirigimus acies ; Virgilium jucundissimé audimus ; 
in Ossianem mutamur ipsum. Quae sentit, sen- 
timus; queis afficitur, afhcimur ; ubi flet, luben- 
ter flemus, quod in optimo quidem poétà vel pri- 


mum requiritur. 


Haec, quae de Phingaléidos materie, personis, 
atque eloquio dixi, mente perpendat memor, qui 
hoc sat legit poéma; jamque ipsum, nil dubito, 
plurimi faciet; Ossianemque principibus compara- 
bit poétis. 5i, quà ipse spatiatus fuit, minus sit 


amplus cultusque ager, id illius saeculo regionique 


tribuendum aequus fatebitur rerum aestimator 
iniquitatemque temporis, et recitantium accusabit 
incuriam, si in Phingaléide detorta quaedam, suum- 


que extra locum, fortasse videantur. 


Hoc ubi mecum evolvissem, pergratum omnibus 
ubique gentibus, in Latinarumcommuneincumben- 
tibus litterarum studium, me putavi facturum, siquà 
ipsis ea impertirer, vocibus numeroque Virgiliiexpo- 
sita, quae suos inter Gaelicé noster canebat Ossianes. 
Homero duce antiquissimas invisimus Grajorum 
urbes; horumque nobis opiniones, ritus, moresque 
varios domi militiaeque, ab ipso describi gaude- 
mus. Res Italas, docente Virgilio, Romanorumque 
admiramur triumphos. Est autem Celtarum, an- 
tiquitüs laté dominantium populorum, Phingaleis 
monumentum insigne, quod omnis, qui mentem 
humanam, diversis se plagis ac temporibus expli- 
cantem, avidissimé rimatur philosophus, inspiciat ; 
et, quicunque poéseos est studiosior, volutare velit. 
Quamobrem in id me contuli totum, ut, nondum 


pro dignitate sat fideliter nitidéque evulgatum, 
L3 

hoc poéma redderem Latiné, versuumque per- 
scriptum illecebris undequàque emitterem. Quod 
itaque proposui tertium, nunc absolvendum ; di- 
cendumque superest quid de optimà sentiam inter- 


pretatione, Latinisque condendis versibus. 


]II. 

Quod ad primum attinet, facem praetulére mihi 
lucidissimam M. 'T. Ciceronis verba, quibus Ora- 
tiones, quas duo Athenarum spectatissimi Orato- 
res in alterutum habuerant, convertisse ex Atticis 
se testatur. Sic enim loquitur is in egregio suo o- 
pere de Opti. G. Orat. n. 14. Convertiex Atticis 
—mnec cofhverti ut interpres, sed ut orator, senten- 
tiis iisdem, et earum formis, tanquam figuris, ver- 
bis ad nostram consuetudinem aptis ; in quibus non 
verbum pro verbo necesse habui reddere ; sed genus 
omnium verborum vimque servavi, Non enim 
ea me annumerare lectori putavi oportere, sed tan- 


quàm appendere. 


4T 


De convertendis aliundé non eadem tamen est 
mens hominum. Sunt, qui aliena totidem verbis cu- 
piant reddi; torquent alii, evertuntque adeo, ut vix 
tandém exemplar agnoscatur. Utrumque vituper- 
andum: hoc, siquidem, quam quaerimus interpre- 
tationem, ipsius exemplaris imitatio est in sententiis, 
ac simillima imago: illud porró facilis, qui sapit, 
fatebitur. Est suum unicuique genti symphoniae 
genus. lfoc magno cum animorum motu perten- 
tat cujusdam aures ; ab alià iners et absonum pu- 
tatur, ideoque rejicitur. Sic apud Caledones quae- 
dam. invenitur vocum natio, quà ipsi ob longum 
communemque delectantur usum. At, si ex pro- 
prio tranferatur solo, totidemque enuncietur vo- 
cabulis, quae, à semet soluta, idem significant, ut in- 
sulsa prorsüs, et cum stupore, excipietur. Idem de 
omnium populorum dicendum est eloquio, quod, 
uti notissimum, non est cur illustrare nitar. Quae- 
rendos igitur intellexi eos mihi esse pulchellos di- 
cendi ambitus, qui saperent Latium, scriptoresque 
adeundos principes, qui Romae, sub Augusti tem- 


pora, floruerunt. 

Rotundo eloquitur Ossianes ore; sed, prae La- 
tinorum, admodüm abrupta est ejus loquela. Hinc 
5 
copulationes adjeci transitionesque artis nitidae. 
Nonnulla item praetermisi leviora adjuncta ; sen- 
tentiolamque semel atque iterum miscui aptam, 
cüm id res postularet mea. Necullum indé Ossia- 


nis mens detrimentum patitur, 


Quae secum agitat poéta, circumstant, atque 1n- 
formant, animantque ipsiusmet versus, A bjician- 
tur hi, continuó vivida vis carminis diffugit, deli- 
que, quibus tenebamur, Superest solumodó 
elanguens exanimum corpus. Constat id Homeri 
et Virgilii exemplo, aliorumque poétarum, quorum 
pulcherrima opera, versibus spoliata suis, in aliam 
totidem] nudé sententiis linguam | convertuntur. 
Unde fiat non equidem quaero : sat id experiietià 
comprobatur. Quapropter versibus extuli Phinga- 
leiden; eoque usus sum numero, quo placuit Ro- 


manis heroum fusiüs celebrare facta. 


Ossianis autem versus latissime discrepant ab lis, 

quibus arma virumque suum . prosequitur Virgilius. 
Sunt etenim brevissiimi ; primus tertiusque ob 
quandam vocalium litterarum, quibus immoratur 
vox, similitudinem | consonant sub finem ; quisque 
completum plerümque prae se fert sensum, facilique 
cursu delabitur. Quin Gaélica linqua multo est 
Latinà expeditior. Nil dactylos curat, aut spon- 


deos, aliosve, quos noverim, pedes. —Dissolvendus 


itaque mihi erat versus Ossianis, novusque conden- 
dus, qui tamen exemplaris innatà progrederetur in- 
dole. In id ergo incubui, ut, priore Ossianis velu- 
ti pessundato corpore, in illo, quod ipse denuó cre- 
avi, eadem omnino esset materies, pulcherque ordo ; 
idem ubique robur, atque majestas ; eadem lacryma- 
bilis facies, eademque per omnes infusa mens artus : 
ut idem denique Ossianes, Romanorum donatus ci- 
vitate, ipsorumque apprimé edoctus linguam, sua 


carmina Virgili in morem modularetur, 


Immenso prorsus labore, novoque ingenii acumi- 
ne fingendi sunt Latini versus: agendumque ve- 


luti, si ex durioribus undique conquisitis lapillis, 

variosque indutis colores, ac miré compositis, vitam 
spirans imago, atque in aevum duratura, conficia- 
tur. Si quis in syllabarum brevitatem longitudi- 
nemve non peccet, versumque senis concludat pedi- 
bus, purisque verbis, haud multum praestat. Cul- 
pam evitat, non meretur laudem. Quoties rité 
diducitur versus, efficitur verborum sonus, qui, cum 
gravibus temperans acutos, concentum imitatur, 
creatque. Interest quo quaevis res ordine locetur : 
ad sedis, quae quarta est, primam syllabam attolli- 
tur vox, magisque ferit. Eo igitur est loci quid- 
quid in versüs decursu talem pro suà dignitate pos- 
tulet contentionem. . Ubicunque item vox haeret, 
id illic ponitur, quod moram admirationemque con- 


ficiat sui. Hanc nunquam violat legem Virgilius. 


Nec satis est quemvis seorsim nitere versum, ni, 
sicut sequentibus aliquantulum concinit, sic quo- 
que ab illis discrepet ob alia ; quo fit ut mira jucun- 
daque sonorum enascatur varietas. | Componitur 
hinc versus, qui ad finem usque enuncietur, nullà- 


que morà impediatur : alius in varia caeditur frusta, 


«Ji 


quorum alia majora, alia minora sunt; hisque im- 


moratur vox, variis uti stationibus. 


Tantae molis erat Romanam condere gentem! 
Vix e conspectu Siculae telluris in altum 

Vela dabant laeti, et spumas salis aere ruebant, 
Cum Juno, aeternum servans sub pectore vulnus, 
Haec secum. Mene incepto desistere victam, 
Nec posse Italià Teucronum avertere regem ? 


Quippé vetor fatis. ZEx. L. 1. 


Quae suis sunt locis longiora vocabula, optimas 
adferunt caesuras, morasve; praesertim si spondeis 
abundent: quod ex his Virgilii versibus continuó 
percipimus. 


Luctantes ventos, tempestatesque sonoras, /Ev. L. 1. 
Dona recognoscit populorum, aptatque superbis 


Postibus. ZEN. L.. 8. 


Binis non incongrué concluditur versus spondeis, 
ubi res magnifica, vel lugubris, stuporemve ciens 


animi decantatur. 
Chara Deum soboles, magnum Jovis incrementum.  Ecr. 4 


Sic etiam de noctuà dicebat idem Virgilius. 


Quae, quondam in bustis ac culminibus desertis, 


Nocte sedens, serum canit importuna per umbras.— Ex. L. 12; 

Nec aliter de capto, coràmque adducto Sinone : 


Namque ut conspectu in medio turbatus, inermis 


Constitit, atque oculis Phrigia agmina circumspexit. ZEN. L. 2. 


Versus, unius syllabae conclusus voce, ingentem 


habet vim. 


Insequitur cumulo praeruptus aque mons. JEx. L. 1l. 


Sternitur, exanimisque tremens procumbit humi bos. 


ZEN. L. 5. 


Venusté suspenditur sententia : 


Ac velut in somnis, oculos ubi languida pressit 
Nocte quies, nequidquam avidos extendere cursus 
Velle videmur, et in mediis conatibus aegri 


Succidimus. JExv. L. 9. 


Si, queis utitur pocta, vocabulorum sonus per- 
bellé, quas tractat, rebus assentiat, ut harum re : 
missa quaedam vox, alius inde salit varietatis fons, 


vivaque versüs gratia. 


At tuba terribilem sonitum procul aere canoro 


Increpuit. 4Ex. L. 9, 
Quadrupedante putrem sonitu quatit ungula campum. 
JEN. L. 8. 


Accipiunt inimicum imbrem rimisque fatiscunt. — JEx. L. 1. 


Quod grave est ac moestum, enunciatur spon- 


deis; quod leve ac festivum, dactylis ; quod mol- 

libus verbis ; quod asperum duriusque, asperis et 
durioribus. Índé nam resonant versus, qualiaquae 
dicuntur; atque ita concinit passim Virgilius, ut 
unusquisque novit, qui ejus evolvit carmina. [tà 


Roll. 


Sunt et alia, huc spectantia, quae fusis exjli- 
cant, qui talia docent. "Verüm haec missa facio, 
quandoquidem ad metam propero; satque jam in- 
telligitur, quales mihi praecipuas existimavi servan- 
das leges, cüm in id operam contulissem meam, ut 
Ossianes, latinorum septus versuum blanditiis, lege- 
retur. Fórs autem videbor exlex; fórs in vatis 
Caledonii mentem, et sublime peccare ingenium ; 
fórs in Virgilii magnum os numerosque.  Ilominis 


est, vel caventis, errare. 


Nam neque chorda sonum reddit, quem vult manus et mens ; 
Poscentique gravem persaepe remittit acutum : 


Nec semper feriet, quodcunque minabitur arcus.—Hon. 4. P. 


Arduum ingressus sum iter: et voluisse mul- 
tum est. Si, quod omine non fausto concupivi, non 


G 

effecero pro votis, de me dicendum, quod de Phaé- 


tonte dictum est, qui solis conscenderat currum, 


Quem si non tenuit magnis tamen excidit ausls, 
) E 
Orrp. Met. 

IN SEX DIVISA LIBROS. 


LIBRI PRIMI ARGUMENTUM. 


Hegius Hiberniae praefectus, Cuchullin, Semonis filius, ad Turam 
sedens, fit certior appulisse Suarena, Lochlinis, seu Scandiae re- 
gem; suosque convocat bellatores. | Procerum consilio quaeritur 
quid agendum sit ; admonetque Connal recedendum paulo, donec 
expectatus, suppeliasque venturus affuerit. Phingal, Morvenis, Ca- 
ledoniaeve rex. At, absque morá, pugnandum contendit Calmar ; 
atque haec Cuchullini potior sententia videtur. — T'es ille, pugnan- 
di certus, desiderat ductores, Feram, Duchomera, et Cabada. | Ac- 
currit inlerim. Feras, et funus narrat Cabadis, Duchomeris, virgin. 
asque Murnae. — Praemissus à Suarene explorator videt. adventare 
Hibernorum copias ; reversusque Cuchullinis currum, Jugales, ip- 
sumque adeó describit heroa. | Committitur mox proelium, quod 
nocte dirimitur ;. incertaque. errat. adhuc victoria. — Accersitur 
Suaren ad. Hibernorum coenam, cui renuit i$ succedere. | .Decan- 
tat inde Carril Crimoris et Drasollydis amorem lethumque. | Ab- 
sentis uxoris, Bragellae laudes delibat Cuchullin. .Locantur ez- 
cubiae ; -sub dio sternit se somno exercitus ; bello caesorum circum- 


volitant simulacra ; miraeque voces audiuntur. 

PHINGALEIS. 


LIBER PRIMUS. 


A nsonx sub patulà, tractimque ciente sonorem 
Frondibus, ad 'Turam* sedit Semonia proles, 
Cuchullin ]: juxtàque adnititur illius hasta 
Pendenti scopulo ; magnumque recumbit in herbis 
ZEre renidenti scutum. . Quem fuderat armis, 5 
Carbera dux animo repetit, càüm littore anhelus 
Accurritf Moran, rumpitque has pectore voces. 
Surge, age, Cuchullin; multas Aquilone profectas 
Aspicio venisse rates; neu segnior esto, 

Limina qui pandis felix adeuntibus hospes, 10 
Instaurasque epulas et plenae munera conchae $ 
Jamjam Suaren|| adest ingens, ingentia duxit 


Agmina trans pontum ; completur milite littus. 


* Nota, À. T B. l1C-$DB. [| E. 

Caeruleis oculis contrà tum strenuus heros 
"Talia voce refert: non est tibi vivida, Moran, 15 
Vis animi; solitusque tremor nunc occupat artus ; 
Utque reformidas, delatos aspicis hostes 
Innumeros | Omnem, sate Phyttile, pelle timorem. 
Expectatus adest Phingal; sociasque phalangas 
Classe vehit secum bello vir maximus unus, 20 
Qui regit imperio montes vallesque profundas, 

Suarena Lochlineum, Moran ait, ore secutus, 
Vidi equidem: rupesque immani mole videtur. 
Montanam pinum decisis undique ramis 
Illius hasta refert, plenamque sub aethera lunam 25 
surgentem clypeus.  Saxoso littore sedit, 

Incubat aério monti ceu turbida nubes ; 
Successique olli; dixique, locutus ad aurem, 

In tua te, Suaren, rex optime, bella sequuntur 
Agmina multa virüm, ferro qui vulnera jactant 50 
Aspera, càm subeunt irae, cüm praelia surgunt. 
Vérum animis praestans, praestans et fortibus armis, 
Major obit laté ventosam copia 'Turam. 

Ille sub haec, veluti scopulis illisa reclamant 
ZEquora. Quem mecum tellus haec conferat unum? 
Quos alit heroas, magnis quos laudibus effers, 5G 
Non me sustentare valent, non sistere coràm : 

Altior insurgens ipsos mea dextera fundet. 
Anne unus mecum potis est contendere Phingal, 
Is pluviae dominus Selmae*, rex MorvenisT altus? 
Contulimusque manus sub Malmore]; pugnaque 
totum. 41 
Nostra fatigavit montem; nemus undique sensit, 
Obnixis actum pedibus; vaga flumina cursum 
Mutarunt; rupes intentavére ruinam ; 
T'erque diem nobis saevumque aurora reduxit — 45 
Luctamen; neque adhuc spes ulla, quiesve dabatur. 
Spectatum admissi, fortes insignibus armis 
Contremuére viri. Quartà cecidisse canebat 
Lucemarisdominum Phingal; facinusquenefandum 
lpse recusavi. Penitüs sub mente recondat ^ 50 
Jam nunc Cuchullin sese mihi tradere victum : 
Nam me Malmoreis agitat vis acrior Euris, 

Cüm feror in bellum certus, gladiumque corusco. 
Mene illi, Cuchullin ait, me tradere victum ! 
Non 1ta, non homini cedam, qui vescitur auris: 55 
Me quoque vis agitat; Jacto cum turbine telum. 

Ibo victor ovans ; notumve in saecula claro 
Me dabitur letho volitare per ora virorum : 


Tuque meam subitó, sate sanguine Phyttilis, hastam 


*Nota, FE. £G —— fH 

Corripe ;; eàque feri, connixo corpore frendens, 60 
Cabadis magni clypeum ferrugine tactum, 
Grande decusquondam, partisque insigne triumphis. 
Ecce hastis pendet medius: non ille reportat, 
Dulce sonans, pacem, sed ineluctabile bellum. 
Praecipita; bellatoresque à saltibus acci. 65 

Innumeris clypeum bullis atque aere canoro 
Percuht *, et longé sonitus latéque vagatur 
Per colles vallesque cavas saltusque profundos ; 
Ixiliuntque ferae, ripaeque lacusque resultant. 
Continuó sensit summáàque crepidine rupis (0 
Laetum Curra dedit saltum ; celeberrimus hastà 
Se rapuit Connalt ; tenuit nec caprea Favym. 
"Torsit iter notae Crugal sub limina "T'urae. 

Aure sonos clypei, Ronan, nova bella cientis (4 
Excipe; tuque, Cluar, monitum, quo personat auras 
Cuchullin. Pelago cedens, huc dirige gressum, 
Calmar 1; loricamque audax indutus ahenam 
Praecipita, Luthar; dextrà vir surge potenti, 
Phoenoide ; Cromlà$, Carber, reddente sonores, 19 
Labere ; ferque pedem, Fichir, liberrime princeps; 
Carpe viam, Cormac, trepidis quem roscida rivis 


Lena tenet ; Morae | tumulos vallesque virentes 


* Nota, I. SEKSO TILORWPeLDOUDE 

Desere, Colta levis, pulchros et corporis artus 
Candidior spumá, summis quae volvitur undis, 85 
Cüm saevus spirat Boreas, atque asperat altum. 
Nec mora, continuó visi descendere curvis 
Vallibus heroes, tenuit quos ardua virtus. 
Ignibus ardebant olli, càm fortia secum 
Praelia versarent, lapsi quae temporis aetas 90 
Miscuerat ; viridisque in torvum Phallidis * hostem 
Lumina torquentes, districtis ensibus ibant ; 
Fulgebatque manu ferrum, velut aethere fulmen. 
Montis ut angustis praeceps é faucibus amnis 
Volvitur, invicti delabebantur ab altis 
Cotibus Erigenae Tf. Patris victricibus armis —. O5 
Quisque sui micuit princeps ; quem pone subibat 
'Torva manus juvenum,sicut premitagmen aquarum 
Fulgura. Semitaquaeque fremit; miscenturin unum 
Armorum strepitus varii; latratibus auras 
Exercent catuli, saltumque sub aethera tollunt 100 
Laetitià. Patrium heroes paeana canentes 
Bella fremunt omnes, hostemque in praelia poscunt. 
Idem omnes simul ardor habet: cursuque phalangum 
Excita Cromla tremit. '"lurae prae turribus altis 
Stant acies, sicut nebulae se caerula moles 105 


* Nota; O. "TP 

Monte,sub Autumnum, sistit, caput aethere condens; 
Concilioque ducum Cuchullin farier infit, 
Cormacis rector summus, rerumque magister. 

Inclyta progenies, quam vallibus extulit Erin 
Gramineis, salve! Proceres salvete potentes, 110 
Quos juvat alipedes agitare per avia cervos 
Culmina! Majus opus nobis, en! nascitur ultró, 
Suaren adest; ipsi versas ad littora puppes 
Respicitis, totumque allabi classibus aequor. 
Pellemusne hostem ? dabimusne per Erinis oras 115 
Suarena grassari dominum ? Quid corde revolvis, 
Optime consiliis Connal, ductorque phalangum 
Acer, cüm suadet tempus confringere parmas? 
Saepius in torvas movisti castra cohortes 
Lochlineas alacer: num,quem pater antesolebat, 120 
Ocyüs attolles clypeum, bellumque ciebis ? 

Talia Cuchullin, placido càm talia Connal 
Ore refert. Jactat certamine Connal acutum, 
Maxime Cuchullin, jaculum ; mea sera voluptas, 
Fama, decusque fuit bello fudisse maniplos. 125 
Arma juvant ; verüm, si praelia dira cupido, 
Mens aliud suadet, pacem, certamque salutem 
Erinis.  Infestam, spes Ó fidissima nostrüm, 
Aspice tu classem, radit quae littoris oram. 

Fluctibus in summis pendet, premiturque vicissim 
Flaminibus, qualis sese Legonia * tollit 
Sylva per immensos tractus, sub vertice nutans. 
Quód, si vel Phingal foret hic, tam dispare rerum 
Sorte nec ipse quidem vellet committere pugnam, 
AlbineusT rector, Phingal, dux optimus armis, 155 
Bellantesque viros dextrà qui dejicit omnes, 
Praelia nimborum sternunt ceu graminis herbam, 
'Turbida càm tumulos replet plangoribus altos 
Cona t, nigroque poli velatur Morven amictu. 
Non equidem pacem, non otia inertia laudo, 140 
Calmar ait : Cromlam Connal nebulasque peragret: 
Illius hasta premat cervam, cüm praelia tempus 
Poscit, et heroum mediis fervere catervis. 
Hinneolos maculis varios per devia montis 
Insequitor ; Lenae capreas confige sagittis. 
At, qui Semonis generoso es sanguine cretus, 
Quique unà nostros, sociosque in praelia COgls, 
Disjice Lochlinidas; findentes classibus aequor, 
Barbaricas everte acies, ne concita velis 
Remigiove ratis tentet salis ire per undas, 150 
Saevus $ ab Erineo consurgens littore ventus 


Asperet Orcadicum pelagus; detortaque coelo, 


* Nota, Q. TUIS sr $ T. 

Tempestas sine more ruat. Me turbinis ira, 
Finibus à patriis raptum, detrudat ad umbras, 
$1 rufos premerem cervos tam pectore laetus, 155 
Quàm casus ineo belli, quàm praelia tento. 

Non ego, Mathaide juvenis, certamina fugi, 
Respondet facilis Connal: comitatus amicos, 
Hoc caput objeci circüm volitantibus hastis. 
Nec tamen arripui famam ; victoria cessit 160 
Clara mihi, comitum cessit consortibus armis, 
Quoó tua te virtus, laudis quó gloria ducet, 
Ibis, Cuchullin. Jam veró respice regem 
Imbellem, puerum primis florentibus annis. 
Te penes imperium Cormacis * vertitur; in te 165 
bit. 


Suarena muneribus cumula ; pete foedera pacis, 


Illius inclinata domus, soltumque recum 
Dum veniat Phingal, lectosque ex Albine ducat 
Heroas secum, genus intractabile bello. 
S1 sedet ast animo validis contendere telis, 110 
Nil renuo: tecum stat casus ire per omnes ; 
Sepositumque diu gladium, pilumque retracto. 
Haec ubi dicta dedit Connal, mox talia ductor 
Addidit Erineus, certus decernere ferro. 


Me juvat armorum crepitus, fortesque labores, 175 


* Nota V. 

Ceu fragor aethereus, verni praenuncius imbris. 
Erinis exsurgat pubes, assueta triumphis 
Nobilibus; fortisque cohors se se explicet omnis, 
Concita procursu rapido, per aperta locorum, 

Solis uti fulgor volat alto culmine montis, 180 
Cum pluvias torquent ventorum flamina nubes, 
Morveniaeque gemunt ingenti robore quercus. 

Heus! ubi nunc terni comites, ubi rebus in arctis 
Spes et praesidium ? Quid te, pulcherrime Cabad, 
Distinet? Opraestansanimi Duchomerin armis, 185 
Te quaenam tenuére morae? men deseris eheu, 
l'era, cum tumeat circum me concitus amnis, 
Exultans animis inter convivia princeps 
Inclyte, virque omni fortis discrimine rerum ! 
Galmare num properas, Rossae fidissima proles, 190 
Qualis capreolus, cervusve per avia montis ? 
Rossaide, salve! tristi quid corde volutas? 

Dicam equidem, Cuchullin, ait: Cabada sepultum 
Bis bini signant Lapides ; Duchomera terrae 
Ipsededi. "'enebristumuloquerecondite, Cabad, 195 
Solis uti fulgor, jactus sub colle, nitebas ; 

'Tu belli, Duchomer, eras modo turbida nubes, 
Obsita fulminibus ; caeco te rupis 1n antro 


Somnus habet longus, virgo pulcherrima, Murna. 

Occidit hoc decüs omne suis, ceü stella per umbras 
Procurrens ; queriturque, arcto qui calle viator 201 
Carpit iter, blandam coelo discedere lucem. 
Da, tum Cuchullin, fortes quid funere mersit 
Heroas ? nunquid magnae post caedis acervos 
Occubuére, feris infracti Lochlinis armis ? 205 
Quidve tenet tenebrosa domus, semperque tenebunt 
Magnanimos Cromlae proceres penetralia lethi ? 
Haec olli Feras. Büvi plangentis ad undam, 
Sola ubi consurgit ramis ingentibus ilex, 
ZEmulus exceptum gladio Cabada peremit — 210 
Duchomer ; lucumque iniens vastamque cavernam, 
Conspicit ante oculos Murnam, cui talia fatur. 
Dic, age, dulce decus, Cormacis candida proles, 
Quidnunc hoc lapidum circo es, quid rupis in antro 
Sola? gemit torrens, motatur maxima quercus, 215 
ZEstuat, eccé! lacus; montana cacumina nubes 
Contexére. Nivem, sparsam sub culmine collis, 
Ipsa refers candore novo; tibi gratia vivax 
Ore sedet, virgo; torti sine lege capilli 219 
Per collum volitant, ceu quae per saxea Cromlae 
Culmina palantur nebulae, purisquae relucent 
Solis in /Estivi radiis sub vespere sero ; 


Exeris et pectus, qualis se subjicit auris 

ZEthereis, niveo surgens é marmore, rupes ^ 294 
Verticibus geminis Brannae spumantis ad undam. 
Haec ubi Duchomer, contrà sic aurea virgo. 

Unde venis, ductor? quae te sententia vertit ? 
T'orvus eras semper; stant nunc tibi lumina flamma. 
An visus Suaren, pelagus quil mille carinis — 999 
Transvolat? an super hoste tibi quid venit ad aures? 
Monte redux, inquit, caprearum arbusta relinquo. 
Non visus Suaren, pelagus qui mille carinis [ aures. 
Transvolat: haud super hoste mihi quid venit ad 
Tres Jam dejeci cervos; tibi concidit unus 
Cornibus arboreis ingens, velocior Euris, 255 
O Cormacine, cui fulget in ore venustas, 
Luce mihi dilecta magis, lectissima virgo, 
Cui proceres uni fas debellare superbos. 
Te mea, Murna refert, mens inplacabilis odit, 
Duchomer; ciliis hirsutus es, asper et irá; 240 
Stat tibi corde silex duro. Pulcherrime temet 
Unum Murna colit Cabad, te diligit unum. 
Scilicet ut clivos, nebulis hinc inde fugatis, 
Aurea lux solis, decorant tibi tempora crines. 944 
An tibi, Duchomer, blandus sub montibus altis 


Dux Arminiades visus, meus optimus ignis, 

Aériáque novus surgens ex arbore ramus ? 
Illius opperior reditum sub rupe cavataà. 

Atqui Arminiadae, saevis qui ferbuit iris, 
Opperiére diu reditum, trux ore secutus 250 
Duchomer clamat; gladiumquehuncaspice acutum, 
Caede cruentatum juvenis: spes pascis inanes. 
Huie ego votorum summae capitique tuorum 
Magnum constituam tumulum, lapidemque sub 

auras. 254 
In me nunc oculos mentemque animumque benig- 
Chara viri soboles, clypeos in bella moventis, [num, 
Verte; mihi gliscit virtus ; mihi robore praestat 
Dextera, ceu summos ferientia fulmina montes. 

Occubuitne, inquit prorumpens illa querelis, 
Filius Armini? vitamne per avia fudit 9060 
Ante alios niveo pulcher dux pectore, notus 
Venandi studio, certusque secantibus undas 
Hostibus objectare caput? Nimis ipse nigrescis, 
Caede madens, inimice atrox mihi: porrige ferrum 
Sanguineum : magno teneor Cabadis amore; 205 
Me juvat et sanguis, diro quem vulnere fudit. 
Porrexit gladium lacrymis nil praescius heros ; 


Illiusque latus telo imperterrita fodit 

Murna. Sui cecidit fractus bellator ad undas 
Fluminis; extendensque manum, sic ore profatur. 

O, quam caeruleis felix umbonibus heros — 271 
Progenuit, Cormac, mihi primo tramite, Murna, 
'Truncasti famam: procerum votumque, decusque 
Dulce, riget saevum defixum corpore ferrum. 
'Tu me, tu, virgo, Moinae me redde decorae, 215 
Somnia cui reddunt sua me, nigrantibus umbris ; 
Illa mihi statuet molem ; molemque videbit 
Venator ; vivetque meum per saecula nomen. 
"orqueor ; ah! rigidum, virgo bona, subtrahe telum. 

Murna subit, nectitque moras lacrymansque ge- 

mensque. 200 

Expedit ille ferum connixus viribus ensem ; 
Jamque sinum nymphae miserando vulnere pandit. 
Illa* cadit; terràque jacent sine lege capilli ; 
Quà data porta, ruit subito cum murmure sanguis; 
Purpureo tingit rivo se dextera; versat | 285 
Funere se virgo; gemitum spelunca remittit 
Extremum fato tenues abeuntis ad Umbras. 

Proh facinus! clamat, belli quem summa gerendi 
Stat penes: aeternüm compostà pace quiescant 


Magnanimi proceres, fortesque per omnia telis. 200 


* Nota, U. 

Inde meas utinam comitentur passibus aequis 
Hi bigas; tenuesque horum sub imagine formas 
Radere iter videam, cursu cum nubila tranant ; 
Vivida visque animi medio flagrante tumultu 
Gliscet ; uti vastum tonitru, mea dextra vigebit. 205 
Advenias, niveà lunae tu luce refulgens, 
Murna, sub obscurum noctis, càm lumina fessus 
In somnum condo requiemque, silentibus armis. 
Protinüs aere renidentes densate catervas, 
Ductores primi ; coéatque exercitus omnis. 2300 
Adjungantur equi; da binas, armiger, hastas ; 
Jamque effer laevà clypeum. | Praesumite bellum, 
Erigenae, cursuque meos aequate jugales. 
Pergite; mensmihi flagratovans, ubi praeliasurgunt. 
Dixerat: utque ruit Cromlae de cotibus altis 3505 
"T'urbidus indignans spumanti flumine torrens, 
Cüm crepitat tonitru, cüm plurima noctis imago 
Imminet, ac pluviae rutilant sub margine nubis 
Fulminibus misti Lemures, non secius acris 
"'erribilisque acies, densis glomerata catervis, 310 
Erupit. JDuctor sese, Cuchullin, agebat, 
Haud secüs atque ingens balena sequacibus undis 
Luxuriat, viresque suas, ceu flumina fundit. — 


Intremuit littus ; liquidasque hausére per auras 

Lochlinidae fremitum, qualis sub frigora Brumae 
Fluminis est longé plangor ; clypeoque sonoro. 516 
Signa dedit Suaren ; juvenemque, Arnone creatum 
Astantemque sibi, compellat vocibus istis. 

Auribus excipio fremitum, prout vespere murmur 
Saepiüs audivi culicis: venit aspera proles 220 
Exrinis, aut mediis sylvis immurmurat Eurus. 
Necsecüs antegemit Gormal*, quàm fluctibus altum 
Aestuet. 1l, superaque Jugum, nec segnior esto, 
Arnoide; sylvas, aversumque inspice collem. 524 

Prosiluit, revocatque gradum formidine praeceps, 
Intorquetque oculorum orbes; quatit ilia anhelus; 
Orsus inops animi turbatis vocibus hiscit. 

Surge, age,rex pelagi domitor, dux inclyte parmis: 
E clivo genus Exrineum ductorque superbus 
Praecipitant, sicut spumanti flumine torrens; 330 
Advolat immensum sparsurus ubique locorum 
Fervidus exitium T currus Cuchullinis acris ; 
Pulcher et est visu. Retro se fingit in orbem, 
Fluctus ut impactus scopulo ; vel caerula nubes, 
Convexo recubans colli; gemmisque coruscat, 535 
Nil secüs ac multo pontus ruere igne videtur, 


Nave repercussus nocturnà ; lentaque taxus, 


*Nota, X. TY. 

Arte polita, praeit temo ; nitet ossea sedes, 
Advehit ac clypeos ensesque hastasque virosque. 

Cernitur ad dextram, generoso sanguine fervens, 
Fuscusequus, tergoque nitens, Sifaddaque dictus 556 
Erigenis. Fremit ille ; jubamque subaetheraquassat; 
Arduus ostentans pectus ; passuque superbit, 
Insultatque solo: pulsu gemit excita tellus. 
Funditur huc illuc summo coma vertice, ceu quae 
Palantur nebulae deserta per alta ferarum. a41l 
Parte sub adversà cervicem torquet in arcum 
Dusronnal; repletque ferox hinnitibus auras. 

Huic tenuis juba, vivida vis est, ungula fortis, 

Pes alacer, nasus maculis insignis et albo. 245 
Montibus in patriis generatos, aetheris aura 
Purior hos intüs miris agit ignibus ambo. 

Ardua radit iter centumque coercita vinclis 
Haec nova bigarum facies, nova machina belli. 
Ore citatorum spumantia fraena relucent 350 
Quadrupedum ; luduntque alté per colla per armos 
Gemmea lora. Ruunt bijugi per aperta locorum, 
Concita flaminibus veluti secat aethera nubes: 
Nam cervi feritas, aquilaeque est impetus illis 
Precipitans; cursuquefremunt,velut horrida grando 


Gormalis in clivis crepitat sub frigora Brumae. 556 

Stat curru, clypeique effert insigne decorum 
Maximus ille armis ductor, Semonius heros, 
Quem numeris tollunt hinc usque ad sidera vates. 
Enitet os olli, ceu, quae torquetur in arcum, — 200 
Haec, elata mihi dextrà, nitidissima taxus ; 
Impavidique oculi furvos tenuesque sub arcus 
Vertuntur ; rutilantque comae, passaeque vagantur 
Os humerosque super, siquando concutit hastam. 
Diffuge, rex, oro; ductori vertere tergum 3605 
Nil dubita, saevi properat qui turbis instar. 

"Talibus inde sonis accensas aggerat iras, 
Impatiens animi, dominator Lochlinis altus. 

Da quando, ratibus pontum qui mille peragrat, 
Terga dedit Suaren ? quaenam discrimina fugit 510 
Magnus parmarum dominus, Starnonia proles ? 
Omnem sustinul rabiem coelique marisque 
'Turbinibus medius mediusque boantibus undis ; 
Fortia sustinui fortis certamina, cur hunc 
Extimeam casum, dic, ó, cui dextera friget, | 515 
Arnoide, bello ? Mea surgite millia coràm : 

Irruite in medium, fremebundus ut aequoris aestus 
'Turbida càm subitum detorquent nubila flatum ; 
Vestrum, Lochlinidae, noti sublimibus armis, 


Circumstate globus regem, ceu Lochline rupes 580 

Littoreae perstant, pinosque ad sidera tollunt, 


Flamina cüm terras verrunt coelumque profundum. 


Haec ubi dicta, velut dextrà laevàque remugit 


Horrificum Autumni tonitru, clamoribus ultró 
Cuchullin pugnam Suarenque hinc inde lacessunt ; 
Quoque ruunt cursu trepidi de montibus amnes, 586 
Hostiles coéunt acies, certare paratae ; 
Duxqueducem, lectamque cohors cly peata cohortem 
Aggreditur; stridetque chalybs; galeaeque fatiscunt. 
Fervet caede locus: nervo pulsante sagitta 390 
Crebra volat ; vibrata cadunt hastilia passim ; 
Ensibus exiliunt, piceis ceu nubibus, ignes. 

Ut fremit * Oceanus vastis surgentibus undis, 
Utque tonat coelum mugitibus, obstrepit armis 
Undique planities : totum fragor aethera complet; 
Astiterintque licet centum, queiscopia fandi, |. OI 
| Cormacis vates, oculosque per omnia ferrent, 

" Dicere vix possent diducto carmine caedes. 
Namque animas unà posuit vulgusque, ducesque 
Innumeri: fuso manabat sanguine Lena 1. 


Fingite nunc elegos, Sittallina dicite, vates: 595 


E Fortis erat, fortes ducebat 1n arma catervas. 


u * Nota Z. 


1 Sic dicebatur planities, ubi pugnatum est. 

Effundens niveo suspiria pectore, tristes 

Da lacrymas, Evir, Ardano, quem fervida virtus 

Transtulit ad bellum, quem non tamen inde reduxit. 

Hos, veluti geminas deserta per avia cervas, — 400 

Stravit humi Suaren, mediis ubi millibus ibat, 

Sicut, nube sedens gelidoque Aquilone profectus, 

Navita * nimbosum rapido secat aethera nisu, 

Despicitut moerens, periit queisnaufragus undis. 405 
Neve quiescebas, ductor, cui roscida servit 

Insula: namque tuum victrici limite telum 

Ferbuit infestum, vastat ceu fulminis ira, 

Cüm populi laté procumbunt vallibus imis, 

Eit montes avidà collucent undique flammà. — 410 

Ibat Dusronnal, fremituque € naribus ignes 

Efllabat: celerem lavit Sifadda cruore 

Ungulam in undanti. Bellantes pone jacebant, 

Victus ut ad Cromlae torrentia flumina lucus, 

Cüm sine more furit turbo, circümque vehuntur 415 

Horrendi Lemures, et coelum questibus implent. 

Pectore sub molli luctum gemitusque cieto, 

Rupe sonante sedens T virgo, quam respicit unam 

Insula dives opum, longis loca foeta carinis : 

Huc adverte oculos, Genio tu purior illo, 420 


* Nota a. TR 

Qui solis gaudet tumulis, clivisque superbus 
"T'endit iter, veluti, zephyris pulsantibus umbras, 
Sole sub incerto sua lux vestigia signat. 
Ecce tuus "Trenar, 'Trenar, quem diligis, 1ctus 
Volvitur in faciem magni Cuchullinis armis! 425 
Quid fugit ore color, subito quid frigore torpes, 
Nympha decore nitens ? Non amplius ulla subibit 
Principibus mistus 'Trenar discrimina belli. 
Pallidus heu moritur ! Non illum exinde videbis. 
Tristes exululant catuli pro limine; tristes 430 
Agnoscunt domini tenuem sine corpore vitam ; 
Quin nervo squalet nudatus inutilis arcus ; 
Et vox it circüm lethi certissimus auctor. [dis 
Haud secüs ac pelagus cum mille frementibus un- 
Irruit in littus, vasto premit agmine Suaren — 435 
Erigenas; sicut nil novit cedere littus 
Pulsanti pelago cum mille frementibus undis, 
Erigenae perstant acres; atque ictibus ictus [tum. 
Ingeminant ; clamorque oritur, gemitusque caden- 
Ferreus it stridor ; scutorum fragmina campus 440 
Totus habet galeasque cavas et inutile telum. 
Quáque micat dextrà gladius, velut aethere fulmen ; 
Discurruntque acies, strepitantque, ac vulnera mis- 


cent, 

Ceu centum centumque unà, fornace recoctum, 444. 

Brachia procudunt ferrum, flammasque rescludunt. 
Hi quinam gemini *? queisnàm frons induit atram 

Bellandi studio nubem ? queis aereus ensis 

Fulget, ut ardescens ignis super aequora ponti ? 

Tt tumulis fremitus magno turbante tumultu, 449 


Pendentesque tremunt scopuli, littusque resultat. 
Anne ratuni dives Suaren, Cuchullin et asper, 
Erineus ductor, ductor, quem gloria fulcit ? 
Hos totis acies animisque oculisque sequuntur 
Heroas: coeloque ruit, bellantibus ollis, 
Humida T nox ; dubiis victoria passibus errat. 455 
Sub Cromlà Dorglas, tumulique cacumine, densis 
Arboribus circüm clauso, congessit opima 
Corpora cervorum, primo quos mane juventus 
Straverat, expatiata Jugis lustrisque ferarum. 459 
Jam centum juvenes flammarum pabula carpunt, 
Convectantque ulnis ; igni bis quinque ministrant ; 
Ordine quos ponant patulos de more treceni 
Perquirunt lapides ; centumque in mille ferinam 
Frusta secant; laté fumant convivia castris. 
Intereà surgit, longamque innisus in hastam, 465 
Optimus ille virüm ductor, Semonia proles, WV 


* Nota, c. quod. 

Egregium, Phoenae cretum de sanguine, vatem, 
Talibus alloquitur longaevum Carrila dictis. 

Quid, venerande senex, luxu mihi coena paratur 
Regifico, duris càm stet rex asper in armis — 470 
Littus ad Ullineum, dapibusque accumbere laetus 
Pinguibus haud valeat ? Saltu nam dissidet heros 
Gormaleo, lengéque suis modo turribus altis. 
Ergo, age, nuncius i noster ; placidéque locutus 474 
Huc accerse ratum dominum. — Dic littore cedat 
ZEquoreo, coenaeque * velit succedere gentis, 
Quae struit ex animo convivia larga benigno. 
Ignavam, sylvae sub amico tegmine, noctem | 478 
Transigat: en! Boreas gelidà qui Lochline prodit, 
Littore bacchatur ; miscetur murmure pontus. 
Hic curas relevet fidibus cantuque sonoro. 

Mox abiit molli Carril sermone disertus, 
Et, ferrugineas cogentem in praelia parmas, 
Affatur regem, dictisque accersit amicis. 
Continuó stratas aprorum desere pelles, 485 
Maxime rex, servit cui sylvis obsita Lochlin : 
Littore cede maris, lucumque accede silentem. 
Obstrepit hic Boreas; miscetur murmure pontus. 
Caeruleis oculis ductor, Semonius heros, 


* Nota, e. 

Munera dat conchae felix ; convivia curat: — 400 
Hospes adito ipsum, dapibusque accumbe paratis : 
Excipe dulce melos citharae cantumque sonantem. 


am ep m ——— e 


ene ERI C IE UII DIE TCI ene mem T E 
: uo TT M S ac eC ARES 
2 Ie sy s Lone eqs ^, 
PEE ANE CODE EE 


Nuncius haec Carril, contrà rex talia Suaren 


Ore refert tumido, sicut caecumque fremensque 404 

Redditur à Cromlà murmur, cum turbida surgunt 
Flamina: deveniant omnes licet agmine magno 
Phalliades, form& notae viridique juventà, 


Protendantque manus niveas, et pectore mollem 


TA nl - — 
oce NER oce el is 


Effundant gemitum, meque undique et undique 

Caeruleis lustrent totum votisque precentur, [ocellis 


Hic stabo, sicut solidae stant Lochline rupes, 

Nil ego dimotus, donec lux aurea solis, 

Affulsura neci Cuchullinis, adsit ab ortu*. 

Me juvat et Boreas, medià qui Lochline prodit, 
Ac vastas pelagi reboantes asperat undas ; 505 
Affatusque meos rauco stridore rudentes, 

In mentem revocat subeuntes aethera sylvas 
Gormaleas, virdi passim quae vertice nutant. 

His mea nam mediis aprorum sanguine cuspis 509 
Saepids immaduit. Properet mihi reddere victus 
Munera Cuchullin ; Cormacis dedat habere 


Protinus antiquum solium, quod millia circüm 


* Nota, f. 


80 PHINGALEIS, LIB. I, 


Fulgentüm vallant clypeüm; vel Phallidis omnes 
Primo ego congressu terras fluviosque capessam, 
Exsuperans virtute meisque horrentibus hastis. 515 
Dira, redux inquit Carril, canit omnia Suaren, 
Asperior ponto, nec dictu affabilis ulli. 
Dira* sibi rebusque suis, Semone creatus 
Addidit, ille canat. .Dulcem sub sidera vocem 
Tolle, senex : lapsi tacitum dic temporis aevum. 520 
Cantus agat noctem ; praestet sua gaudia luctus ; 
Nam celebri virtute viros, formáque puellas, 
I'inibus alma suis plures tulit insula Phallis ; 
Demulcentque animos dicunt quae carmina fortes 
Albinis heroas, siquando cessat abactum 525 
Venandi laté studium, saltusque silescunt, 
Ossianesque canit, montanaque culmina tractim 
hvesponsant, querulis Conae salientibus undis. 
Tum Carril, dicto parens, ita farier infit. 
Littore Hyperboreo, priscis labentibus annis, 550 
Copia magna virüm viridantis ad Ullinist oras, 
Fluctibus insultans, devenit mille carinis. 
Nuncia fama ruit; jamjam se fervida movit 
Phallensis pubes; hostilibus obvius armis 


It Carber, Crimorque virüm pulcherrimus unus. 


* Nota, sg. 5, 

Hi taurum ob niveum, tondentem GulbinisT] herbas 
Ignibus ardebant irarum ; fatifer ensis [natur. 
Strictus utrinque micat, pugnamque necemque mi- 
Namque sibi taurum Crimor, sibi vindicat alter. 
Alter at alterius lateri comes additus astat; ^ 540 
Bella gerit patriae; campo stat victor aperto ; 
Conversusque fugà notum petit advena pontum. 
Hos pietas, hos prisca fides, concordia, vinxit 
Magnanimos juvenes ; nec erat cui charior ullus. 
Heu! quid Gulbineis reboavit taurus in herbis? 545 
Hunc vidére jugo procul é regione viarum 
Ire, ferusque redit dolor, altà mente repostus. 
Lubaris ad lymphas ineunt certamina ; vitam 
Cespite gramineo fundit cum sanguine Crimor. 
Inde domum rediit Carber, repetitque sororem, 
Fundere dulce melos solitam Brasollyda circüm. 
'Tum'quoque, quem tacito * sub corde fovebat aman- 
Crimora carminibus dicebat ; diraque telo — [tem, 
Praelia miscentem, lacrymis plorabat obortis ; 
Attamen ex acie reducem pia vota vehebant ; 555 
Marmoreusque sinus, tenui velatus amictu, 
Exultabat, uti mediis vaga Luna per umbras 


Nubibus erumpit, puràque in luce refulget ; 


* Nota, J. 

Vox citharae fidibus mulcebat gratior aulam, 559 
Versibus immiscens curas humilemque pavorem ; 
Fronte nitescebant oculi, quibus ignea cedunt 
sidera. Da quando venias, dux acer in armis, 
llla querebatur, reddit càm talia Carber. 

Excipe quam gessit Crimor certamine parmam, 
Alma soror ; facitoque omni rubigine purum 565 
Pendeat é tigno spolium hoc, mihi fama perennis. 
Nympha, dolore gravis, singultibus ilia tendit. 
Purpureus fugit ore color ; lymphataque tectis 
Egreditur, carpitque viam, ripamque requirit 
Lubaris. Aspiciens supremo funere mersum 510 
Quem coluit juvenem, gemitu praecordia rumpit. 
Hic * recubant ambo, Cuchullin ; lentaque taxus 
Composito dudum terreno ex aggere surgit. 
Littus ad aequoreum formà superante refulsit 
Brasollys, Crimorque unà post saxa jugorum ; 575 
Vestraque servabunt memori sub pectore vates 
Nomina, dum fluet alterno cum gurgite pontus. 

Finut ut Carril, mulcet tua gratia fandi 
Me vivax, Cuchullin ait ; cantusque sonorus, 5980 
Talia quo reseras, decursis condita saeclis, 


Advenit, ut placidus manans é nubibus imber, 


* Nota /. 

Cuüm $ol est coelo, virides càm despicit agros, 
Umbraque radit iter clivis, zephyrique tepescunt. 
Nunc age, Phoenaide, leni nunc pollice nervos 585 
Argutos pulsa ; Bragellam concine, nympham 
Pectore candenti, nympham, Dunscacidis aedes 
Luce serenantem vultüs oculisque benignis, 
Quam tenuit populis ducibusque habitata superbis 
Insula, càm memet dederim sub littore vento; 589 
Quamque mihi, decoris primaevo flore virentem, 
Moribus et facilem, sociavit foedus amoris. 

E scopulo nunquid vultum protendis honestum, 
Sicubi prospicias summo mea carbasa ponto? 
Te fallit pietas ; solam namque aspicis undam : 504 
Spumeus haud fluctus ratis est, quam tota requiris. 
T'u modo cede loco: nox est ; tua tempora circum 
Aura fremit montis rigidi. Non ipse revertar, 
Dum saevus belli campo subsederit aestus. 
Fortia * dic, fortis Connal ; quam corde recepi, 
Mente abigas, oro, generatam sanguine regum, 600 
Egregiam formà sponsam flavisque capillis, 
Sorglani sobolem, famáà super aethera noti. 

Inde bonus Connal : sylvam custodia solers 
Occupet, ac caveat ne quid meditentur iniquum 


* Nota /. 

84 PHINGALEIS; LIB. I. 


Lochlinidae. Requiem porró te poscere pacis 605 
Ipse quidem repetens iterumque iterumque monebo, 
Huc dum pertulerit lectos ex Albine Phingal * 
Heroas secum, dux insuperabilis arm is. 

Jamque dedit signum clypeo ; vigilesque frequen- 
Corripuére viam ; somno se stravit et agmen [tes 
Sideribus subter mediisque humentibus auris; Oll 
Magnanimümqueducum bellosimulacra peremptàm 
Grandia per Lenam nabant, perque aethera nubes. 
Vox quoque per lucos atque alta silentia caecis 


Striduit in tenebris, casusque necemque canebat. 


* Nota m. Tg. 

IN SEX DIVISA LIBROS. 

LIBRI SECUNDI ARGUMENTUM. 


Diversus paulàm à suis, procubuit Connal : somnoque deditus, videt, 
primo caesi praelio, Umbram | Crugalis, quae cladem Hibernorum 
praenunciat ingentem. Excitus id visi enarrat Cuchullini ; ipsumque 
hortatur ut bellum cum Suarene componat. |. Nil hoc Cuchullin viso 
movetur, famae studiosissimus, el, quas multo mane proposuerat Sua- 
ren, indignatus pacis conditiones. Jam pugnam Carril accendit car- 
mine. JDubio decertatur Marte, donec, in fugam converso Grumale, 
cedit ez acie Hibernorum exercitus. | Suorum curant receptum Cu- 
chullin Connalque. | Fugientes in vicinum collem deducit | Carril. 
Phingalis conspicitur classis s nozque supervenit. —Tristior ex in- 
fausto certamine Cuchullin Ferdae caedem, sibi conjunctissimi, et. à 
se pauló anlà mactati, incusat, ut tanti causam exitii. .Neautem, qui 
dilectos sibi, utcünque, trucidassent, omnes ideo adversá uti sorte vide- 


antur, Comalis et Gal'vinae historiam profert in medium Carril. 

PHINGALEIS. 


LIBER SECUNDUS. 


AnBoniIs ad truncum, quae longis aruit annis, 
Procubuit rauci Connal sub margine rivi ; 
Muscosoque caput lapidi dux credidit almus, 
Fusus humi.  Fuscum locus undique et undique 
amictum 
'Tristior induerat, noctisque fremebat euntis 5 
Questibus. At, quamvis diversus ab agmine toto, 
Nil metuit ductor validis exercitus armis ; 
Cumque daret placidam fessus permembra quietem, 
Longum ignis vidit succedere culmine tractum 
Montano ; mediusque * astabat fulgure Crugal, 10 
Qui cecidit claris nomen virtutibus aequans. 
Hunc etenim, belli miscentem praelia, fregit 
Armipotens Suaren. Qualis vaga Luna per aethram 


* Nota, À. 


88 PHINGALEIS, LIB, II. 


Occiduam, toto vir palluit ore, recinctas 


Indutus nebulas; montis prout faucibus ignes, 15 


Colluxére oculi flammis ; sub pectore vulnus 
Sanguineum patuit, velut ingens rupis hiatus. 
Quae te, Connal ait stupefactus, cura remordet, 
Gegalide, patriis venator maxime clivis, 
DBellatorque asper ? Quàntum mutaris ab illo 20 
Crugale, qui clypeos inter gladiosque coruscos 

Nil usquàm turbatus erat, nil palluit unquàm. 

Ille latet partim partimque recluditur umbris, 
Illacrymansque manum ductori porrigit ingens 
Ingentem; luctansque animo se in verba resolvit, 25 
Qualis arundinibus mistis gemit Auster aquosis. 

Nunc animus, Connal, tumulum meus occupat 
Ullineo gelidum torpet sub littore corpus; [altum; 
Extremümque loquor fato, sate Colgare, tecum. 29 
Nec formam inde meam gressumque agnoscere quis- 
Mortalispoterit: referonam flamina Cromlae, [quam 
V | Exilesque umbras refero, quas nubila jactant. 


En quae me toto sub pectore cura remordet : 


Imminet heu Lenae nubes, clademque minatur! 
"Un Caede cruentatam video procumbere pubem — 55 
nt Erinis infaustae. —Pandis qui limina felix 


Hospitibus, Lemurum sedes fuge nocturnorum. 


LIB. II. SIVE HIBERNIA LIBERATA. 90 


Dixerat; atque abiens liquidas evasit in auras, 
Luna velut subitó sese post nubila condit, [gressum. 
Cüm.Connal: quid abis? fugientem comprime 
Quó ruis, ó Crugal? coelestem discute flammam. 
Hàüc converte gradum, Cromlanae gloria gentis 
Inclyta. Da quasnam sub montibus incolis aulas? 
Quis viridans praebet collis, speluncave, sedem ? 
Quove loco positos somnus complectitur artus? 45 
Flaminibusne * fremes medisque loquacibus undis? 
Quidni, Gegalide Crugal, nova bella ciebis 
Impiger? ah! Lemures infracti ad praelia torpent j. 

Surrexit facili Connal sermone disertus ; 
Armatusque adiit Cuchullina, et ocyüs orbem 50 
Percussit clypei: clypeoque sonante per auras, 
Excitus emicuit princeps asperrimus armis ; 
Quidque, inquit, Connal, validis dux ictibus acer, 
Ad me sub noctis requiem vestigia perfers ? 

In te si praeceps mea fórs irrumperet hasta, 00 
Angerer ex animo. Da quid sub corde volutas, 
Colgaride? ceu qui radiis Sol omnia lustrat, 

Mens tibi lucescit. Venit mihi rupis ab antro, 
Alte, fatebor, ait, magni sate sanguine ductor 


Semonis, Crugal flammato fulgure vectus. 60 


* Nota, D. TO 


90 PHINGALEIS, LIB. II. 


Ut stetit ante oculos coràm, trans membra nitebant 
Sidera: praetendensque manum, gemituque locutus, 
Praescius exitium clademque instare canebat. 
Hinc ego te, princeps, hortor componere pacem, 
'Teve tuosque plagis vel nunc subducere Lenae. 65 
Utstetit ante oculoscoràm,trans membra nitebant 
Sidera, suscipiens inquit Semonia proles: 
Optime vir, Connal, dictu mirabile narras. 
Quin cecinit cladem: sed, qui me pangere pacem 
Hoc adigis monitu, si quid tibi perculit aures, 10 
Ventus* erat, querulumque ruentüm murmur aqua- 
Quód si vidisti veré tu Crugalis umbram, — [rum. 
Quid tuus hüc ipsam strictus non egerit ensis? 
An quam speluncam subeat, quasve occupet aulas 
Haec hominis facies, mira haec sinecorpore forma, 75 
Est tibi quaesitum? | Si queis modó sedibus hospes 
Praescius accedit Crugal novisse liceret, 
Ense minisque meis actus, quae pectore servat, 
Nudaret: verüm nihil est quod plurima novit. 
Substitit hic hodié, collesque relinquere nostros 80 
"Temporis haud potuit spatio conclusus iniquo. 


Unde igitur norit quae secum funera versat ? 


* Nota, D. 

Excipit hic Connal ; nec abest prudentia rerum. 
Trajiciunt animae simulacraque luce carentüm 
Nubila vi magnà; mediis per inane videntur 85 
Flamimnibus, clivosque colunt, antrisque residunt ; 
Otiaque ut peragunt, vario sermone fruuntur, 
Expediuntque hominum casus et funera fando. 

Nil moror, exclamat Cuchullin: funera quaevis 
Expediant fando ; praeter Cuchullina mittant. 90 
Suarenis haud ferrum metuo, nec littore cedam. 
Quód si summa dies et ineluctabile tempus 
Institerint, ingens tumulus mihi surget ad undas 
ZEquoreas ; lacrymisque genas venator obortis 
Imbuet; aeternüm dicent me carmine vates; |. 95 
Pectore sub memori noctesque diesque fovebit 
Sponsa decore novo, niveas exserta mamillas. 
Ponere non renuo vitam, convertere tergum 
Nescio: quippe * acie clarum clarumque triumphis 
Me vidit Phingal. Peragis qui rupibus aevum, 100 
Fac modo te videam ; coelesti lampade vectus 
Labere; pande meum coràm irreparabile fatum, 
Attamen haud fugiam, venti per inane frementis 
Accola. Quae geminas inter suspenditur hastas, 


Percute Cabadisveterem,sate Colgare, parmam. 105 


* Nota, E. 


902 PHINGALEIS, LIB. II. 


Nec mora, continuó, notae sublimibus arrnis; 


Erineae surgant gentes, pugnaeque parent se ; 
Jamque licet Phingal, nostrae spes magna salutis, 
Necdum deveniat ventosà Morvene, certus 
Instaurabo acies omni discrimine rerum. 110 
Per Lenam longé sonitus latéque vagatur, 
Ocyüs et surgunt horrentes aere phalanges 
Erineae, sicut cumulo praeruptus aquae mons, 
Cüm ruit Oceanus, Boreasque exasperat undas. 
Immanti stant mole heroes ; telaque quassant, 115 
Brachia ceu quercus annoso robore, cüm fórs 
Bacchatur glacialis hyems, et frigore frondes 
Exustae crepitant, ventoque hinc inde vehuntur. 
Nubila canuerant ; tremuit super aequora ponti 
Clara dies ; nabat nebulae sed caerula moles 1921 
Erigenas* circum, totumque obtexerat agmen. 
Surgite, Lochlinidae ; mea jussa capessite raptim, 
Matutinus ait Suaren.  Formidine capti, 
Erigenae cessére loco: Cormacis ad arcem 
Te fer, Morla levis; dic se, dic omnia victus 195 
Ille mihi dedat, populum ne cuspide laesum 
Excipiat miserum tumulus, perque Erinis oras 


Viribus absumptis hiscat vox nuncia cladis. 


* Nota, F. 

Exiliunt, veluti volucrum grex aequore surgit, 
Littora cüm subitus diverberat arcus aquarum ; 130 
Conclamantque omnes ; mugitque sonoribus aether, 
Sicut, per noctem ruptis ubi nubibus imbres 
Descendére graves, plangunt sub luminis ortum 
Mille amnes, torto commixti vortice Conae : 
Utque, sub Autumnum, clivi per devia tendunt 155 
Informes atraeque umbrae, quas nubila Jactant, 
Excita flaminibus, laetumque arcentia Solem, 
Succedunt alus alü. — Vestigia figit, 

Ceu montanus aper, juaren ; torvümque tuetur. 
Illius elatus laevà vomit aereus ignes 140 
Flagrantes clypeus, sicut, nigrantibus umbris, 
ZEthereum lustrans montana cacumina fulgur, 
Quüm silet omne solum, vastà quüm luce coruscam 
Ire videt Larvam,tremefactus membra, viator, 144 
Oppositumque jugum nebulasque nemusque nitere. 

Missus at intereà luctantis ab aequoris aestu 
Ventus adest, nebulasque fugat, clivumque recludit ; 
Erineumque genus, fulgens praestantibus armis, 
Conspicitur, qualem diductam littore rupem 
Navita prospectat, longis erroribus actus 150 
Cum saeviret hyems, cüm non tractabile coelum. 


Ito, age, Morla; subi clivum, rex Lochlinis inquit ; 

Conversisque fugà montesque petentibus altos 
l'er pacis requiem, qualem do regibus orbis, — 154 
Cum caput inclinant gladio, veniamque precantur, 
Virgineusque chorus lacrymarum flumina fundit. 
Corripuit propere, generatus Spathare, magnus 
Morla viam; cursuque levis, fastuque superbus 
Erineum petiit ductorem, nube virorum 
Stipatum ; rumpitque ferox has ore loquelas. 160 
Accipe quam pangit qualemque paciscitur unam 
Rex pacem Suaren; leges simul excipe pacis, 
Quas dicit, postquam lectissima robora regum 
Corruerint acie.  Fluvios camposque nitentes 
Erinis, uxoremque tuam, cervosque prementem 
Olli dede canem: Bragellam tradere ne tu, — 166 
Cuchullin,dubitapulchram; gracilemque Luathum, 
Qui rapidos cursu rapido praevertitur Euros. 
alia te fractae poscit rex pignora dextrae : 
Cede viro, blandam si vis producere vitam. — 170 
Non ego, non cedo cuivis inglorius armis, 
Fortis ait ductor ; referesque hoc, Morla, superbo 
Fuscorum domino clypeüm. | Secet aequora Suaren, 
Illiusve exscindam acies condamque sepulchris 
Erineis ; lucemque novam Dunscacide nunquam 
Affulsura dies Hybernas afferet Arctos ; 176 


2h " ————— Iia 


LIB. II. SIVE HIBERNIA LIBERATA. 95 


Sed neque Lochlineo surgens in cornua saltu, 
Ullus anhelabit cervus vexante Luatho. 

T'une igitur, bijjugum demens agitator equorum, 
Morla refert, audes iteràm concurrere regi, — 180 
Qui potis* est terram, belli quae suscitat iras, 
Sedibus avulsam, propriis vectare carinis ? 

Neve facit pluris viridanti vertice colles 
Erineos pelagi domitor, rex Lochlinis altus. 

Haud opus? est verbis ; victustibi, Morla, loquendo 
Cedo equidem, nulli duro certamine belli, 186 
Suscipiens Cuchullin ait, Semonius heros. 

Stat pugnare manu: dominabitur] Erine Cormac 
Supremus rector, dum spiritus hos reget artus. 
Talia jactantem$ Morlam, vir maxime, Connal, 
Audisti: laudasne iterüm me pangere pacem, 191 
Bellipotens heros, frangis qui dura potentum 
Scuta virüm. . Vitam, Crugal, qui degis inertem, 
Quó mihi dira canis, magnae quó stragis acervos? 
Exiguae caecas aulae juvat ire sub umbras, | 195 
Carmina sublimem si me, si gloria tollat. 

Erinis ó pubes, pubes assueta triumphis, 


Arboreum torque pilum tenuesque sagittas. 

Aggredere Hyberná missas à Lochline gentes, 199 
Delapsae veluti coelo cum turbine Larvae. [vis 
Jamque fremens densisque acies glomerata cater- 
Progreditur; nebulamque refert, quae valle sub imá 
Cogitur in noctis faciem, cum nubila solem 
Eripiunt, latéque silet vel murmuris aura. 
Ante suos rutilis praestans dux.ibat 1n armis, 205 
Coelestis veluti Genius nigrantia calcat 
Nubila, flagrantes indutus fulminis ignes, 
Turbineümque manu ventorum flamina gestans. 
Stat medius tumulo Carril; cornuque sonorum 
Attolht dextrà, fortemque accendere pugnam |. 210 
Aggreditur, fundens animoso pectore carmen. 

Hei mihi! quis, Crugal, gelidà te morte Jacentem 
Cespes habet viridans? Non replet odoribus aulam 
Concha tuam ; violat vultum pia Crugalis uxor, 
Contristatque domum gravibus nova questibus hos- 

pes*. 215 
Ecqua, decore micans, mulier procul impetu in hostes 
Prorumpit medios? "lortis Dogrena capillis, 
Crugalis 1psa uxor, teretes exserta mamillas. 


Aurea caesaries olli stridentibus auris 


* Nota, L. 

Funditur, ignescunt oculi, vox faucibus haeret. 220 
Ah! tuus aério cervorum tramite Crugal 
Expallet; scopulusque cavus tenet illius Umbram. 
Nocte super medià petiit me pace jacentem ; 
Allapsusque aures parco fuit ore locutus 
Instar apis, culicisve volantis vespere circüm. 225 
Me miserum! Dogrena cadit, ceu lucida nubes 
lre recens orto per coelum Sole videtur. 
Barbarus en lateri capulo tenus abdidit ensem! 
Deliciae procerum dulces, tot cura procorum 
Occidit: ecce jacet, Carber, tua fama, decusque, 230 
Filia, virga, decore virens, lectissima sylvae. 
lixcepit* voces Carber gemitusque per auras; 
Utque ingens fertur balena sequacibus undis, 
lrrui. Ante oculos crudeli funere natam 
Aspicit extinctam: perrumpit millia solus; — 235 
Fulmineumquerotans mucronem, in Lochlinasaevit. 
Ingruit extempló summi certaminis aestus 
Hinc atque hinc. Quassant sylvam ceu flamina 
Centenisque velut pinetum montibus ignes [centum, 
Depascunt totidem, cinctae lethalibus armis —. 240 
Vasta dabant acies, plagasque necemque ferebant. 


Quà se cunque ferat Cuchullin, scinditur hostis, 


* Nota M. 

Carduus ut campi. Verüm premit Erina Suaren : 
Sternitur illius dextrà, quae parcere nescit, 
Currac ; sternitur et Carber, fortissimus heros ; 245 
etratus in aeternam claudit sua lumina noctem 
Morlanus ; ponensque animam tu, Colta, tremiscis. 
I2cce tibi niveum rubefactum est sanguine collum, 
Disjectique jacent flavi tellure capilli. 
Quo ruit ille loco festas extruxerat ante 250 
Saepe dapes, citharam pulsavit saepe canoram, 
Quüm jam laetitià, quàm jam latratibus auras 
Implerent catuli, curvisque animosa juventus 
Arcubus aptaret nervos. Se victor agebat 
Suaren, uti tumidum deserta per avia flumen 255 
Profluit, aggeribus ruptis ; fertque omnia secum. 
Astabat medius Cuchullin Chrochmoris* instar, 
Aethereas findit summo qui vertice nubes : 
Irruit in clivos turbo, pinetaque quassat ; 
Rupibus insultat crepitanti grandine nimbus ; 260 
Saxeus at sese sustentat mole suà mons, 
Frigoraque atque hyemem Conae convallibus arcet. 
Sic quoque Cuchullin, quà visque ruinaque poscunt, 
Objectat sese clypeum tegmenque suorum ; 
Vulneraqueigeminat; sequiturqueà vulneresanguis, 


Fonte velut saliens tendit per gramina rivus. 260 


* Nota, N. 

At Lenae campo mediisque vagantibus Umbris 


Erigenae pereunt, veluti nix sole liquescit, i 
Pallidus et clamat Grumal: premit agmine toto, | " 
Pone sequens, Lochlin victrix. Quó statis, ut undis | "n 
Lucus arundineus mistis ac turbine venti ? QT m 
Quà datur ire vià cervorum scandite clivos. An | | 
Dixerat : et, qualis cervus formidine pressus, 4 l 
Proripuit sese ; passusque hastile regebat [à | 
Sed, quicum pavidoverterunt Grumale tergum, 575 ^ | 
nl 


Exigui numero : saevissima bella moventes, 

Phalliadae fundunt calido cum sanguine vitam 

Pro Lenae scopulo, surgit qui vertice ad astra. 
Gemmifero vectus curru Cuchullin aperto 

Ire videbatur, stragisque ciebat acervos 290 

Undique ; conversusque inquit. Dux alme virorum, 

Aspera qui nostram docuisti praelia dextram, 


Defluxisse vides, Connal, certamine amicos. 


Nos acie extremà saevum cohibebimus hostem, l 
Vulnera miscentes. Vir longis obsite saeclis, 285 


I, Carril, quà prima tibi fortuna salutis 


Monstrat iter ; tumulum nostros, age, defer ad istum. E 
. Pul 

Hüc ades, 6 Connal ; mecum sortire laborem, b 
m TT : TET 
51 fórs relliquias belli defendere detur. Wi 
dh: * et ET 
Emicatin currum ; clypeümque insignedecorum 290 nh 
ni 

Eminet, ut miris orbem velata tenebris 
Luna, superba soror stellarum, cedit ab ortu; 
Sollicitatque novis mortalia pectora curis. 
Hàc Sifadda ferox, illàc Dusronnal anhelat, 
Exsuperans acclive solum: nam Lochlinis urgent 
Agmina, ceu fluctus balenam poné sequuntur. 296 
Erigenae Cromlà, celsam tollente sub aethram 
Culmina, sesistunt : referunt nemus ignibus ustum, 
Quos noctis turbo, bacchatus collibus altis, 
Sparsitatrox; non jam zephyris motantibus ullae 500 
Dulce sonant frondes ; non Jam sub luminis auras 
Sese subjiciunt rami. Vix unus, . * alter 
Hinc atque hinc, immani dissitus intervallo, 
Assurgit stipes, flammáque nigrescit adesus. 

Dux Semoniades patulae sub tegmine quercüs 505 
Conticet ; atque olli fundunt vaga flamina crinem. 
Phyttilis hic autem gnatus, vir cursibus acer, 

Postubi prospectum maris exploraverat omnem, 
Affuit, ac dictis coràm nova gaudia miscet. 
Classis, * ioclassis! Phingalque, asperrimusheros, 310 
Agmina in arma vocans, et scuta ingentia frangens, 
Advenit: Albineae findunt vada caerula naves ; 


* Nota O. 

Veliferi nutant mali sub vertice, qualis 
Montanus lucus, palantia nubila lambens. 
'Tum sua Cuchullin sic alta silentia rumpit. 515 
Insula, quà non est tellus mihi charior ulla, 
Nunc nebulis emitte tuis in carbasa flatus : 
Millia quó mactes propera, dux maxime bello, 
Morvenis 6 celsae rector, quem gloria cingit. 
Me tua vela juvant, Phingal, rex optime regum, 520 
Fulgor ut. Eous ; classis, velut aureus alti 
Vertice Sol fulgens cocli ; tu, sicut euntis 
Maxima * flamma nigrae noctis, delata per orbem. 
Qui struis ex animo convivia larga benigno, 
Rebus in humanis nihil experiéris amico 330 
Dulcius insigni, Connal. Nox humida clivos 
Obsidet; heu! quaenam torquet nunc aequora 
Phingal? | 
Quodve subit littus ? ''enebrae considere suadent, 
Sidera dum coelo, Lunaeque refulserit orbis. 555 
Irruit in sylvam ventus; cum murmure manant 
E saxis fluvii; Cromlam petit imbribus aether ; 
"Trans ruptas trepidant ardentia sidera nubes. 
Multa putans, rauci sedit torrentis ad oram 
Erineus ductor, nec non et Colgare Connal 


Progenitus, Carrilque gravis labentibus annis. 540 
* Luna. 


N 

Me Cuchullin ait, magno Semone creatus, 

Usque adeó invisum, Connal, victoria fugit, 
Quandoquidem coeli jucundo lumine et auris 
Nudàram * juvenem, fato congressus acerbo: 
Quemque A mun genuit nulli virtute secundus, 545 
Ferda, tibi vinclum veri me vinxit amoris. 

Dic, age, tum Connal, dic, ó Semonia proles, 

Qui dux occiderit felix insignibus armis? 

Nam Ferdam novi, generoso sanguine natum 
Amunis : nituit formà, velut imbrifer arcus. 550 
Mox ita Cuchullin: devenit ab Albine Ferda 

Littus ad Ullineum ; centum convallibus unus 
Hegnabat, Murique aulis exercuit ensem. 
Mi fuit ante alios charus ; comes additus ibam 555 
Venanti; consors in saltu lectus habebat. 
Degyla quó memorem causamque caputque doloris? 
Carberis uxor erat Degyl, ditione prementis 
Ardvena ductoris. Stetit illius ore venustas 
Plurima ; sed posuit sub corde superbia sedem. 560 
Deperiit porró fulgurque decusque juventae, 
Ferdam Amuniaden; dixitque, exosa maritum. 
Da mihi t dimidium tondentis pascua, Carber, 
Armenti ; linquamque tuas, vir inutilis, aedes. 
Tolle moras omnes; nam fert ita corde voluntas. 565 


* Nota, P. t Q. 


LIB. Il. SIVE HIBERNIA LIBERATA, PO 
'Tum contrà Carber: justis id partibus aequet 
In nos Cuchullin, cujus sub pectore sacrum 
Jus habitat. Salve, Degyl; lux optima, salve ; 
ZEternümque vale, mulier, quam gressus honestat. 
Jamquepecusgeminis paribusqueego partibusaequo, 
Cüm superest unus praestanti corpore taurus, 271 
Carbereisque, nefas! opibus, me judice, cedit. 
Ob decus hoc pecoris, taurum candore nivali, 
Quemmque alius votis aliusque optaverat heros, 
Exarsére animis irae; formosaque Ferdam 375 
"Talibus aggreditur dilectum foemina dictis. 
Me Semoniades curis ingentibus angit, 
Immiscetque atrae nocti : fac, optime Ferda, 
Mox cadat ante diem ferroque extrema sequatur ; 
Aut projecta ferar sinuosi Lubaris undà, 260 
Luminibusque tuis adero, teque insequar ultrix 
Omnibus Umbra locis, trepidà formidine captum. 
Altior insurgens dirum Cuchullina perde, 
Meve relinque animum nil magnae laudis egentem. 
Qui potero, juvenis praestanti robore dixit, 3595 
Qui Sermoniaden potero, mea candida Degyl, 
Perdere, consortem mentis rerumque mearum ? 


Dimidiumne mei scindam crudelibus armis 2 

Tres lacrymosa dies egit ; quartàque sinistrae 
Aptavit juvenis clypeum, contendere certus. 390 
Aggrediamur, ait, Cuchullina, Degyl, ut optas: 
Illius ast utinàm telis abrumpere vitam 

Hanc mihi contingat! qui nam per saxa vagarer, 
Impositumque olli possem spectare sepulchrum?394 

Pugnatum Muri campo est; at vulnera telum 
Horrebat, galeasque cavas clypeosque rigentes 
Segnius attingens, belli simulacra ciebat. 

Astabat Degyl dictisque invadit amaris. 

Optime Ferda, tibi languescit inutile telum ; 599 
Vulnificumque tener chalybem malé gestatephebus. 
Cede, puer ; referat palmam Semonius heros, 
Malmoream solido superat qui robore rupem. 

At juveni rubuére genae; fusisque rigantur 
Iirrantes oculi lacrymis: nec multa locutus, 404 
Exige, ait, clypeum, Cuchullin ; pelle petentem 
Ictibus haud meritis. Jam stat decernere ferro, 
Quanquam animus tentasse horret, luctuquerefugit. 
Ingemui, sicut ventus per rupis hiatum 
Sibilat; utque mihi ferus insurrexerat ensis, 
Concidit heu belli fulmen ! sub culmine collis 410 
Ferda jacet busto, miserandà morte peremptus. 


Sollicet invisum me me victoria fugit, 

Quandoquidem coeli jucundo lumine et auris 
Nudàram juvenem, quo non mihi charior ullus. 
"Tum solitus Carril modulari flebile carmen 415 
Talia dicta dedit: riguae dux Phallidis acer, 
Quique ornas currum, jam non ornaris ab illo, 
Triste refers : animoque subit, quod tarda vetustas 
Protulit in medium. "Tacitis labentibus annis, 
Comalis increpuit nomen memorabile famà: 490 
Sed, licet infelix telo mactásset amicam 
Dimidiumque animae, multo sublimis honore 
Ex acie rediit victor pugnisque cruentis. 
Is fuit Albineus princeps, centumque jugorum 
Regnator; cervique illius mille bibebant 425 
Flumina; latrabat centum sub cotibus altis 
"Turba canum ; roseo fulgebat in ore juventus, 
Miscebatque manus bellum, stragemque ciebat 
Heroum. "foto nympham sub corde recepit, 
Nomine Galvinam, spoliis paterisque superbi, 450 
Conloci sobolem, quà non formosior usquàm. 
Virgineos inter coetus namque ipsa refulsit, 
Sicut Sol coelo: corvi vel nigrior alis 
Ludebat crinis per candida colla; citorum 
Vis ibat catulüm sub littore; montibus arcus 455 


Stridebat ; posuit mens uno Comale sedem. 

Alter in alterius figebat !umina vultu 
Saepius ; his amor unus enim, studiumque, laborque 
Unus erat; sensusque animi clàm dicere juvit. 

At, ditione premens nimbosas Ardvenis oras, 440 
Illam etiam Grumal dilexit, turbidus hostis 
Comalis: ibat hians, solam si forté videret. 
Jamque die quàdam, cum caetera turba vagatur, 
Undique diffusà nebulae caligine caecos 
Defessi montes Comal virgoque relinquunt, — 445 
Ronanisque adeunt antrum, quà personat aequor 
Fluctibus. Hic fuerat solitus consistere Comal, 
Venatu rediens ; híc illius arma fuerunt ; 

Hic centum clypeos omni ferrugine puros 
Constituit, centum galeas ex aere sonoro. 450 
Introgressus ait: quod te nunc hospite gestit, 

Hoc lato sedeas antro, lux alma decoris. 

Rupe sub adversà tollit se in cornua cervus 
Magnà mole; petam cursu ; subitóque revertar. 
Me, Galvina re fert, Grumal formidine complet, 455 
Carmina quem tollent nunquam, nec gloria laudis. 
Huic gratus Ronan, gratum est Ronanis et antrum. 
I, donec redeas, arma inter densa morabor. 
Moram Comal adit, cervoque acerrimus instat. 459 


Comalis illa volens animum explorare fidemque, 

Arma capit demens ; egressaque, sola vagatur 
Littore.  Prospexit ductor, dirumque putavit 
Grumala devenisse locos : quatit ilia ; pallet ; 
Omnia jam tenebris sentit nigrescere circüm ; 464 
Intenditque arcum. — Volat acta sagitta per auras ; 
Et moribunda suo versat se sanguine virgo. 
Pervolat ille ferox, laté loca questibus implens, 
Galvinamque vocans, Conloco patre creatam. 468 

Quis te, dicebat, quis habet, mea maxima cura, 
Nympha decora, locus? quis te malé sustulit error ? 
Concava saxa silent ; silet omnis et undique tellus. 
Quod modó de manibus multà vi fugit in auras, 
Vidit anhelanti defixum virgine telum. 
Galvinamne, ait, * extinx1? nec plura locutus, 
Irruit in collum. Solos per lustra ferarum — 475 
Invenit miserans geminos venator amantes. 

Inde aevum luctu Comal gemituque trahebat, 
Conditus in nubem ; vestigia plurima fecit 
Virginis ad lectae tumulum, lacrymasque ciebat. 
Classis ut hostilis gelidà devenerat Arcto, 480 
Miscuit ille manus manibus; peregrinaque passim 
Agmina fundebat, quaquà densissimus hostis, 


Jampridem invisam quaerens abrumpere vitam. 


* Nota, R. 

Quis tamen hunc posset cinctum fulgentibus armis 
Perdere? projecit clypeum: praecordia telum 485 


Invenit volitans. "Tecum, Galvina, quiescit 


Littusadaequoreumpositus: vestrumque sepulchrum 


Navita prospectat, summis ubi pendet in undis. 

Cum prolatum carmen Cuchullini placuisset, gestas in Lochline res 
Phingalis, adhuc juvenis, virginisque  Asandaecae Jütum, roga- 
tus recinit. Carril. Vir quiescit is, ubi Calmar, Mathae Á- 

| lius, primique vel auctor praelii, vulneratus devenit acie; nunciat- 

que €ó tendere Suarena, ut reliquas. Hiberniae copias impro'oisus 
opprimat. | Se autem significat velle omnem hostis impetum susti- 
nere, dum sui se in tutum recipiant. Huic se Jacinori addit so- 
cium Cuchullin. | Exortá jam luce, vulneribus confectus, Calmar 
moritur. Erigenas insecutus, videt Suaren Phingala ; zpsumque 
petit toto agmine. — Ob cladem moestus Turá se condit. Cuchullin. 
Lochlinidas interim oppugnat Phingal: at, instante nocte, victoria 
differtur. Oscara, nepotem laudat edocetque rex.  Suarenis ex- 
ploratum molimina mittuntur. Follanus atque Oscar. Rogat inde 
Gollus, Morni filius, ut proximae summa pugnae se penes sit; an- 
| nuitque Phingal ; qui, priusquam se dat somno, Agandaecae ab- 


| sentem Umbram affatur. Quae tertiae sunt diei pulchrá in pa- 


trem pietate concludit Ossianes. 


x CO eio 


PHINGALEIS. 


LIBER TERTIUS. 


Hzc ubi cantárat Carril, dulcedine mentem 

Carmina demulcent, inquit Semonius heros ; 

IXt repetita subit decursi temporis aetas, 

Haud secus ac passim diffusus mane benigno 

Ros super arbustis, capreaeque virentibus herbis, 5 

Cum 5ol exoriens lustrat jam summa jugorum 

Culmina, caeruleusque 1mà convalle quiescit 

E regione lacus. Rursüm sub sidera blandam 

"Tolle, senex Carril, vocem ; cantumque moveto, 

Quo sonuit quondàm, quondàm mea gestiit aula, 10 

Rex ubi bellipotens coràm melioribus annis 

Afforet, ac numeris ardens intenderet aures. 
Paruit hic Carril, magnoque haec ore profudit. 

Optime rex, Phingal, durosque experte labores, 


Plurima miscueras certamina ; saepe frementis 15 

Retulit ad Selmam te pompa, decusque, triumphi. 


Lochlina fudisti justas effusus in iras, 

Cum te primaevo vestiret flore juventus : 

Laetos despexére annos malasque rubentes 19 

Lochlinidae ; victrixque neci mox, vana tumentes, 

Hos tua dextra dedit, magnorum maxime regum. 

Quà vel Lora* ruit spumatque gemitque sub 
auras, 

Faucibus angustis fervens, vi Phingal in armis 

Rexibat; juvenumque manus, manus optima bello 

Pone sequebatur ; sonuitque, ut flumina mille, 25 
| Cüm gelidà Starno dominatus Lochline captus 

Ó Devinctusque fuit, manibus post terga ligatis, 

I Compedibusque abit liber, classique remissus. 

| Volverat hinc tumidos irarum pectore fluctus 

1 Barbarus; ac tacitum noctesque diesque fovebat 50 

Phingalis exitium, victus cui cesserat uni: 

Utque domum rediit, seditque in Gormalis aulà, 

5nyvena, qui passus canos, qui carmina pronus 

Hi Lodinis ad signum fundebat colle repostum, 

Wu D Auditusque novas acies, nova bella ciebat, 35 

TUM Ocyüs accivit, simulatà mente locutus. 


LH Impiger 1, Snyven, niveà cui spargitur aetas 


* Nota, A. T 

Canitie, Selmamque subi, per Morvenis oras 
Littore surgentem curvo ; mea dicta ferentem 
Excipiat praestans animis formáque tyrannus, 40 
Huic thalami* sociam, spirat quae pectore cantum, 
Ipse dabo gnatam ; nec pulchrior exserit usquàm 
Nympha sinum. Spumam, summis quae volvitur 
Illius aequiparant nivei candore lacerti; ^ [undis, 
Errantesque comae nigrescunt ; blandaque miram 
Menssuperat formam, moresque habitusque benigni. 
ZEquora trajiciat Phingal, visatque puellam, 
Quae secreta adytis nunquam penetralibus exit. 

Ventosas tandem penetravit Morvenis oras 
Advectus 9nyven: septusque cohorte suorum — 50 
Phingal abit ; longéque animus praevertitur ipsum, 
Virginis eximiae magno perculsus amore. 

Salve, fuscus ait Starno, rex alte jugorum, 
Comalide$ ! fortes regis salvete sodales, 
Quos alit assurgens medio latissima ponto 00 
Insula! Tres] epulis extructis condite Soles, 
T'resque exinde alios cervis aprisque premendis 
Per montes vallesque cavas; seclusaque vestram 
Auribus excipiet famam lectissima virgo. 

Jam, quamvis atro versaret pectore lethum — 60 


* Nota, C. ELE 


$ Comal pater erat Phingalis. 

Phingaleum, plenis struxit convivia mensis. 


Insidias veritus Phingal caecumque furorem 
ZEre refulgebat; positumque hastile prehendit. 
Conticuére omnes defixique ora tenebant 
Lochlinidae: cecidére animi; formidine fugit 65 
Impia turba virüm, caedem molita nefandam ; 
Rursus et ingenti sonuerunt omnia plausu 
Tecta domüs, nervisque lyrae crepuére canoris. 
Praelia cantàrunt vates niveasque puellas, 
Delicias procerum, vates cüm Phingalis, Ullin, 10 
Qui Conae valles cantu resonare docebat, 
Laudibus ad coelum generatam Lochline nympham 
Extulit, ac magnum dominantem Morvene regem. 
Hauserat'illa sonos; et, jam penetrale relinquens, 
Constitit heroum coetu purissima, qualis, (D 
Nubibus erumpens, super aequora Luna renidet. 
F'ulsit enim nivei radius adoperta decoris 
Undique; composito* referebat carmina vatum 
Incesu. Nympham Phingal veneratus honestam 
Mollia de forti suspiria pectore fudit ; 80 
H lpsaque caeruleos oculos demissa ferebat 
WM Morvenis in regem canentis rupibus altis. 


Hi 'F'ertia lux postquàm clivos lustràrat aprorum 


* Nota E. 

Vespere sub sero, venatum saltibus ultró 

Ire parant Starno, Phingalque asperrimus armis, 85 
Incertosque abeunt primi sub luminis ortus. 
Immaduit Selmae cuspis mox caede ferarum. 

Dimidium coeli vix Sol trajecerat orbem, 

Cum jam Starnine dirarum haud inscia rerum, 
Fletibus humectans oculos malasque decoras, | 90 
Morvenium regem, magnis virtutibus actum, 
Dulcibus alloquis monituque accessit amico. 

Maxime priscorum Phingal sate sanguine regum, 
Ah tibi fac caveas, inquit, genitoris ab astu ! 
Arripuere locum clivo, sylvisque teguntur 05 
Illius juvenes, telisque armantur iniquis. 

Fac sylvam fugias lethali crimine foetam, 
Albinei rector populi fortissime ; meque, 
Talia nudantem, serves genetoris ab irà. 

Haud minis ille jugum scandit, comitante suorum 
Armipotente manu juvenum ; diramque catervam 
Invadit, fusoque aspergit sanguine lucum. 102 
Gormalis it clivo strepitus, longéque resultat. 

Laetas ante aedes venantum substitit ingens 
Monte corona redux ; turbato pectore substat 105 


. Rex medius Starno, frontemque * in nubila cogit. 


* lota, F., 

Illius ardescunt oculi, ceu fulgura noctis. 
Hüc, inquit princeps, hastis et sanguine gaudens, 
Agandaeca, subi : merità tu morte peribis. 
Morvenio mentemque meam casusque paratos 110 
Nudasti domino: madet ille cruore meorum. 
Succedit lacrymis oculos tepefacta rubentes, 
Passaque caesariem virgo ; suspiria Jactat 
Pectore, quod niveo superat candore volutam 
Lubaris effusi spumam ; genitorque severus — 115 
Districtum lateri gladium mox abdit. At illa 
Concidit, ut summae nix acta crepidine rupis, 
Cüm silet omne nemus, silet omnis et ardua tellus : 
Jamque repentinis clivus fremit ictibus omnis 
Concussus ; vallemque natat resonabilis echo. 120 
Adventat Phingal, vultuqueanimisque tremendus 
Excitat in pugnam, secum quos Albine duxit ; 
Pugnaturque diu telis, velut aequora fervent 
Flatibus adversis ; ferri vis Lochlina fudit. 
Protinus ad navem corpus lacrymabile Phingal 125 
Sustulit, et sese commisit fluctibus alti ; 
Ardvenioque solo dulcis per aperta locorum 
Agandaeca jacet. | Circumsonat aequoris aestus 
Exilem sine Sole domum, penetralia lethi. 


Sera tibi, Cuchullin ait, nivis aemula virgo, 150 

Gaudia pertentent animum ; tuque, optime vates, 
Aeternüm valeas, Carril ; quem carmine dicis, 
Egregius valeat fortunatusque laborum 
hex Phingal. Viguit primis ineuntibus annis, 
Fulmineumque senex dextrà circümrotat ensem. 155 
Lochlina contundet rursus rex maximus armis, 
Qui regit imperio montes vallesque profundas. 
Luna, decus noctis magnum, fax aemula Solis, 
Exsere te latebris ; lustraque aspergine lucis 
Carbasa Morvenidüm, lentis pendentia malis. 140 
51 liquido fortis vitam Mens * Aethere degas, 
Nube habitans medià, caecisque obducta tenebris, 
Nimborumque potens tempestatumque frementum, 
Da facilem cursum, scopulisque averte carinas, 
Vix bene finierat, venit quum vulneretardus 145 
Mathaides : sociis acie cedentibus, ibat 
Hic sanie taboque fluens. Certamine fractus 
Elanguet ductor, lentàque innititur hastà : 
Vivida sed virtus animi sub pectore fervet. 
Salve! mox Connal ; salve! te laetor amicis 150 
Adventasse tuis, Calmar. | Quid corde profundos 


Das gemitus? Non te vis ferrca moverat unquam, 

Nunquam, respondet Calmar ; nunquamque mo- 


Dux rerum prudens, teloque insignis acuto. [vebit, 
Mens mihi gliscit ovans, belli cüm turbidus horror 
Ingruit; utquemelos, clamorstrepitusquephalangum 
lH TW Adveniunt aures. Duco de patribus ortum — 157 
Il Vulnificis, acies qui non metuére ; meaeque 

Alta quidem posuit Cormar primordia gentis. 

|| 110 Hujus erant pelagus tempestatesque sonantes 160 
Deliciae: nigrà quondam tenuique cariná, 
Concitus aligeris ventis, vada salsa secabat. 

E LIE Nox erat ; insolito laté loca murmure * Larva 
Miscuerat ; tumuit pelagus ; scopulique gemebant. 
li Nubila vexabat turbo; simul ignibus undae — 165 
Fulserunt. Metuit Cormar ; sub littora tendit. 
At metuisse virum puduit, repetitque profündum, 
51 fórs inveniat subvectam flamine Larvam. 
Tressubiguntjuvenespuppim; gladium ipsecoruscat: 
Jamque videt, nebulis obscuroque a&re septam, 170 
A Ire levem formam propiüs ; laevàque prehendit 

LI Caesariem, conditque premens in viscera ferrum. 

| Horridus auditur stridor ; diffugit imago; 

WII Flamina se ponunt, stellaeque ac Luna relucent. 175 


mui Dum memor ipse mei, patres ego fortibus ausis 

Pone sequar. Quidni? strictum discrimina telum 
Dimovet, audacemque virum sors aspera nescit. 
Vos 6, quos viridans aluit sub vallibus Erin, 
Linquite praecipites madefactam sanguine Lenam : 
Cogite qui superant, sociosque adjungite regi 180 
Morvenio. Subeunt hostes; mihi perculit aures 
Crebrescens horum strepitus. Decurrite ; solus 
Hic stabo ; validum solus certamen inibo ; 
" Replebo clamore locum, ceu mille sequantur. 
Vicerit * ut Phingal, me tu, Semonia proles, 185 
Mente fove memori, corpusque exsangue sepulchro 
Redde, oro. Nomen ventura in saecula mittant, 
Appositi tumulo, Lapides: pia gaudia carpat 
Aspiciens mater famae monumenta perennis. 195 
Non te destitui, dixit dux Phallydis, unquam ; 
Te nec, Mathaide, tanto discrimine rerum 
Destituam. — Mediis clypeis medioque tumultu 
Mens mihi laetitià exultat, majorque videtur. 
Non ego Jam verti, stat non hinc vertere tergum. 
Leni animo Connal f, Carril, labentibus annis 195 
Obsite, trans istum nostros abducite clivum 
Ocyüs heroas, rursus certare paratos ; 


Cumque hujus belli tandem subsederit aestus, 

Tum geminos bellare viros cum millibus ausos 
Quaeretis studio, caesosque videbitis ipsos 200 
Calle sub angustae vallis. Sate Phyttile, Lenam 
Trajicito ; littus, pontumque require frementem : 
Dic rex Morvenius properet vestigia; ceu Sol, 
Prosiliat Phingal, tempestatesque serenet 
Érinis, ore coruscanti nova gaudia fundens. 205 
Pparserat intereà cano Sol lumine Cromlam, 
Lochlinidaeque loco succedunt. | Calmare virtus 
Fervida regnat adhuc ; torpent at corpore vires. 
Pallet enim ductor, patrisque incumbit in hastam, 
Quam rapuit, Larà bellatum certus eundi, 210 
Paucla cüm mater curis, Alcletha, doleret, 
Perque quaterque manu pectus laniaret honestum, 
Multa gemens, noctisque atrae demersa tenebris ; 
Quam medias inter fulgentes aere catervas 
Per Lenae tumulos crispavit percitus irà ; 220 
Quamque ubi luctatur densos immittere in hostes, 
Concidit * ipse, velut devicta bipennibus ilex. 
Objicit 1 at sese Cuchullin millibus unum 
Arduus arma tenens ; perstatque, ut littore cautes, 
Ín durum quanquàm pulsantibus irruit undis 950 

Oceanus latus, et spumam sub vertice volvit, 
Vicinique fremunt immani murmure colles. 

— Hic canas inter nebulas super aequora classis 
Apparet ; tenditque albentia carbasa ventus ; 230 
Comalidae classis, dominique ducisque phalangum. 
Lucus uti, sese malorum robora tollunt, 

Inque vicem nutant. Allabi littore classem 
Respicit € tumulo Suaren ; retróque, relictis 
Erigenis, praeceps animi vestigia torquet ; 225 
Morveniumque * ducem toto petit agmine, sicut 
Itve reditve fremens rabie trans Orcadas aestus 

Oceani. — Bello Cuchullin moestus acerbo, 
Ingentemque trahens hastam post terga, latebris 
infert se sylvae, qualis de nocte cometes, 

"Triste per augurium mortalia pectora ducens. 240 

Suftusus lacrymis, secum plorabat amicos, 

Quos Lenae stratos campo sopor altus habebat : 

Phingalis os metuit, toties qui plauserat ipsi 

Ex acie reduci, cincto victricibus armis. 245 
Hei mihi! dicebat, quae quantaque robora belli 

Amisisti, Exin, proceresque ducesque potentes, 

Laetatosque meis olim genialibus aulis. 


Hos ego non inter venandum exinde videbo : 

Non mihi nota diu vox grata feretur ad aures. 
Conticuére obitu; tenebris conduntur opacis. 250 
Vos autem formae tenues animaeque meorum, 
Hinc mihi per Cromlam mediis occurrite ventis 
Turbineis ; vestro me compellate susurro, 
Cum "T'urae quercus pendentia brachia quassat, 
Horrificusque sonus deserta per alta vagatur. 9255 
En procul à patrià spretusque humilisque jacebo : 
Me non agnoscent, recinant qui carmina vates ; 
Nec mihi ponetur saxum, tumulusve secundum 
ZEquora, nec viridi sinuosae gramine vallis. 
Jam, Bragella, vale ; supremo funere mersum, 260 
Me plora, vacuas quoniam mea fama per auras 
Fracta loco cessit. Moerens haec * corde profudit 
Cuchullin, clivumque abiens superavit iniquum. 
substitit in puppi, dextráque hastile tetendit 
Arduus arboreum Phingal ; totusquereluxit 9265 
Sole lacessitis heros conspectus in armis, 
Per noctem veluti summo sub Malmore flagrat, 
Aethera transcurrens, lethi praenuncius ignis ; 
Quique viam carpit caecam, vestigia sistit 
Attonitus, visumque imo sub corde volutat. 210 


Pugnatum est, inquitgenitor: tenet aequora campi 

Exitium ;. fuso saltus rubet iste meorum 
Sanguine. Lena, tibi squalent nunc omnia circüm ; 
Nunc squalent frutices, squalent per devia Cromlae 
Ingentes luctu quercus.  Venatica pubes, 200 
Exsuperans virtute, ruit ; ruit ictibus asper 
Semonis natus. FPollane ac Roena, sonorum 
"Tollite Morvenidüm cornu; conscendite collem ; 
Praecipitate moras. Hostis, clamoribus actus, 
Irgaleos adeat latices ex aggere magni 288 
Lamdargi, gelidà dudum qui morte quievit. 
Conclamate, velut genitor, cum praelia miscet. 
suarena, Lochlineum praestanti robore regem, 
Opperiar Lenà: solus, fultusve suorum 
Omnibus agminibus veniat, nil deprecor, heros, 285 
Dicite: namque sumus genus intractabile bello. 
Fulminis in morem rufus petit ardua collis 
Roena ; subit frater, veluti secat aethera nubes 
Percita flaminibus.  Resonat sub vallibus imis 
Morvenium cornu: proles sata fluctibus alti 290 
oenserat ; utque fremit refluitque nivalibus oris 
Excitus oceanus, fortes densaeque phalanges 
Delabebantur clivosi tramite montis 
Lochlineae. Primus magná se mole ferebat 


Exultans Suaren, fretusque nocentibus armis : 500 

Totus inhorruerat, saevasque exarsit 1n iras. 
Lumina torquebant flammas, montanus ut ignis, 
Quem validi pascit jactatque insania venti. 
Viderat* ut Phingal, mentem nivis aemula virgo, 
Agandaeca, subit; vates ac mittitur Ullin, — 305 
Suarena qui rogitet dapibus succedere regis 
Morvenii, pandit placido qui gaudia vultu, 
Cum lenem meminit nympham, sub corde receptam 
Jamdudum : vatesque adiit ; coràmque profatur. 
Armipotens, alio prodis qui littore, princeps, 510 
Quique refers chlamyde et rigidis conspectusin armis 
Immanem scopulum, mediis qui fluctibus extat, 
Hospes adi regem, quo non praestantior alter 
Est heros; mensisque hodie dapibusque vacato. 
Crastina lux franget clypeos, Jactabit et hastas, 320 
Praelia commiscens. | Clypeos nunc ipse refringo, 
'Turbidus orsa refert Suaren : cràs aethere cassus 
Rex erit ille tuus ; Suarenque suique vacabunt 
Laetitiae dapibusque duces. — Convivia laetus 
Suaren agat, risu respondit Phingal honesto. 525 
Haud mora, pugnabo: frangamus fortia fortes 
Scuta viri; laterique meo tu proximus esto, 


Ossianes, acie ; magnum, dux alte, corusca, 

Golle, manu gladium ; celeres emitte sagittas, 
Contendens arcum, Fera ; Follane, trementem 3530 
Intorque summis adnixus viribus hastam. 
Ite animis alacres: vestri per inane vagantes 
Obductam referant clypei ferrugine Lunam ; 
Vestraque tela hosti, mortis certissimus auctor, 
Immineant;centumqueunuscertaminepraestet. 555 
. Haec ubi dicta, ruunt centum ceu flamina vastas 
Morvenis in sylvas, centum ceu flumina clivis 
Praecipitant, magnum veluti per inane vehuntur 
Nubila, prout sese pelagus sub littora fundit, 
Acres concurrére viri ; clamorque phalangum 340 
Per campum resonat, resonat per summa jugorum 
Culmina, ceu meds tonitru nigrantibus umbris, 
Cum supra Conam rupto cadit aethere nimbus, 
Innumerique gemunt ventorum in flamine Manes. 
Aequora per campi Phingal, vi concitus, ibat, 545 
Sicut provehitur defunctus corpore 'l'renmor, 
Turbine quum pluvio delatus Morvena visit 
Progeniemque suam: subterdant murmuraquercus; 
Labuntur scopuli ; radiantis fulminis ignem 
Antevolat praeceps heros, cursuque superbo — 550 
Transgreditur valles et culmina summa jugorum. 


Segnior haud genitor, Phingal; totamque cruore 


Q 


lg 

Perfudit Lenam, magnum quüm strinxerat ensem, 
Pectore sub memori volvens, quod gesserat olim 
Immensum juvenis bellum * convallibus imis. 255 
Fulminis in morem rapuit se Ivoena ; feroxque 
Gollus inhorrebat totus, gladiumque rotabat ; 
Ibat, uti turbo, Feras ; ceu concita nubes, 
Follanus ; praeceps, ut visque ruinaque montis, 
Institit Ossianes.  Laetabar f pectore toto, — 560 
Proximus admirans gressumque manusque parentis: 
Fulmineusque meus miserando corpora letho 
Plura dedit gladius. Quid non mutaverit aetas ? 
Non mihi tunc miseris squalebant tempora canis ; 
Dextera non tremuit senio ; non lumine captus 365 
Moerebam vitamque extrema per omnia ducens. 
T'unc indefessus potui percurrere mundum. 

Funera quis fandonumeret, quis magna potentum 
Facta ducum, saevas ubi rex effuderat iras, 
Lochlinidas ferro populatus ubique locorum? 570 
Crevit in immensum sublatus ad Aethera clamor, 
Cum nox praecipitat, terraeque marique recumbit. 

Sub tumulo, veluti trepidà formidine cervi, 

Se glomerant hostes: tacitasque ad Lubaris undas 
Nos citharis animos laeti praestamus et aures. 275 


* Cum Romanis. 

Lochlinidüm castris rex proximus ipse locatus 
Considet, ac captat volitantia murmura vatum, 
Qui genus et proavos et fortia facta parentum 
Versibus exponunt, et coelo laudibus aequant. 
Incumbit genitor clypeo, dans spargere ventis 380 
Caesariem, versansque imo sub pectore tempus 
Praeteritum procéresque immani robore notos. 
Arboris ad truncum telis asperrimus Oscar 
Statcontrà ; nunquamque oculos a Phingale torquet : 
Haeret enim, versatque animo, quae fortia jamjam 
Magnus gessit avus, cum talia regius heros. 3806 
Macte* novà virtute Oscar ; te cominus hosti 
Congressum vidi; dextrà nec torpuit ensis ; 
Laetabarque acri bello praestare nepotem. 
'Tu famam sectare virüm, quos abstulit aevum. 590 
Sublapsum ; proavos imitare in saecula notos. 
Hác curas impende omnes, omnemque laborem 
Dirige, quó fueris, qualis fortissimus unus 
Heroum 'Trenmor, qualis dux ille cohortum  - 
'Trathal erat]: primo certamina flore juventae 400 
Moverunt olli; resonant modo carmine vatum. 
Fortia debella miscentem praelia dextram ; 
Parce minis validae, strictis ubi cesserit armis, 

Ut ruit Hyberno vel quà rapidissimus aestu 
Per vada salsa latex, i Phennidis* obvius hosti; 405 


ZEstivusque velut zephyrorum spiritus agros 


Mulcet, ades duro fractis discrimine rerum. 

Talis erat 'Trenmor, 'Trathalque ; illosque secutus 
Talem me gessi. Deprenso rebus in arctis 
Affueram semper facilis, dextramque tetendi 410 


Obvius; isque mei teli requievit in umbrá, 


Haud bellatorem, quanquam nil viribus esset 

Par mihi, respueram quemvis; hostisque cruorem 
Nullius expetii, pacem qui pangere vellet, 

Quó rex Morvenius jactet quae fortia quondam 415 
Moverat? In medium profert haec cana senectus 
Qui fuerim, fuerint solido quae corpore vires. 

Ceu tu nunc, Oscar, ridebam flore juventae, 
Cum nova lux formae, memet F'ansollyna supplex 
Trans tumidum petiit pelagus. DeGulbine gressum 
Ipse reducebam, paucis comitatus amicis, 421 
Prospectuque subit navis, cui carbasa candent, 
Lucida ceu nubes, quae transvolat aequora; flabris; 


Cumque propinquárat, niveo mox pectore nymham 


Stare unam vidi. "Tortos vaga flamina crines 425 


T'urbabant; roseaeque genae maduére profusis 

Fletibus. .O formá, dixi, pulcherrima virgo, 
Quae prodis pelago, tibi quid praecordia jactat ? 
Fasne levare mihi quae te modo cura remordet 
Aspera? Pubesco; sunt qui contendere mecum 430 
Ense valent; verüm gliscit mihi pectore virtus. 
"Tum sic orsa refert, dictis suspiria miscens. 
Ad te confugio, Phingal, fortissime princeps, 
Cui nitet oris honor mirus; quique indole praestas, 
Et rerum fessis dextrà succuris amicà. 435 
Me duxit genitor, genitor, dum vita manebat, 
Grande decus generis ; multosque effundere questus 
Pectora, quae duro Fansollyna torsit amore, 
Audierat Galmar.  Sorae rex vidit, et arsit 
Me miseram, fovit gremio quam regia Cracae; 440 
Bellantisque viri dextrà, vastator ut ignis, 
Usquemicat gladius: nigrumque minaxque tumescit 
Fronte supercilium ; saevit sub corde procella. 
Borbaris invidiam fugiens, me fluctibus alti 
Commisi: rapidis at me premit excitus Euris. 445 
Parce metu, clypeique mei requiesce sub umbrá, 
Virga decore virens, inquam. Si dextera mentem 
Viribus aequiparet nostram, te Borbar abactus 
Deseret. Hinc paulüm cedens, te condere possem 
Rupe cavà tutam: nolo sed vertere tergum ; | 450 

Cum premit immitis casus, cum tempora poscunt, 
Hoc caput hastarum licet objectare periclo. 

Heu! metuo, Phingal, metuo, Fansollyna reddit, 
Borbaris immensas vires animumque ferocem : 
T'urbidus annosas ceu sylvas dejicit Eurus, — 455 
Ille catervàtim certamine corpora mactat. 

Dixerat: ac largo violabat flumine malas ; 
Ingemuique dolens blandoque incensus amore ; 
Jamque instar flnctüs, procul é regione voluti, 
Borbaris apparet navis, summoque resultat | 460 
Acta salo: referuntque nivem volitantia vela ; 
Circum spuma ruit; miscetur murmure pontus. 

ZEquora qui calcas, hüc, clamo, dirige cursum ; 
Hospitio dudum positas adeuntibus, aedes 

Hospes adi, mecumque epulis accumbe benignus. 
51 tibi fert animus bellare, haud ipse recuso; 466 
Stant belli causae; plorat Fansollyna coràm. 

substitit illa tremens: arcum dux advena tendit ; 
Certa sagitta petit nympham, quae vulnere saevo 
Victa ruit; referensque, inquam, de corde dolorem, 
Haud male diréxti. Verüm, si foemina telo A71 
Fracta jacet, Borbar, non magnae est gloria laudis. 
In me nunc ferrum converte; tuique meique 


Certabunt socii; sors debita quemque sequetur. 

Nec mora, congressi duro certamine dextras 475 
Conserimus ; Borbarque meis perrumpitur armis. 
Ipsum mandamus terrae; juxtàque puellam 
Egregiam rutilumque viri demittimus ensem. 
Póst lapis impositus tumulum designat ad undas: 
Quae dudum requievit humo, Fansollyna vatum 
Ore sonat, famáque viget. Siforté sepulchrum 481 
Borbaris infausti lustrem, mens aegra dolore 
Succidit: antiquisque viros virtutibus actos 
Ipse fui semper magno dignatus honore. 
Sanguineis, Oscar, dirum est contendere telis: 485 
Nam rapit ante diem vis ferrea bellatores. 

Haec mihi vel primis sententia sedit ab annis ; 
T'uque meos sectare gradus ad damna senectae. 
Haud inferre para* bellum, sed pellere vim vi. 

Praecipitate moram, juvenes pernicibus alis; 490 
I, Follane; puer fuscis i crinibus Oscar. 

Discite quà sese valido certamine laesos 

Lochlinidae vertant. Fremitus mihi fertur ad aures, 
Qualis, quum sylvà pelagove immurmuret Auster. 
Accelerate gradum, ne fórs meditentur ad Arcton 


Findere classe undas, nostrumque evadere ferrum, 

Postquàm tot cecidére duces, tot robora gentis, 
Quam tulit Aethereo circumsona Cromla fragore, 
Fracta jacent semper caecà caligine lethi. 499 
Corripuére viam, liquidum velut aéra verrunt 
Nubibus evecti Lemures, et imagine mortis 
Mortales terrent, curis ingentibus aegros. 
Inde, instar scopuli, stetit é regione per umbras 
Morniades* Gollus ; dextrà simul extulit hastam 
Luce coruscantem stellarum; et vocibus ultró | 505 
Phingala compellat, sicut sonat aestus aquarum, 
Praecipitis tenui labentum tramite clivi. 
Morvena qui regis imperio, rex optime regum, 
Rex cyathis felix, felix insignibus armis, 
Dic vatum resonet cantus; dic Erinis acres 510 
Attollat socios fusà dulcedine circüm. 
Fulmineum gladium vaginà conde; tuoque 
Da populo, Phingal, quod fas et jura requirunt. 
Nos, en! succidimus ; nec adhuc nos gloria cingit, 
Cum tibi contingat quamvis abrumpere parmam. 
Ergo, age, cum primüm clivis aurora rubebit, 516 
Tu procul é tumulo virtutem despice nostram ; 
Lochlinidaeque meum maris experiantur ad undas 

Haud timidum ferrum ; sic namque per ora virorum 
Notus agar cantu. Patres, quin ipse solebas 525 
Ire acie, Phingal, pugnas ineuntibus hastis. 

Me tua, Morniade, tum Phingal, gloria tangit : 
Teque penes primae sit pugnae summa potestas ; 
Hastaque, non mollis tactu, te pone sequetur. 529 
Vos quibus est studium meditando extundere versus, 
Plectite jam citharas, citharis adjungite carmen, 
Inque gravem, vates, mea condite lumina somnum. 
Hic ego procumbam rauci sub margine rivi 
Flamine ventorum medius mediusque tenebris. 

51 nunc, Agandaeca, tuis tu gentibus adstas — 535 
Per Lenae tumulos, harumque teneris amore, 
Quodve rear potius, celeres si vecta per auras 
Isque redisque super naves trans aequora ponti, 

O me fac adeas; totum fac, alma decoris 

Lux, innes animum, placidà dum pace quiesco. 540 

Innumerae vocesque unà citharaeque per auras 
Insonuére: canunt dulci certamine vates 
Res bello gestas regis, ductosque triumphos, 
Magnanimique ducis notam per saecula gentem : 
Ibat et Ossianis nomen sub sidera mistis 545 
Carminibus, cursusque levis, telumque coruscum. 
Saepe ego bellavi; felix victoria cessit 


R 

Daepe mihi, quàmvis caligine mersus opacà 


Nunc homines comitor, nil magnae laudis egentes. 


Non lectos proceres, non te, pater alme, videbo 550 
Amplius. In! avido viridantem caprea mordet 
Dente tuum, Phingal, tumulum, qui Morvenis altus 
hegnàáras dominus. | Verüm hác tua laude fruatur 
Umbra pià, liquidas coeli spatiata per oras, 

O pater, ó praestans olim felicibus armis 555 


Dux procerum, saxis genuit quos aspera Morven. 

Paulüm digredi visus, Maloinam, Toscaris natam, quam filius ada- 


mavit. Oscar, alloquitur Ossianes ; narratque ea, quae gessit. ipse, 


adhuc junior, in Hiberniá, apud .Legonem, uxorem ducturus Evi- 
rallyna, Brannonis filiam, jàm ante defunctam corpore, quàm haec 
Phingalis contigit expeditio. Apparet ipsi Umbra | Evirallynis, 
citm Oscara praemissa cohors aggreditur. | Adventantis hostis fre- 
mitum expergefactus captat rex, qui sub extremam noctem, inter 


somnia, .dilectae videt. Agandaecae simulacrum. — Continuo suos 


convocat, hortaturque ut Golli exemplo, fortiter agant; tum colli suc- 
cedit, unde praelium despiciat. Id porró committitur. | Devin- 
cunt Ossianes Oscarque ; at, parte aliá, premitur ab hoste Gollus ; 
quod ubi sentit Phingal, vatem mittit Ullina, qui illum comitesque 
carmine ad. forlia excitet. — Ingenti tamen. Suarenis facto impetu 
pulsus, recedit Gollus. — Relicto colle, instaurat Phingal acies. Oc- 
cupato tumulo, turbatum reficit agmen Suaren ;. Phingalisque ad- 
ventum expectat. — Ad. T'uram stans, fragorem pugnae audit Cu- 
chullin ; collemque ascendens, confligere videt Phingala, cui se ad- 
Jungere meditatur, — Huic obstat. consilio Connal, ne quid ideó de- 


cerpatur Phingalis gloriae. Mittitur itaque. Carril, qui victori 
gratuletur. 


PHINGALEIS. 


LIBER QUARTUS. 


Ecqua, * decore nitens, coeli velut imbrifer arcus, 
Monte subit virgo, demulcetque 7Ethera cantu ? 
Dulce loquens, virgo lenis ; sata "'oscare, virgo 
Candenti dextrà ; nigris Malvina capillis. 

Saepe tibi cecini: pendensque ex ore canentis — 5 
Luctu saepe meo doluisti ; saepe decoras 

Fudisti lacrymas.  Magnosne audire labores, 
Quaeque tuus movit fulgentibus Oscar in armis, 
Bella juvat ? Quando saevum finire dolorem 

Heu tumidas potero Conae plangentis ad undas ! 10 
Egi aevum bello! pulsis melioribus annis, 

Me longi vexant gemitus et damna senectae 1. 


* Nota, A. TH. 

Non ita moerebam, virgo candore nivali, 


Non hàc mersus eram fusà caligine circüm, 

Cüm me posthabitis EÉvirallyn amaverat unum 15 
Millibus, errantes pulcherrima nympha capillos, 
Candentique sinu dulcis Brannonia proles. 

Erinei proceres insigni pectore et armis 


Illam arsére proci; dextramque petentibus ollis 


Abnuit: ante alios visus lectissimus omnes, 20 
Juverat Ossianes.  Nympham deposcere certus, 
Legonemque adiens, secui vada turbida ponti ; 
Meque fuit generosa phalanx comitata virorum, 
Roscida quos rivis, scopulis quos aspera Morven 
Fuderat. Appulsos excepit maximus heros 25 
Ante fores, Branno, loricam indutus ahenam ; 
Protendensque manum manibus, sic farier infit : 
Unde gradum, Juvenes? rutilis quid poscitis armis 
Instructi? Facilem non se mea nata remittet, 
Caeruleis oculis proceres quae respuit omnes — 20 
Exrimeos. Salve,salve, dux alte phalangum, 


Phingalis 6 soboles, famà super aethera noti ! 


Felix sorte suà, quae se tibi reddat amantem 
! Virgo, bellator gestis celeberrime rebus! 
S1 mihi bissenae praestanti corpore natae, DD 


Ossianes, essent, quam tu magis omnibus unam 

Arsisses, vinclo cuperem sociare jugali. 
Inde bonus felixque recludit virginis aulam. 
Perculsi colimus visum ! sub pectore motus 
Sentimus miros! nympham salvere jubemus — 40 
Unanimi, claro Brannonis sanguine cretam. 
ZI;mulus intereà molli sub gramine clivi 
Apparet Cormac, octo comitatus amicis : 
Fortium ahena virüm long? lorica refulsit, 
Solis inardescens radiis. bi vulneris auctor — 45 
Saevi, Colta fuit; nec non et Durra tremendis 
Viribus; et, priscis gemini virtutibus acti, 
"Tog Fresdalque: manu non aspernandus et heros, 
Dora ; potensque acie magnique vir agminis instar, 
Dola unus.  Pulchris pulcher conspectus in armis 
Spargebat juvenis districto fulgura telo. 
Exiit Ossianes, totidemque in fortia lectos 
Ex his, qui secum superárunt aequora, duxit. 
Constitit hos inter bello dux optimus, Ullin ; 
Mullaque nobilibus factis ; Scallacque benignis 55 
Moribus excellens.  Irà stetit excitus Oglan ; 
Tuque, ferox Cardal. Roenae certissima proles, 
Duva niger ciliis, lethoque instare paratus, 
Affuit, et mecum campo furit acer aperto. 

Ultimus ipse meo quid carmine diceris, Ogar, 
Alme vir, Ardvenias famà memorate per oras. 

Cominus hic Dolae certat ; jamque aspera surgit 
Pugna, repentino veluti quàm turbine venti [lunt. 
Commiscent pelagus, spumamque sub aethera tol- 
Mox habilem bello sicam nudaverat Ogar, 65 
Corpus in adversi noviés quam condidit hostis : 
Nec jam pugna fuit ; subsidere refluus aestus. 
Irrueram ferro; Cormacis frangere durum 
Tér mihi contigerat clypeum ; tér fregerat hastam 
Ille suam. . Jacuit terrà caput illius udà, rít 
Caede cruentatum: comites tum terga dederunt. 

Quod si, quàm telis adeó validàque juventà 
Praelia conserui quondam, vigil omnia vidi, 
Hanc me ducturum vitam quis diceret heros, 
Atrà perpetuae mersam caligine noctis, (5 
Aes foret huic triplex circa praecordia ductum, 
Nil solitum robur, vinci quin nescia virtus. 

Per Lenae siluit* tumulos caecasque per umbras 
Dulce melos: crebrescebant stridentia sylvis 
Flamina. Me vigilem curis Evirallyn habebat, 80 


Lucida cüm tandem, solvensque in flumina ocellos, 


* Tota, C. 

Nube sub extremà visa est subsistere coràm, 
Exilesque hiscens tales effundere voces. 

Surge, age, tolle moras ; dilectumque eripe natum, 
Ossianes, gladiis ; serva discrimine lethi 95 
O nimiüm juvenem fretum furialibus armis. 
Lochlinidis certat saevis ad Lubaris undam, 

Valle sub angustà per mollia prata fluentem. 
Dixit; et extempló nubi se immiscuit atrae. 

Mox rapui clypeum ; rapui thoraca rigentem, 90 

Aptavique mihi; passus hastile regebat. 
Utque ibam, strepui gravibus circumdatus armis. 
Carmina, queis solitus proceres efferre vetustos, 
Ore profundebam rauco. "Vaga murmura sensit 
Hostis, et effugit trepidans; tergumque secutus 95 
Est Oscar. Veluti multarum flumen aquarum, 
Insonui, monitumque dedi, dixique: retorque 
Gressum, Oscar, quamvis te patris dextra sequatur. 
Nil secüs ac jussus retró vestigia torquet : 
Jamque propinquantis strepitum laetissimus hausi 
Armisoni juvenis, coràm qui talia fatur : 101 
Quo me, da, genitor, revocas, ferrumque coerces, 
Dum non Lochlinidas penitüs discerpere detur? 
Hos praeter rivum, sublimi rupe volutum, 


In me Follanumque ingens tulit impetus actos, 105 

Horrida càm totus mirae spectacula noctis 
Inspicerem : paucos absumpsit lethifer ensis. 
At, velut, insano per noctem turbine jactus, 
Fertur arenosae pontus sub littora Morae, 
Concitus haud aliter denso ruit agmine Suaren, 110 
Planitiemque secat latam : circümque frequentes 
Exululant Lemures, et coclum questibus implent ; 
Collucetque necis laté praenuncia flamma. 
Ire subit, somnosque viri turbare potentis, 
Qui mediis ridet plagis medioque tumultu, — 115 
Ceu qui Sol coeli summo sub vertice fulget, 
Collectosque fugat nimbos, mundumque serenat. 
Somnia discussit, surgensque recumbit aheno 
Magnanimus Phingal clypeo, quem "Trenmor, et 
Póst alii reges à 'Trenmore ferre solebant, [omnes 
Praelia miscentes.. Somno quum membra rigabat, 
substitit ante oculos notà sub imagine coràm 
Agandaeca. Maris liquidas trajecerat undas; 
Segnior ac subiens à littore solaque, miris 
Palluit ora modis, lacrymasque ciebat amaras. 195 
Haud bene visa fuit; nebulisque adoperta recinctis 
Extuht à pallà dextram, charoque tetendit 
Ductori; tacitosque oculos aversa tenebat. 


Heu quid, Starnine, ploras pallesque silesque, 

Phingal ait gemitu : quis te dolor angit iniquus, 130 
Dulcis amor, levibus par tranans nubila ventis ? 
Talia quaerentem extremà sub nocte reliquit, 
Flatibus exempló sublata per aethera magnum: 
Illa suam flebat gentem, mox aequore campi 
Perdendam ferro.  Curis aegerrimus heros 1535 
Emicuit, visumque imo sub corde premebat. 
Affuit hic pernix Oscar ; lucescere visum 
Illius est scutum ; visus Jam lumine pontus 
Ullineus spargi tremulo, cüm talia Phingal. 
Enitet orta dies, Oscar: quid territus hostis 140 
Cogitat? an petiit pelagus, Lenàve moratur 
Innixus clypeo? Verüm quid demoror armis ? 
Obstrepit, ecce! venit. Rapido pede trajice campum, 
Gnate mei gnati, bellatoresque cieto. 144 
Lubaris ad lapidem, demissum vertice, substat 
Rex Phingal; vocemque effert, quà protinus omnes 
Cromlani trepidant cervi, ripaeque lacusque 
Praeruptumque jugum saxis hinc inde tremiscunt : 
Confertoque ruunt uno velut agmine centum 149 
Praecipites rivi, spumantque gemuntque sub auras; 
Nec secüs ac, faciem variantes Aethere nubes 
Actutüm coeunt atrae, glomerantque procellam ; 


Convenére, tulit scopulis quos ardua Morven, 

Regis ad imperium, magná ter voce vocantis. 
Quippe alacres unà senserunt pectore motus, 155 
Cüm ducis excelsi telisque insignis acutis 
Excepére sonos. Illum nam in bella sequentes 
Devenére domum famá spoliisque superbi. 
Phingalidae lecti, mediis quos Selma procellis 
Iididit, ad pugnas et funera mille virorum 160 
Ite, inquit; tumuloque sedens, ego praelia belli 
Despiciam ; telumque meum vos pone sequetur, 
S1 quid vestra salus poscat, vel casus iniquus. 
At, prout 1pse reor, nullum quaeretur in usum, 
Dum stet Morniades, loricamque aptet ahenam 
Forti bellator dextrà, ductorque phalangum, 166 
Omnia carminibus vatum per saecla canendus. 
Vos, almi proceres, defuncti corpore dudum, 
Quique inter nebulas liquidis equitatis in auris, 
Examines quicunque ruent certamine, nostros 170 
Excipite heroas, celsamque adducite Cromlam ; 
Inde per aequoreos patrio vos, flamina, fluctus 
Convectate solo. Mentem per somnia visi, 
Obsideant, oro, molli quàm pace quiescam. 
I, Follane; puer fuscis 1 crinibus, Oscar ; 115 
Nobilis 1 juvenis, loricam indute rigentem, 


Roena. Novum vobis gliscat sub pectore robur. 

Pergite, magnanimum cursuque manuque sequentes 
Morniaden Gollum, trepidantia terga prementem. 
Nil secus ac Gollus telis insurgite; Gollum 180 
Vestigate oculis altum, Gollique labores ; 
Curaque sit vobis sociüm. — Quos abstulit aetas, 
Volvite mente viros. Si, fortia bella moventes 
Erine, vulnificus letho demiserit ensis, 
Vos, mea progenies, vos ipse repente videbo. 185 
Quot sumus, exangues erimus sine corpore formae 
Continuó ; patrias rupes et celsa jugorum 
Culmina consortesque auras nubesque colemus. 
'T'endit iter Selmae dominus, quà semita monstrat, 
Angustaeque ferunt fauces, ceu turbida nubes, 190 
Obsita fulminibus, sub lumina Solis et ortüs 
Cedit ad Occasum: liquidàque ut nocte cometes, 
Bina manu lato fulgent hastilia ferro ; 
Flamina diffundunt canos. Quos liquit, amicos 
Anxius obtutu conversus saepe legebat ; 195 
'Tresque sequebantur vates, qui jussa referrent 
Regia. Sublimi tandem sub rupe locatus*, 
Fulgentemque regens gladium, nos inde regebat. 
Fervidus ibat ovans Oscar: maduére rubentes 


Olli rore genae; dextrà fulgebat, ut 1gnis, 200 


* Nota, D. 


146 PHINGALEIS, - LIB. IV. 


Ferri acies, patri juvenis cum talia dixit. 

Dux 6 bellipotens, invictaque dextera plagis, 

Da mihi te, genitor, facilem ; cursu pete regem 
Morvenium, famaeque tuae verique laboris 

Fac mihi pars cedat. Quod si procumbere fors est 
Me pugnà, niveum pectus, Conáque relictam, 206 
Respicias, quaeso, nympham, quam corde recepi, 
Toscare progenitam magno ductore cohortum. 
Nunc queruli roseas obvertit gurgitis undae 
Maesta genas; ventis nigrum dat spargere crinem; 
Oscara voce vocat. Defunctum corpore me dic 211 
Ire levem clivis, superas pallere per auras: 

Ast ego, nube cità posthàc trans aequora vectus, 
Obveniam decorique meo charaeque puellae. 

Quó tua te rapuit pietas, quó gloria laudis, 215 
Orsa, inquam, referens? 'T'u me, tu conde sepulchro 
Gate, patrem: mediis equidem rutilantibus armis 
Agmen agens, Oscar, non unquam fortibus ausis 
Absistam, cedamve loco. "Te dextera patris 
Virtutem doceat clarosque magistra triumphos. 220 
Quà lapis assurgens longum mihi servet honorem, 
Mox cervi cornu gladiumque arcumque repone, 
Antiquum in morem, lethi penetralibus arctis. 


Non mihi lux animae superat, non dulcis amica, 224 

Quam tibi nunc mandem, quoniam mea candida 
Occidit, egregiüm proles Evirallyn avorum, [conjux 
Quam genuit Branno praestanti robore et armis. 
Talia per Lenam nos inter dicta dabamus, 
Cüm vox increpuit Golli, velut omne remugit 
'TTurbineventorum pelagus. Jam sustulit ensem 250 
Bellator; plagisque necique accurrimus omnes, 
ZEstuat ut rabie spumatque tumetque sonorus 
Oceani fluctus, reboatque elatus in altum ; 
Atraque ceu rupes, cujus sub vertice aquae vis 
IXxultat, certus non cedere, restitit hostis ; 
Virque viro, chalybique chalybs se miscuit ardens. 
Ceu centum centumque unà se brachia tollunt, 
Exercentque cavo ferrum fornace recoctum, 
Arma insurrexére armis, strepitumque dederunt. 
Ibat Morniades, qualis ruit Ardvene turbo ; 240 
Spargebatque necem gladio: vastator ut ignis, 
Gormalis in clivo summoque cacumine flagrans, 
ZEquora per campi saevus se Suaren agebat. 
Quid ferri memorem plagas? quid carmine dicam 
Funera? Sublatus tepuit mihi sanguine mucro 245 


Fulmineus ; stragemque dabas, mea maxima proles; 


Gaudebamque equidem, cüm te tot dira videbam 


Vulnera jactavisse manu. Se territus hostis 

Corripit ; instamus tergoque necique volantis. 
Namque resultantes sicut de culmine collis — 250 
Praecipites resonant lapides, validaeve secures 
Quercubus incumbunt gemitumque sub aethera 
jactant, 
Terrificumque velut comitante fragore peragrat 
Ardua terrarum tonitru, geminaverat ictus — 255 
Lethiferos Oscar, genitorque haud mollibus armis. 
Ast alibi Gollum, clypeo telisque nitentem, 
Circuitu Suaren rapido dextráque premebat, 
Pontus ut Orcadicus, totis ubi refluit actus 
Viribus oceani, sese sub littora fundit. 
Vix se continuit, vix non et sustulit hastam — 260 
Arboream surgens Phingal; vocesque profundens, 
Ocyüs, Ullin, ait, monitum trans aequora campi 
Fer nostrum ; Gollo, telis quae fortia gessit, 
Bellantesque patres, lapsum quos abstulit aevum, 
Fac memores ; cantuque viros pugnasque cieto. 265 
Haud mora, grandaevus figit vestigia vates, 
Magnanimique ducis sic est affatus ad aurem : 
Maxime Morniade, spumantum ductor equorum, 
'Turbine qui torques hastam, gladiumque coruscas 
Horribilem visu, fatis agitatus iniquis 9" ( 


Altior assurgis victor, majorque videris, 

Bellipotens misces lethalia vulnera, jamjam 
Scinde hostem, penitüsque feras absume catervas ; 
Nec ratis Orcadici findat maris aequora ad Arcton. 
Sicut porta tonat coeli, tua dextra fragores — 275 
Ingeminans fundat vastos; stent lumina flammis ; 
Cor praestet rupem ; gladius, ceu fulguris ignes, 
Eniteat; qualis magnum per inane vagatur 
Stella viam sulcans longam praenuncia lethi, 
Emineat clypeus, spumantum ductor equorum. 280 
Excitus his dictis, animos erexerat heros ; 
At ferus immiscens ingentia praelia Suaren 
Illius infregit clypeum, gentemque fugavit. 
Prorumpit Phingal ; magnàque ter aethera complet 
Voce. Hepercussis fremuit sub cotibusaltis 285 
Cromla suis: geniti deserta per avia gressum 
Compressére viri, vultumque pudore rubentem 
Demisére. Premebat enim praesentia regis *, 
Qui venit, sicut coelestibus humida nimbis 
Monte ruit nubes, ubi Sol violentior ardet, 200 
Expectantque imbrem sitientia prata rigantem : 
Per vallem, primüm montano tramite lapsus, 
Quaerit iter tacitus modicarum rivus aquarum, 
Continuóque gemit pluvià subeunte procellà. 505 


* Nota, F. 
T 

Fervidus adversum prospexit Phingala Suaren, 


Continuitque gradum ; torvusque innisus 1n hastam 


Lumina per latum torsit flagrantia campum ; 
Utque haeret tacitus nisuque infixus eodem, 
Immanem assimulat quercum, quae saecula vicit 
Lubaris ad ripam, nudataque fulmine ramos 500 
Incumbit lymphis. | Canus dat sibila muscus, 
Nil secüs ac ventis passi per tempora crines. 
Substitit haud aliter, fuscas in fortia parmas 
Praelia rex cogens, Suaren ; paulümque moratus, 
sanguineum scandit clivum. | Stant millia circum 
Multa ducem, campumque umbris ingentibus im- 
plent. 
Ipse suos inter, coeli ceu purior ignis, 
Fulgebat proceres Phingal: post terga premebat 
Laeta manus juvenum bello ; mandataqae fundens 
Regia, rex inquit, mea signa attollite in altum. 510 
Per Lenam rutilent, veluti super aequora ponti 
Vis flammae; crepitentque auris, pugnamque la- 
cessant. 
Quos hüc miserunt, fremebundis concita lymphis, 
Flumina, perque cavas centum labentia valles, 
Ore favete, omnes ; gladium qui tollis acutum, 520 


Golle, manu ; bellis Oscar celebrande ; decorum 

Cingis qui clypeum, Connal; fuscisque capillis 
Vir, Dermid. | Laeti vestras expromite vires 
Morvenidae : praesto, spiras qui pectore versus, 
Sis mihi, Phingalide;ferroque abscinde catervas. 525 
Protinüs hastili sublatum pandimus ingens 
Vexillum regis. Nova gaudia sensimus omnes, 
Ut fuit explicitum mediisque pependit in auris 
Hoc jubar, hoc bullis auroque insigne coruscum, 
Qualis vel coeli facies fulgentibus astris 320 
Noctem sub placidam. Vexillum ductor habebat 
Quisque suum ; chalybemque ducis delecta virorum 
Turba sequebatur, pulchrisque nitebat in armis. 
Tum sic rex Phingal, cyathi rex munere felix. 
En modo Lochlineae spatia in contraria gentes. 235 
Agmine partito cedunt, ceu nubila, postquàm 
'"Turbidus imber aquáà coelo descendit ab alto ; 
Semustumque nemus referunt, cui fulminis aestus 
Nudavit densos frondenti vertice ramos, 
Immisitque diem, penetralia caeca recludens. 540 
Vos ergo, rerum fiducia magna mearum, 
Dicite, ductores primi, cui quisque maniplo 
Hostibus é nostris optet certare paratus: 


Audendumque, viri, ne quis per caerula ponti 

Lochlineus, clivis medius mediusque severis — 545 
Natus apris, patrias valeat remeare sub oras. 
Suscepit Gollus : praestanti corpore septem 
Cominüs aggrediar * proceres, Lanone profectos ; 
Meque utinam subeat fuscis dux crinibus, Eric, 
FervidusOscarait, genuitquem carminisauctor ; 250 
Nil ego, tum Connal, tecum contendere telo, 
Rex Innisconae, renuo, saevissime ductor ; 
Aut ego transfossus, Mudanve jacebit arená&, 
Velox subjecit Dermid. Nunc corpore lassus, 
"Thormineum legi miscentem bella tyrannum, 555 
Cui me dempturum confidentissimus ensem 
Caeruleum cecini clypeique insigne decorum. 
Vivite, felices animae, decoretque triumphus 
Quemque ducem, placidà dixit rex indole, Phingal, 
Ipse ego te, Suaren, valida in certamina posco. 360 
Ut centum strident venti sub montibus, utque 
Per centum volitant valles, glomerantque procellam, 
Trrupére viri, genuit quos ardua Morven ; 
Umbrarumquelocus, fremithorrida Cromlatumultu. 
Quis tantae cladem pugnae, quis funera dicat, 565 
Quae nos edidimus saltu sub littore ponti ? | 


* Nota, T, 

O, quam progenuit "oscar, lectissima rerum, 
Conserimus dextras ; dextraeque cruore madescunt. 
Fractae procubuére acies, velut agmine aquarum 
Ripa ruit Conae ; promissis mansit et heros 23(0 
Quisque suis ; felix nobis victoria cessit *. 

Saepius ad Brannam trepidum fugientibus undis 
Ipsa resedisti, venatüs fessa labore, 
Cüm molles quateret tibi creber anhelitus artus, 
Exsereresque sinum, qualem sub gurgite nudat 315 
Albus olor, ventis tendens crepitantibus alam: 
Montis et a&rii se condere culmine solem 
Vidisti roseum, circümque nigrescere nubes; 
Nec mora, se venti rupére cubilibus atris, 
''urbineverrentesterram ; ruitaetherenimbus; 380 
Increpuit longé tonitru latéque remugit ; 
'l'erribiles ibant formae trans aequora mistis 
Fulminibus ; cecidit fera visque, ruinaque saxi ; 
Fluctibus indignans gemuit sub littore torrens. 
"Talis erat pugnae facies, horrorque, fragorque, 285 
Ore decens virgo, virgo candore nivali. 

Quid fles, Toscrine? quid rumpis pectore questum? 
Illacryment potius, gremio suspiria fundant 
Lochlinides. Nimio tepuit nam sanguine ferrum, 

Quod nostris micuit manibus, quod perdidit hostem 
Planitie magnà Lenae sub littore ponti. 291 
Ille ego, qui tantis olim comes additus ibam 
Principibus, caecà duco caligine vitam, 
Fletibus ora rigans.  —. Mecum sortire dolores, 
Funera qui moestus duxi tàm multa meorum. 400 
Inter pugnandum praeclari nominis heros 
Inciderat dextrà regis, regique dolendus; 
Versabatque senex * immundo pulvere canos. 
Illum Comalides torquentem lumina Phingal 
Vidit; et agnocens dictis affatur amicis : 405 
Tune Jaces, Agandaecae fidissime Matho? 
Lochline te vidi largos effundere fletus, 
Occidit ut malas virgo formosa rubentes. 
Tene meum petiit telum, te vulnere vicit, 
Qui mihi dilectam defendere nisus ab irà 410 
Patris erat nympham, casu concussus iniquo? 
Huic, Ullin, cantu da splendida munera laudum ; 
Mathonem manda terrae, decoraque sepulchro. 
Ductoris nomen saeclis demitte futuris, 
Qui procerum decori generosus faverat almo: 415 
Imis namque mihi sub sensibus haeret imago 


Virginis eximiae, gremio quam detinet Ardven. 


* Nota I. 

Sub Cromlà, misero turbatus pectora bello, 
Audut armorum crepitum pugnamque severam 
Cuchullin ; notumque vocat sublimibus armis 420 
Connala, Phoeniadenque senem. Jamque ocyüs ad- 
Qui densis medii clypeis mediique periclo — [sunt, 
Canuerant; acremque vident effervere pugnam, 
Non secüs ac subeunt fluctus bacchantibus Euris 
Littus arenosum, totumque exaestuat aequor. 425 
Ardet bellator, frontemque in nubila cogens, 
Corripit, à multis gestatum patribus, ensem ; 
Flagrantesque oculos conversus figit in hoste. 

'lér molitur iter, tér contra continet illum * 
Obnixum Connal ; facilique haec ore profatur: 450 

Optime, siste gradum, ductor, cui roscida servit 
Insula: rex gladio Phingal Jam demetit hostes ; 
Illius é meritis noli decerpere quidquam 
Laudibus; ipse atri grassatur turbinis instar. 434 

Nuncius ito igitur, Carril, dux Erinis inquit, 
Morvenis ad regem ; dominantem vallibus altis, 
Ductorem salvere jube, pia gaudia miscens 
Vocibus; utque acie, fractis jam viribus, ibit 
Pulsa semel Lochlin, qualis, qui proluit agros, 439 


Turbidus amnis aquà cedit ; cum praelia ponent, 


* Nota, K. 

Phingala sub coelum victorem laudibus effer. 
Huic da Cabadis gladium, spoliare vetustos 
Assuetum proceres. Quoniam victoria fugit, 
Haud gestare decet Cuchullina tela parentum. 444 
Vos, vitae tenues, colitis quae devia Cromlae, 
Magnanimüm heroum Manes, jam luce carentum, 
Este mihi comites curis ingentibus aegro : 
Vos, oro, vestris me compellate susurris 
Saxa per aérii montis caecasque cavernas. 
Ceu sidus, micui; sicut, quas flamina pulsant 455 
Mane, jugis abeunt nebulae, mea cessit in auras 
Inclyta fama loco. Mecum de fortibus armis 
Mitte loqui, Connal: non me vaga carmina dicent. 
Hinc per turbineam solus suspiria Cromlam 
Nocte dieque traham luctu, dum vita manebit. 460 
Ne, Bragella, meum cessa deflere profundis 
Demersum tenebris nomen: certamine victus 


Non patrios fines, non te, lux alma, revisam. 

LIBRI QUINTI ARGUMENTUM. 


T'umulum à Cromlae assurgentem clivo occupant adhuc Cuchullin Con- 
nalque ; ibique moerentem illum hic solari tentat. Phingalis et Sua- 
renis describitur certamen ; Suarenque tandem superatur, atque Os- 
siani Golloque traditur custodiendus. | Inde Phingal caeterique filii 

fugientibus instant hostibus. De Orlá, inter pugnandum graviter 
vulnerato, pauca dicuntur : illiusque commotus obitu, parcendum, fer- 
ro monet Phingal ; et revocatis filiis, Roenam natu minimum inter» 
Jéctum fuisse intellieit ; ipsumque plorat. Jamque; audito carmine, 
quo Lamdargi et Calchossae lethum  antiquitàs celebrabatur, sepul- 
FEM toque Hoená, repetit Suarena. — Venit intereà ad. Ossianem Carril, 


qui inter se colloquuntur. 


PHINGALLEIS. 


LIBER QUINTUS. 


'T'oxc ita solari Cromlae super ardua Connal 
Gemmiferi currüs dominum, Cuchullina, tentat. 
Quid te squalor habet? quid tristia corde volutas, 
Cuchullin? Fugiunt hostes; nostrique per agros 
Viribus invicti palantia terga sequuntur. 5 
Quin tua te, ductor, sublimem gloria tollit : 
Plurima miscueras belli certamina ; plures 

Iste tuus proceres acie compescuit ensis ; 
Caeruleisque oculis uxor flavisque capillis 

Obvia saepe tibi vultu subrisit honesto, 10 
Cüm fractus demüm tumulo requieverat hostis, 
Tuque domum victor, turbà comitante, redibas, 

Fulgebantque viae spoliis, plausuque sonabant, 


Illam dulce melos, vatum vox aurea centum 


Mulcebat, sensusque alacres sub pectore movit. 15 
Phingala* tu contemplator; micat aequore campi 
Loricam indutus rutilam, velut ZEthere fulmen j 
Vique viget, sicut nimbis torrentibus auctus 
Lubar in immensum, turbove per avia Cromlae, 
Annosas sternens quercus sub frigora noctis. — 20 
Quam tuus est felix populus, dux maxime, Phingal! 
Omnia, cüm bellas, miscet tua dextera victrix 
Praelia; consilio praestas, ubi pace quiescis. 
Mille regis dicto gentes; quatis agmina ferro. 
Quàm tuus est felix populus, dux maxime, Phingal, 
Qui Selmà prodis, laté qui Morvene regnas! — 96 
Quis rapit ille autem sese, tonitruque sequaci 
Nigrescit gradiens? an non Starnonia proles, 
Morvenium quaerens regem, virtutibus actum ? 
Huc geminas huc flecte acies; hos aspice reges 30 
Congressos. Crepuére armis; pugna aspera surgit, 
Qualis, cum gemini, diversis partibus orbis 
Turbine ventorum delati, fluctibus alti 
Incumbunt Lemures, legesque indicere certant : 


Auribus arrectis venator murmura captat, 25 


* Nota, A. FB. 

Oceanumque videt, convulsum sedibus imis, 
Exsultare procul, lustrisque subire ferarum. 

'Talia fundebas, Connal, cüm praelia reges 
Consererent, populusque hincindeoccumberetarmis. 
Ferreus it stridor ; crebris sonat ictibus 7Ether. 40 
Haud aliter quàm si centum centumque recoctum 
Brachia procudant ferrum. . Mox unus, et alter 
'Totus inhorruerat saevo certamine ductor. 
Defecére orbes clypeàüm ; galeisque minaces 
Dissiluére enses.  Jactis per gramina telis, 45 
Captavére viri sese ; validusque lacertus 
Hinc atque hinc vastum vasto luctamine dorsum 
Astringit, versatque tenax, per aperta locorum 
Abductis retró pedibus. Furor aestuat ingens; 
Jamque locus* tremuit pulsu, nemus undique cir- 

cüm 50 
Frondosum tremuit, tremuerunt saxa jugorum; 
Oceanique cadit dominus; jacet ipse subactus 
Suaren humi. Geminos Conae sub finibus olim 
Sic equidem vidi, Conam non inde videbo, 
Praecipites labi tumulos, quos sedibus egit 55 
''urbidus indignans montano flumine torrens ; 


Cümque ipsi ruerent, ingenti robore quercus ; 


* Nota, C. 

Miscebant patulos nexae per mutua ramos. 
Omnigenae tandem moles convalle quiérunt, 
Divisisque ibat torrens jàm mollior undis: 60 
Ripa diu rubuit póst é regione viarum. 

Nunc 6 Morvenidae, tantum custodia servet, 
Phingal ait, regem, cujus stant pectore vires, 
Quales exagitant pontum fluctusque volutant. 
Maximus est armis ; revocatque ab origine gentem 
Antiqua.  Faciles dux optime, Golle, cohortum, 
Ossianesque, gravi numero suavissime vates, 

Huic date vos socios: depellite pectore curas: 

Est Agandaecae germanus, virginis almae, 

Quam colui primam juvenis, semperque verebor. 70 
Verüm, Oscar, Follane, ac rufis Roena capillis, 
Vos instate* hosti. Juvenes, pede carpite Lenam, 
Qui rapidos acri cursu praevertitis Euros. 
Quotquot Lochlinidae superant compescite ferro, 
Ne quas hüc mittat longas exinde carinas (5 
Insula, tot ratibus totque apris obsita magnis. 

Corripuére viam, perflant ceu flamina clivum : 
Tardaque ceu nubes, sese rex Phingal agebat; 
Insonuitque instar tonitru, càm manat in agros 
Caerulus ZEstivos imber; fervensque refulsit — 80 


* Nota D. 

Illius telum, rutili ceu spicula Solis ; 

Utve sub obscurum noctis trans /Ethera longam 

Stella viam signans, facies currusque citatus 

Horribilis Larvae luctumque necemque minantis. 

Ibat, et adversum missumque à Lochline vidit 85 

Ductorem ; subiensque haec imo corde profudit ; 
Quis juxta scopulum rivique frementis ad oram 

"Tristis inhorrescit vultu, curisque gravatur, 

Obnixusque nequit sese transmittere saltu ? 

Ille quidem praestat form&, scutumque sinistrà. 90 

Attollit, dextràque hastam fert arboris instar. 

Qui vultum condis luctu, da, nobilis heros, 

Oderis an memet, velut implacabilis hostis ? 
Lochline, respondit, veni; certamine parmam 
Objicio validam. Mea flet lectissima conjux, 95 

Ah! tanti praesaga mali; nunquamque videbo 
Auricomam toto nympham mihi corde receptam. 
An mihi te dedis, mavisve lacessere bellum ? 

Acer ait Phingal: non me quis vicerat unquam: 
Exsuperantque mei virtute ac fortibus armis. 100 
'Temet da comitem, celebra convivia mecum, 
Alipedesque feras agita per Morvenis oras. 

Non ita, Lochlineus: fractis mea dextera rebus 


Affuerat semper, durumque rotaverat ensem, 

Invictumque acie, qualem nec sustulit alter. 
Morvenis haud renuat rex se mihi dedere victum. 
Non me dedideram cuivis, non dedere fas est, 
Phingal ait, victum. Si quam spem ponis in armis, 

Delige, cui certes, quemvis tu cünque meorum : 
Circumstant plures: hos excitat ardua virtus. 110 
Mene igitur spernis ? mecum pugnare recusas, 
Orla refert, Phingal? Dignus concurrere mecum 
Es, Phingal, dignusque tuis é millibus unus. 
Si me fors pugnà procumbere, Morvenis Ó rex, 
Quippe dies bellatorem manet ultima fortem, 115 
Fac mihi constituas immani mole sepulchrum, 
Caeruleumque ensem, missum trans aequora, conjux 
Excipiat dilecta mihi, quae lumina flectit 
Mollia. Delatum, lacrymis suffusa decoris, 
Ostendet gnato chalybemque, decusque parentis 120 
Eximium ; puerumque dolens ad bella ciebit. 
Talia quó memoras ? quid me vulgare dolorem *, 
Phingal ait, cogis fletu? quó tristia versas? 
Stat sua cuique dies; nati serique nepotes 
Exesa inspicient rubigine tela parentum. 125 
Orla, tibi surget tumulus; tua candida conjux 
Imbuet effusis allatum fletibus ensem. 


* Nota E. 

Jàm pugnas ineunt ; Orlae sed dextra recusat * 
Praelia: decisis vinclis, cadit illius umbo, 
Commotum veluti subitó se condit in aequor 150 
Luna sub Oecasu. Gladium, rex Morvenis alte, 
'l'olle, ait Orla ; feri ; lacerum mihi transige pectus. 
Hic fessum plagis liquit me turba meorum ; 
Hauriet ac conjux Lothae fugientis ad undas 
Quem timuit casum, ]uco cüm sola vagetur, 155 
Et molles tepeant zephyri tractimque susurrent. 

Non ego, tum Phingal, feriam te, nobilis Óó dux ; 
Nec sedet hoc animo.  Lothae fugientis ad unda: 
Optima quin videat virgo quem diligit Orlam, 
Erineà reducem terrà saevoque tumultu ; 140 
'Te canus videat genitor, nisi maximus aevo 
Lumine sit captus; gressum vocesque per aedes 
Audiat; ad tactum tractans te, gaudia captet. 

Optime rex Phingal, nullo me tempore tanget, 
Dux inquit fortis, Lothà qui flumine venit: 145 
Lenae procumbam campo. Certamine qualis 
Ferbuerim duro dicent per saecula vates. 

Balteus hic latus lethalia vulnera condit, 
Quae nunc diripio tradoque hostilibus auris. 

Dixit, et extempló fudit de pectore rivos 150 


* Nota, F. 

Purpureos ; fulvàque cadit Jam pronus arená. 
Rex superincumbit singultibus ilia longis 
Pulsantem miserans; juvenesque ex agmine lectos 
Compellans, inquit, sublimem laudibus Orlam 155 
Tollite; humo mandate ducem; superaddite saxum. 
Squalidus in tumuli jaceat nigrantibus umbris 
Per Lenam, charà diversus conjuge, rauco 
Diversus Lothà, trepidante fugacibus undis, 
Limine diversus proprio turbáque faventum. 
Arboreum posthàc Orlae mirabitur arcum 160 
Surrectura aetas, summá nec tendet opum vi. 
Illius exululant catuli, gaudentibus apris, 
Quos pressit studio fervens. — Crudelibus armis 
Concidit heu! belli fulmen, vir maximus, Orla. 
Cornua Morvenidae, rebus spectata juventus, 165 
Undique dent sonitum : cantu citharisque levemus 
Suarena, solicitum curis.  Percurrite campum 
Mox, Oscar, Follane, ac rufis Roena capillis : 
Parcite Lochlinidis, oculosque advertite blandos. 
Heus! ubi Roena? gradus haud segnis ferre solebas, 
Cüm te rex Phingal, cüm te pater ante vocásset. 
Roena tuus, Phingal, vates tum reddidit Ullin, 
Aethera per magnum formis victricibus adstat ; 


Scutorum dominum comitatur, 'Trathala ; fortem 

Trenmora pone subit. Convexi tramite collis 175 
Corpus inane jacet : jamjam color ora reliquit 
Purpureus. Ceciditne, inquit rex Morvenis altus, 
Assuetus cursu juvenis praevertere cervos, 

Quique habilem validis curvabat viribus arcum ? 
Vix miscere manu vidi te fortia belli 180 
Praelia: quid primo cecidit certamine Roena? 
Da precor, ó juvenis, placidam per membraquietem: 
Te mox aspiciam ; mox obrutus ipse silebo ; 

Mox iter omne meum vanescet ubique locorum. 
Soli me vates, saltus, lapidesque loquentur. 185 
Roena jacet ; Roenae sonuit nec fama sub auras: 
Plecte fides, Ullin; fidibusque adjunge sonoris 
Carmina ; nunc Roenae laudes dic funere mersi ; 
ZEternumque vale, quo non fuit acrior ullus. 

Inde magistra tuam non Jàm mea dextra sagittam 
Diriget: O formose puer, mi gnate, valeto. — 191 
Jàm lacrymis Phingal malas humectat amaris, 

Ut repetit, qualis fuerit certamine Roena. 
Namque ferox juvenis referebat fulminis ignem, 
Ardvene sub noctem visum, cursuque virentes 105 
Vastantem sylvas: laté lucere viator — 

Laetatur secum flammas; sed splendidus ignis 

Eripitur subitó, ventis post saxa Jugorum 
Extinctus; mundusque latet nigrantibus umbris. 
Cüm semel emotaecurae, pulsusque parumper 200 
Corde dolor tristi est, voces has ore profudit 
Rex felix Phingal felicis munere conchae: 
Quos viridans memorat tumulus, quos quatuor isti 
Muscosi lapides, exilia luce carentum 
Limina servantes ductorum, dicite, vates ; 205 
Adjunctusque viro, bellis qui ferbuit olim, 
Filius hoc ipso tumulo meus usque quiescat. 
Conscia nam virtus, laudumque immensa cupido 
Sors tua, Roena, fuit. Non hinc per nubila solus 
Caeruleasque plagas nimbosque vagabere coeli. 210 
Ullinjab antiquo missum dic tempore carmen, 
Quodque refert quales terreno ex aggere bustum 
Hoc premat heroas. Si nunquam terga dederunt 
Hostibus, his positi, consors sit Rena sepulchri ; 
Hos habeatsocios. Diversum Morvene, charum 215 
Oris, Lena, tuis gnatum sopor altus habebit. 
'Talia tum vates; nec abest facundia dictis : 
Hoc tacito premitur tumulo Lamdargus, et asper 
Rex armis, Ullin. . Sed quaenam margine nubis 
Despiciens vultum virgo protendit honestum ?. 220 


Quid te, prae cunctis Cromlae formosa puellis, 

Pallor habet? Proceres inter, per mutua laesos 
Vulnera, tune Jaces? O 'Putalis alma propago, 
Mille quidem fueras spes invidiosa procorum ; 
Unus at usque tuos habuit Lamdargus amores. 225 
Is venit ''uram, clypeique insigne decorum 
Percussit ; secumque has fudit pectore voces. 

Quó sese Galchossa tulit lectissima rerum, 
Quam genuit 'T'utal, magnis virtutibus actus, 
Quamque meis liqui moerentem turribus altis, 220 
Nobilis Ulfaddae telis occurrere certus ? 

Dicebat: Lamdarge, redi; dolor ossibus ingens, 
Dum venias, haeret; suspiria pectore rupit 
"Tristia candenti, roseas et sparsit oborto 

"Rore genas; reducique mihi non obvia se fert, 255 
Mollibus alloquiis animum post praelia mulcens. 
Non resonant citharis aedes; non carmina vates 
Ulla mei fundunt; alacer non ipse catenam 
Concutit ante fores Brannus, prout ante solebat. 
Quó sese Galchossa tulit lectissima rerum, 240 
Quam genuit 'Tutal, magnis virtutibus actus ? 

Fors, Lamdarge, inquit generatus Aódane F'eras, 
Aérios Cromlae clivos Galchossa pererrat, 
Virginibus comitata suis cervosque fatigans. 


Haud, Lamdargus ait,strepitus mihi redditurullus 

Venantum; tumulis laté campisque siletur; 246 
Non ego prospicio cervum rapidosve catellos ; 
Non video nympham, toto mihi corde receptam, 
Quaeque decore refert. Lunam, post saxa cadentem. 
Alladen subeas, canis cui spargitur aetas 250 
Frigida, cui Lapidum circus gratissima sedes : 
Expediatque utinam quà nunc Galchossa vagetur. 
Paruit actutüm generatus Aódane Feras, 
Secretumque senem verbis scitatur amicis : 
Accola dic clivi, placidis dic moribus Allad, ^ 255 
Quid tibi prospectum est, vir longis obsite saeclis ? 
Inde senex facilis: prospexi Carbere cretum 
Ullina; descendit Cromlà ; cantumque ciebat 
Gutture sub rauco, veluti si murmuret Auster 
Per lucum foliis nudum. Sub limina Turae 260 
Se tulit; et, mecum, clamat, certamina tenta, 
Dux, Lamdarge, ferox ; armisve inglorius esto. 
'Lolle moras omnes, bellator; consere dextram. 
Respondit Galchossa, domo se detulit heros 
Optimus; aggressusque Ulfaddam, praelia miscet, 
Maxime rex, Ullin. Non ulli cesserat unquam 266 
Lamdargus; renuet nec vel contendere tecum. 
O qualis tibi frontis honos, quàm mira venustas, 


Ullin ait, fidens animis! — Lectissima proles 

"T'utalis, aérias invises Carberis aedes, QT 
Hospitio notas. "l'emet fortissimus armis 
Dux habeat; Solesque ego ternos monte morabor 
Cromlano, poscamque lubens in praelia fortem 
Lamdargum telis. Quod si contendere nolit, 
Te lux quarta mihi propriam, Galchossa, dicabit. 
Retulit ut gressum Feras, remque ordine pandit, 276 
T'e, Cromlae dixit dominus, te suaviter, Allad, 
Somnia sub noctem circumstent rupis in antro: 
Classica jamque sonent, Fera ; procul audiat Ullin, 
Ingentem veluti resonantem valle procellam. 2980 
Continuó scandit Cromlam, se carmine solans. 
summa tenens, partes sese versabat in omnes, 
'Turbida seu nubes, ventis discordibus acta : 
Utque erat impatiens, clivo resonabile saxum 
Devolvit belli signum.  Ferus audiit Ulln. — 285 
Carberides, sensitque alacres sub pectore motus, 
Vulnificamque ardens genitoris sustulit hastam ; 
Armaque dum caperet bello contendere certus, 
Ora serenabat risu. Sub culmina Cromlae 289 
Tendit ovans, cantumque ciet, gladiumque coruscat. 
Carberiden Galchossa videt nebulae instar euntem; 


Lamdargoque timens, pectus candore nivali 

Terque quaterque manu tundit. Mox Carbera dictis 
Accedit, simulatque animum, veniamque precatur : 
Maxime dux aevo, felixque per omnia Carber 
Hospitibus, subit ire jugo, celeresque sagittas 206 
Spargere, quà furvos video consistere cervos. 

Carpit iter praeceps virgo ; sed tarda subivit. 
Concurrére viri; pugnatum est cominüs armis. 
Quid Selmae domino referant mea carmina qualis 
Pugna foret, centum qui certavisse phalangas 501 
Viderat? | Extinctus gladio ferus occidit Ullin. 
Pallidus advenit nympham .Lamdargus amatam, 
Quam genuit 'Tutal, notus victricibus armis. 

Illa ubi torpentem medio discrimine lethi. |. 505 
Senserat, heu! quinam, dixit, charissime, sanguis 
Iste ruit? sanguis, respondit maximus heros, 
Ullinis est, jactis nivibus per culmina Cromlae 
Candidior virgo gelidis: me me sine dorsum 
Sternere humi ; morior; durat per saecula nomen. 

Vix ea fatus erat, cüm jam se corpore solvit 511 
'T'urriti dominus tecti; Galchossaque clamat, 
Nunquid in aeternum clausisti lumina somnum, 
Rex Cromlae? "Tres illa dies exinde resedit 
Corpus ad exanimum. | Cüm quarta refulserat Eos, 


Flebilis invenit venator lumine cassam. 516 

His tribus extructus fuit hic, rex Morvenis, agger: 
Hos inter positum Roenam non parva sequetur 
Gloria, per summosque ferent nova gaudia montes. 

Hoc igitur tumulo compostus Roena quiescat, 520 
Rex inquit Phingal, placidà tum voce locutus: 
Namque meas horum crebró laus impulit aures. 
Huc Orlam, juvenes, pallenti funere mersum, 
Ducite. Non tumulo sine compare, loena, jacebis; 
En subit Orla tibi. Lacrymarum flumina fundant 
Morvenides moestae ; squalore recondite vultum 
Lothaides. Sicut convexi tramite collis 
Vimina pubescunt, heroes corpora firmant ; 
Absumuntur, uti, stratae sub vallibus imis, 
Ingentes quercus, pleno quas proluit amnis — 350 
Flumine transversas, aestusque ac flamina siccant. 
Quales hi fuerint acie satis aspicis, Oscar ; 
Bellaque si moveas, horum te fama perennis 
Excitet ; haud secus ac Roenam te carmina dicant. 
"Totus inhorrueras bello, mi Roena ; domoque* 335 
Blandus eras visu, qualis vel roscidus arcus, 

Qui procul adversà saltüs regione renidet, 
Cum prope culminibus Morae Sol conditur altis, 


Lustraque cervorum longe latéque silescunt. 


* Nota, G. 

Quem natu genui minimum, te, Roena, sepultum 
Lena sub hoc saxo foveat; rursusque valeto. 2341 
Nos quoque decidimus : quantümvis maxima, virtus 
Nostra ruet, solersque omnis prudentia rerum. 
'T'alia fundebas lacrymans, rex maxime telis, 
Creditus aeternüm tumulo quüm HRoena sileret : 
Ossianem quantus miserum nunc luctus adumbrat, 
Cüm tu sis vità cassus, rex optime regum ! 
Aure tuas nequeo dulces haurire loquelas, 
Cernere non oculis captus sine corpore formam. 
Assideo multosque dies noctesque profundas — 350 
Frigidus ante tuum positum sub colle sepulchrum ; 
Admoveoque manum, coelo te laudibus aequans 
Carminibusque, pater. Site dispergere voces 
Forté rear circüm, Zephyri me flamina fallunt. 
'T'e sopor altus habet longo póst tempore lapso: 555 
Lubaris ad ripam victo cum Suarene Gollus 
Ossianesque alià custodes parte sedebant ; 
Argutoque fides plectebam pollice, si quà 
Fas foret illius duros lenire dolores. 
Lumina defigebat humo ; sub corde premebat 560 
Infaustum tacitus bellum clademque suorum. 


Suspiciens autem, magnum Cuchullina vidi * 


* Nota, H. 

Ire supercilio Cromlae. Quüm, gaudia curis 
Admiscens, Lenà devincere Phingala sensit, 
Segniüs ille gradum 'Furae referebat ad antrum, 
Queis ibat telis et luce coruscus ahenà 
Sole sub adverso ; paribusque nitebat in armis, 
Pone sequens, Connal. Jàm culmina summa ju- 
Exuperant, sicut de nocte per ardua collis (gorum 
lgnis edax nemorum fertur, datque undique lucem, 
Cüm sequitur Boreas, crepitatque incendia miscens. 
Rupe sub ingenti "Turae spelunca cavatur : 
Spumeus it praeter rivus ; stat desuper arbor, 
Annosos tendens ramos, tractimque susurrans ; 
Ante fores ventus scopulos hinc inde fatigat. a5 
Hic moestam posuit sedem Semonia proles, 
Infelix volvens turbato pectore bellum, 
Irroransque genas lacrymis. Desiderat altum 
Nomen enim ductor, debellatorque phalangum : 
Tu, Bragella, procul vitam Dunscaside degis ; 580 
Conjugis et coràm non fas compescere luctum. 
Illius ast oculis tua sese sistat imago, 
Ore notata pio, puráque in luce refulgens, 
Attolletque animos ; renovari pectore vires 
Sentiet, ac magnum nomen primamque locari 585 


In solido rursus famam ; quamque arserat unam, 

Temet, dulce decus, placatà mente fovebit. 
Quis venit ille autem, senio cui tempora canent ? 
Ipse quidem Carril, qui condit amabile carmen *. 
Salveto! vates, vir longis obsite lustris, 390 
Felix qui cantu centum discrimina vocum 
Obloqueris, veluti 'Turanae barbitos aulae ; 
Cujus et eloquium mentem dulcedine mulcet, 
Sicut mane novo sub lumina Solis et ortüs —— 595 
Fvos liquidus, passim per amoena vireta nitescens. 
Da quo liquisti, Carril, Cuchullinis arcem ? 

Salve! respondit vates, dux maxime telis, 
Ossianes, omnesque potis superare canendo. 
Tu mihi jamdudum fueras perque omnia notus, 
Bellator: citharam tetigi nervosque canoros, 400 
Pertentare volens sensus Évirallynis almae ; 
Insonuitque tibi sublatus ad aethera cantus, 
Praelia cum caneres, turbà plaudente virorum, 
Hospitis excelsi, magnà Brannonis in aulà ; 
Miscebatque sonos Evirallyn ; solaque quàdam 405 
Illa die, lethum Cormacis carmine dicens, 
Laudibus eximiis, periit qui captus amore 
Ipsius, evexit juvenem, virtutibus actum. 


YIntercà lacrymis malas decorabat obortis, 


* Nota, I. 

Tuque tuas, memini, procerum vel maxime 
princeps. 
Nam quàmvis istum nil corde recepit amantem, 
Ingenuà doluit praestans haec indole virgo, 
Quam genuit mensis Branno paterisque superbus. 
Has mihi delicias, dixi, nomenque decusque 415 
Ne memora: quoties repeto, calor ossa relinquit, 
Udaque turgentes effundunt lumina guttas. 
Pallida procubuit dudum tumuloque silescit 
Nympha decore novo fulgens, meus optimus ignis. 
Jamque sede mecum, spira tua carmina, vates, 
Nil jucunda minis, tepidi quàm flamina veris, 420 
Quae captat venator hians, ubi somnia rumpit 
Faucibus in montis, laetarique auribus haurit 
Arrectis Genios, dulcemque profundere cantum, 


Quo valles montesque sonant, sonat arduus ZEther. 

IN SEX DIVISA LIBROS. 


LIBRI SEXTI ARGUMENTUM. 


Superveniens describitur noz ; jamque canit Carril. Inde Rex epulis 
vacat cum Suarene aliisque. Compositae carmen pacis recinit Ullin, 
Trenmoris et Innibaccae nuptias in medium proferens. | Colloguun- 
tur inter se Phingal et Suaren. Fabulam Grumalis narrat Phingal. 


Ferociam tandem luctumque ponens, aeternam Phingali Suaren ami- 


citiam pollicetur. .Decantant. vates, citharasque plectunt. | Cubitum 


itur. Multo mane proficiscitur Suaren cum | fractis copiis in Lochlina. 
Venatum indicit Phingal ;. Cuchullina in'oisit, recreatque ;. posterá 


die in Morvena, Caledoniamse, revertitur. 


PHINGALLEIS. 


LIBER SEXTUS. 


ZEnurnk praecipitant nubes ; nox * humida Crom- 
lam 

Circumfusa premit; Boreae sub finibus ardent 

Sidera, caeruleos jactis lustrantia fluctus 

Ignibus Ullineos ; nebulae per inane vagantur 

Parte alià ; longé sylvis immurmurat Auster; 5 

Caede madens ater silet undique et undiquecampus; 

Jamque infit blandi cantás dulcedine mentem 

Demulcere mihi Carril. Quos flore juventae 

Novimus, ac laeto devinxit foedere longus 

Usus amicitiae, moresque habitusque benigni, 10 

Ipse canit, festosque dies, quos egimus unà, 

Nos ubi suscepit Lego, tot magna virorum 

Illa parens, plenaeque indixit pocula mensae. 


* Nota, A. 

Excita Cromla modos reddit ; multaeque per auras 
Circumstant animae, pronaeque in carmina pendent, 
Laudibus intentae propriis famaeque perenni. 

Pertentent, oro, sensus tibi gaudia, Carril, 

Qui nunc turbinibus veheris, clivosque frequentas. 
Cur, dilecte, meam nil Jam succedis ad aulam, 
Solus cüm duco noctem ? Succedis, amice ; 20 
Quamque tenet paries appensam, tangere lenem 
'T'e nosco citharam, numerumque ciere remissum : 
Serus et iste meas utinam sonus occupet aures! 
Quid non alloquiis relevas me, mente Jacentem ? 
Dic quando veteres liceat spectare sodales? 25 
Par fugis, heu! levibus ventis somnoque volucri ; 
Et mihi, te raptans, mediis fremit aura capillis 
ÍIntempesta! vale, proceres qui laude ferebas. 

Ad Moram, centum sese quae subjicit altis 
Verticibus, coiére duces, epulisque vacàrunt. — 30 
Mille ardescebant quercus ; totusque reluxit 
Mons circüm, lectosque hilaravit vivida pleni 
Vis cyathi * proceres. Unus sub corde premebat 
Saevum rex luctum Suaren: fera lumina torvus 
Defigebat adhuc Lená, bellumque sinistrum 55 


Pectore versabat, stimulis agitatus amaris. 


T Nota, B. 

Hic meus in clypeum pater incumbebat avitum, 
Nocturnisque dabat canam diffundere ventis 
Caesariem, magno fulgore nitescere visam. 
Senserat ut domitum nimis mdulgere dolori 40 
Suarena, motus ait: dic, Ullin, carmina pacis * 
Compositae ; tandem mihi mens secura quiescat ; 
Omnis et armorum strepitus dirusque tumultus 
Auribus absistant. Dominantem fluctibus alti 
Centum hilarent citharae: non Jam nisi laetus abibit; 
Neve unquam liquit quis me sub pectore moerens. 
'Tunc, Oscar, dextrà strictus mihi fulminat ensis, 
Praelia cüm fervent ; extempló conditur idem 
Vaginàá, simul ac campo concesserit hostis. 

'Talia mox Ullin, felici carmine notus. 50 
Morvene rex multis "T renmor degebat ab annis, 
Viribus exsuperans, sicut vastum maris aequor 
'urbatum ; dubiamque viam tentavit ad Arcton, 
Incumbens pelago, spumasque ac caerula findens. 
Lochlineas tandem rupes sylvasque sonoras 55 
Ante oculos nebulis medias consurgere vidit. 
Littore vela legit; sequitur fervoribus aprum, 
Gormaleis aprum clivis lucisque frementem, 


Qui plures cursu juvenes praeverterat acres ; 


* Nota C. 

Ast dedit exuvias victrici 'renmoris hastae, — 60 
Vulnere se versans, Tres hoc insigne videntes 
Lochlinei facinus proceres, dixére potentem 
Advenisse virum, magnum qui montibus ignem 
Flagrantem referat cinctus radiantibus armis. 

Ocyüs indixit convivia lauta tyrannus 65 
Lochlinis ; acciturque heros virtutibus asper ; 
"resque dies festos procerum nutrice potentum, 
Gormale rex egit 'renmor, certamina miscens 
Quae libuit ; nemoque fuit tam robore firmus, 
'"Trenmoriis demüm fessus quin cesserit armis. 10 
Mulcebant animos paterae; cantusque ferebat 
T Laudibus immensis dominantem Morvene regem 
| Ante alios fortem, fortesque 1n bella legentem 
M Heroas, pelago subiit qui Lochlinis oram, 

Post, ubi quarta dies ortus ostenderat almos, '(5 
Deduci 'Trenmor praecepit in aequora navem ; 
" Fertque refertque gradum curvo sub littore, donec 
i Missus Hyperboreus replerit carbasa ventus, 
Jamque audit mediis longé crebresceresylvis — 80 
Murmura, cüm properé quidam succedit ephebus 
Candidus et rutilis humeros circumdatus armis. 
Aurea caesaries olli est, malaeque rubescunt ; 


Dextra nivem puro superat candore recentem ; 

Caeruleique nitent oculi vultusque benignus. 
'Trenmora mox dictis invadit, praelia poscens: 85 
Siste gradum, "Trenmor studiis asperrime belli ; 
Lonvalis haud magni gnatus tibi cedit in armis, 
Qui plures fortesque viros compescuit ense : 
Qui porró vesci cupiat coelestibus auris, 
Ex acie cedens, illius spicula vitat. 90 
I, decus eximium, juvenis formose capillos, 
Rex ait armisonus : nolo concurrere cuivis, 
Carmine quem nondum tollunt ad sidera vates. 
Candet dextra tibi mollis, nec robore praestat. 
I, pete capreoli rupes, lux alma Juventae. 95 
Ille sub haec: ibo, postquàm te fortibus armis 
Exuero: facinus tantum nec parva sequetur 
Gloria. "Convenient nymphae, densàque coron& 
Stipabunt juvenem, magno qui robore regem 
Stravit humi: gremio suspiria mollia fundent, 100 
Cüm tibi detractum gladiumque hastamque vide- 
Quin tua tela gerens miscebor millibus heros, [ bunt, 
Accumbensque epulis, summo decorabor honore. 
Non mea tela geres aeternüm, percitus 1rà, 
Mox 'Trenmor : potiüs pallescere littore mater 105 
'T'e tua conspiciet, pelagoque volare profundo 


Vela viri, saevo stravit qui vulnere natum. 

Haud pilum attollo ; nec me robustior aetas 
Firmat adhuc, fateor; verüm mea recta per auras 
Avolat ex arcu multosque sagitta subegit 110 
Heroas bello. .Loricam projice duram, 

Quae te sola necis tenui discrimine servat, 
Projicioque meam : jamjamque immitte sagittas. 

Virginis hic pectus passis prodire capillis 
Prospexit 'Trenmor niveum ; regisque sororem 115 
Agnovit. Versos in 'renmore fixit ocellos 
Haec aul& fratris, longumque bibebat amorem. 
Obstupuit visu tanto fortissimus heros: 

Labitur hasta manu ; torpent in corpore vires ; 
Demittitque oculos humilis, terramque tuetur. 120 
Nympha micabat enim, veluti lux aurea Solis, 
Quà videt Oceani latum splendescere campum 
Conversus, caeco prodit qui rupis ab antro. 

Morvene qui regnas, dixit nivis aemula virgo, 
Me sine nave cavà tecum salis ire per undas 125 
Diversam Corlà, mens quem fastidit amantem. 
Non secus ac fulmen, terroribus Innibaccam 
Exagitat; volvitque ferox sub pectore fastus 
Ingentes ; campoque hastilia mille coruscat. 129 

Post clypeum requiesce meum, pulcherrima virgo, 


'renmor ait: quamvis hastas quis mille coruscat, 

Non illum metuo ; nec mos mihi vertere tergum. 
Inde dies ternos, cornu resonante, remansit ; 
Et Corlam é campis clivisque in bella vocabat. 
Noluit at Corlas belli tentare pericla. 125 
'l'urribus intereà descendit Lochlin * ab aitis, 
Extruxitque dapes, celebrans nova gaudia plausu ; 
Morvenis ac domino lectam dedit 1nde sororem. 
Ergo T, victor ait Phingal, mea, Lochlinis ó rex, 
Fervidus iste tuus peragrat praecordia sanguis. 140 
De summo nostri moverunt bella parentes 
Imperio, clarumque tenent per saecula nomen : 
Verüm saepe suis olim genialibus aulis 
Mutua curàrunt convivia; saepe vacàrunt 
Muneribus festis paterae, fidibusque canoris. 145 
Pelle animis hastas ; cithararum carpe levamen. 
Pontus ut horrisonus vastis surgentibus undis, 
Prompsisti vires; ceu clamor mille phalangum, 
Pugnantum medio confusae stragis acervo, 
Vox tibi personuit. Cüm prima refulserit Eos, 150 
O mihi dilectae frater germane puellae, 
' Carbasa da ventis: nunc illius alma venustas, 
Sol veluti coelo medius, mihi mente relucet. 
'Te propter niveam vidi plorare sororem ; 154 
* Tórs ab hoc rcge vel ipsa regio nacta est nomen. 


T Nota, D. 

Cümque meus fureret gladius, tibi parcere norat, 

Quamvis ingentes animo exarsére dolores. 

51 certare juvet, dabitur committere pugnas, 

Quas posuit Lochlin, queis 'Trenmor victor abivit : 

Inde domum partà referes vestigia famá, 

Monte velut Solis condit se lucidus orbis. 160 
Non ego, tum Suaren, tecum, rex inclyte gentis 

Morveniae, cui nec multis in millibus unus 

Par est, certabo. Patris te limine vidi ; 

Nec mihi tunc aetas multos adduxerat annos; 164 

Versabamque animo, memini, quo tempore possem 

Phingalis in morem validi consurgere in ensem 

Sublatum ; manibusque manus sub Malmore quon- 

dam 

Miscuimus, postquàm, spumosa per aequora vectus, 

Successi Selmae dapibus paterisque refertis — 169 

Hospes Hyperboreus. Ventura in saecula mittent 

Qui fuerit victor deducto carmine vates. 

Hoc etenim famà multis memoratur in oris 

Certamen. Plures delatae Lochline naves 

Abduct& squalent turbà, perque aequora Lenae 

Demessà gladio : tibi, Phingal, munera sunto ; 175 

Aeternümque fave magno mihi foedere junctus. 

Communi nobis .Lochlin sub lege prematur. 


EEEreAr A QU D er :bidhsnidsd Emme. —  — P 


LIB. VI. SIVE HIBERNIA LIBERATA. 1809 


Cüm tua Gormaleas proles advenerit aedes, 
Extructis dapibus certaminis inter honores — 180 
Gestiet, atque animos tollet super aethera plausu. 
Immo, rex inquit Phingal, tum voce secutus, 
Hae tibi sint, Suaren, naves *, sit saxea Lochlin. 
Sat patrum deserta mihi, sat roscida Morven 184 
Fluminibus, sylvaeque meae, cervique fugaces ; 
"Tuque, Agandaecae frater germane, profundum 
Classe seca primi sub lumina Solis et ortüs. 
Carbasa da ventis, da te surgentibus undis, 
Gormaleumque subi clivum lucosque sonantes. 
Optime rex 7, Phingal, pateris liberrime princeps, 
Admiratus ait Suaren, quàm pace quiescis, — 191 
Veris es aura tepens; turboque, ubi praelia. musces. 
Morvenis armipotens regnator, jungere dextrae 
Da dextram: laudentque tui plorentque peremptos 
Morte viros almi vates; Erinque sepulchro — 195 
Corpora per campum mandet dejecta meorum ; 
Extruat ac Lapides famae monumenta perennis. 
Quim gelido nostri veniant Aquilone Minores, 
Quo patres campo moverunt bella notabunt ; 
Et medius tumulis venator talia secum : 200 
Hic Phingal Suarenque, animosi pectoris ambo, 


* Nota, E. TE 

Centenis olim pugnas iniére catervis. 
Haec venator iners: nos fama manebit in aevum. 
T'um contrà* Phingal: nunc nunc nos maxima 
Gloria, rex pelagi, tollit. Ceu somnia noctis, [laudis 
Ibimus hinc pulsi ; strepor omnis et arma silebunt 
Nostra jubente die; nec quà tellure premamur 206 
Depositi noscet, cursu qui devia lustrat. 
Nec multum est famá volitare per ora virorum 
Nomina, quàm tumulo torpent ad fortia dextrae. 
Ossianes cantu Carrilque Ullinque valentes, — 210 
Ante oculos vobis sublapsa recluditur aetas ; 
Defunctosque diu proceres memorare potestis. 
Praeteritos revocate dies; hanc fallite noctem 
Carminibus: properetque utinam laetabilis Eos. 
Fudimus ore melós ; facili certamine centum 215 
Dulces consonuére lyrae, vultusque reluxit 
Suarenis, ut, victis de nocte per /Ethera magnum 
Nubibus, extempló nitidum Luna explicat orbem. 
T'alibus inde sonis longaevum Carrila Phingal 
Alloquitur, secum Cuchullina mente revolvens. 220 
Heust ubi Semonis natus, cui roscida servit 
Insula? Da nunquid, lapsum velut ZEthere sidus, 


Conditur ad 'Turam validis dux inclytus armis ? 


* Nota, G. * T. 

Conditur ad 'Turam, vates ait obsitus aevo, 
Cuchullin, validis olim dux inclytus armis: — 225 
Neve manum gladio, tristive avertere bello 
Ipse potest animum. Multo sublimis honore 
Hastarum luget dominus ; tibi, Phingal, habere 
Donat avi gladium Cabadis. Quippe fugasti 
Lochlinidas magni grassatus turbinis instar. 220 
Excipe, rex, ergo, tantus quod gesserat heros, 
Vulnificum ferrum: tenues evasit in auras 
Lausque, decusque viri, magnum et memorabile 
Ut nebulae rapido depulsae valibus imis — [nomen, 
Flamine, quaeque sui vestigia nulla rehnquunt. 235 
Illius haud capiam gladium, rex optimus inquit: 
Namque est Cuchullin nitidis acerrimus armis 
Bellator ; fortemque virum sua fama sequetur. 
Obruerat tenebris plures sors aspera belli, 
Qui micuére novo congressu. Pectore curas 240 
Pone omnes, Suaren, nemorosae Lochlinis ó rex. 
Quamvis devictus cedat quis ab equore campi, 
Inclytus est, totis si viribus ivit in hostem : 
Sic Sol ZEstivus caput inter nubila condit ; 
Rursus at erumpens viridantes despicit agros. 245 
Dux Conae, multis Grumal certamen inivit 


Littoribus; rabieque maris nigràáque procella, 


er Revo doct ih 77 
- - e linc — , umMÉLCT rr: - n " 
REIN rmn aor em gped J| DIA» ai ie tee S o T ENSE D Ier per eo ra à So orc mee SOR 


192 PHINGALEIS, LIB VL. 


Armorumque sono gaudebat fervidus heros. 
Appulit hic Cracae lectissima robora pubis, 
Rex ubi digressus luco circoque redibat 250 
Brumonis, Lemurum postquàm venerabile saxum 
supplicibus fuerat votis affatus in armis. 
Ocyus ob niveam miscentur praelia nympham 
Aspera: nam Conà nomen famamque decorae 
Anniris audivit Grumal; mentique sedebat — 255 
Hanc sociare sibi, certove occumbere letho ; 
Lucida térque diem pugnamque Aurora reduxit, 
Vinctus et est Grumal, manibus post terga ligatis ; 
Cümmque foret procul à patrià turbáque faventum, 
Brumonis clausus circo est sub rupe cavatà. — 260 
Audiit hic Lemures caecas ululare per umbras 
Horrendum circa Signum. — Verüm inde refulsit, 
4Etheris extinctus ceu rursum accenditur ignis, 
Armipotente manu crudelem perdidit hostem 
Victor, et in solido nomen famamque locavit. 265 
Quare agite, Ó vates, lustrat quos cana senectus, 
Exanimüm heroum laudes attollite dictis, 
Suarenis et curas luctumque repellite inanem. 
Procubuére viri; fundunt stridentia crines. 269 
flamina; mox centum voces centumque sub auras 


Dulce sonant citharae,  Sublapsi temporis aevum 

Concentus repetit regesque ducesque potentes. 
Mi quando talis replebit amabilis aurem 
Concentus, quandove hilarabunt talia mentem 
Gaudia? Si sperem, subitó spes irrita cedit. 275 
Ah! caret argutis moestam per Morvéna chordis 
Barbitos; haud resonant Conam discrimina vocum; 
Namque almi proceres obitu vatesque quiérunt ; 
Lausque, decusque plagis exinde refugit ab istis. 
Vix tremit orta dies pelago, Cromlamque recludit, 
Cüm Lenam Suaren raucis clangoribus implet, 
Lochlineas cogens gentes. Hae navibus altum 
Conscendunt,tacitumquepremuntsub cordedolorem, 
Spem simulant vultu. Classem sua flamina vectant ; 
Morveniaeque instar nebulae vaga carbasa pendent. 
Orsus ait Phingal; juvenes, accite catellos 286 
Praecipiti cursu, candenti pectore Brannum, 
Magnà vi Nertym Cherrumque acremque Luathum 
Naribus. lI, praepes F'ollane; i, Roena* —sepulchro 
Roena jacet, gelido membris languore solutis. 290 
Protinüs, ó Follane ac Fera, cornua magnum 
Undique dent sonitum; collesque lacusque resultent 
Laetitià; cervique metu capreaeque fugaces 


£xiliant stabulis deserta per avia Cromlae. 


* Nota, I. 

It sonitus sylvis ; linquitque ignavia somni 295 
Laetam venantum turbam ; lorisque soluti 
Mille ruunt acres catuli. Jàm quisque catellus 
Sternit humi cervum ; tres Brannus dejicit unus, 
Dentibus ac tractos sistit mox Phingale coram. 
Scilicet ardebat domino dare guadia moesto; 500 
Jamque redit patris dolor altà mente repostus, 
Aspicit ut contrà Roenae requiescere saxum, 
Venandi fuerat studio qui fervidus olim. 

Amplius haud proceres inter conviva sedebis, 
Rex, inquit; mi gnate, jaces, nunquamque resurges. 
Evolvenda dies tumulum tibi conteget herbà. 306 
surget pejor avis aetas; 1gnavaque proles 
Nesciet hàc quales heroes mole premantur. 

Quod superest, reliqui, mea magna potentia, nati, 
Golle, catervarum ductor, cui fulminatensis — 310 
Caeruleus, mecum Cromlae conscendite clivum. 
Invisendus enim, 'lurae qui luget in antro, 
Ductor ab Alatà, debellatorque phalangum. 

Istane fórs altae surgens arx culmine rupis 

Tura est? Dux misero turbatur pectora bello 515 
Hospitibus felix ; aulà lugubré siletur, 

RHegifico notà luxu paterisque refertis. 


Armorum ad dominum tendamus; mente Jacentem 

Jamjam solemur coràm, lectosque sodales. 

Istene Cuchullin? volitansve per aéra fumus ? 320 

Flamina namque obstant penitüs ne visere possim. 

Est, Follanus ait, superat cui laeta Juventus, 
Est est Cuchullin, Semonis maxima proles. 
Plura movens animo reticet, gladiumque capessit. 
Salve! tum Phingal, qui scuta ingentia frangis, 

Armipotens ductor: salve! rex optime regum, 326 
Ocyüs, ore secuta, refert Semonia proles ; 

Te stipans valeat praeclara corona virorum. 
Morvenis Ó felix princeps, invictaque bello 
Dextera, conspectum laetor te reddere coràm. 330 
'Tu Sol es, magno Cromlae qui devia lustrat 

Orbe redux, postquàm venator luxerat illum 
Deerravisse; micant circüm, ceu sidera, nati. 
Non me squalentem vultu, non pectora curis 
'Turbatum, Phingal, vidisti Morvene quondam, 335 
Cüm rerum domimni*, fracti victricibus armis, 
Montibus 6 nostris issent, fremeretque triumphus 
Per colles liquidosque lacus lucosque profundos. 

Copia larga tibi verborum est, inglorius inquit 

Mox Connan 1: nimiüm jactas, Semonia proles: 340 


Concilioque ducum prae millibus obstrepis unus. 


* Romani. T Nota, L. 

Ast ubi sunt manuum haec ingentia facta tuarum ? 
Quó nos oceani tumidas trajecimus undas, 
Auxiliumque tibi tulimus certamque salutem ? 

'Tu fugis ex acie; '"l'urae te condis in antro; |. 2545 
Ipse tuas ineo pugnas discrimine lethi. 

Qui latitas igitur, nec quam spem ponis in armis, 
Da mihi quae frustrà gestas fulgentia tela. 

Non mea bellator quisquam tela ante poposcit, 
Indignatus ait Cuchullin ; neve dedissem 
Poscenti, Connan, juvenum ignavissime; nec jam 
Ex acie cessi, luctum sub pectore versans, 

Donec tot ruerant proceres, tot fulgura gentis 
Erineae, populusque immani clade peremptus. 

Talia quó spargis, dum non specteris agendo, 555 
Excepit Phingal, Connan, cui dextera friget. 

Sat jam Cuchullin bello ductisque triumphis 
Enituit: quas posthàc cunque subiverit oras, 
Pectora concutiet virtute ac fortibus armis 
Horrificus: multis famà memorabile nomen — 260 
Iste plagis misit viridis dux Phallidis altus. 

Maxime Cuchullin, celso da candida malo 
Lintea, teque mari. Reducem te patria tellus, 
Insula rore madens telisque asperrima duris 
Accipiat. Claro Sorglani sanguine cretam, | 565. 

Respice mente memor Bragellam. | Saucia curis, 
Humectansque genas, pelago pia lumina figit 
Littore in extremo: per tempora sibilat Eurus, 
Undantesque comas niveo sub pectore miscet. 
Captat hians atrae volitantia murmura noctis, 270 
Remorumque sonos: longé resonare per undas 
Ipsa tuum credit cantum citharaeque levamen. 

Credit, at incassum, tristis tum reddidit heros : 
Fractus enim bello, positis inglorius armis 
Non patrios repetam fines. Quid namque viderem 
Te, Bragella, 1mo suspiria rumpere corde? — 576 
Me gladiis medium mediumque horrentibus hastis 
Vincere vidisti, magnorum maxime regum. 

Vincere vidi equidem, rursüsque videbere victor, 
Phingal ait festo concharum munere notus. — 580 
Qualis sub Cromlà quercus, tua surget in altum 
Gloria*; bella manent te plurima ; plurima campo 
Vulnera jactabis.  Delatam appone ferinam, 
Lecte Oscar: dapibus cyathisque accumbite plenis. 
Corpora curemus ; nobiscum gaudia carpat 23905 
Erineus rector fortis, fortesque sodales. 

Consedére duces; epulis numerisque vacamus ; 
Attollitque animos Cuchullin. Robora membris 


* Nota, M. 

Excelsi rediére viri; nova gaudia vultus 
Induit explicitus. Referebat facta priorum — 290 
Ullin, et hunc Carril dicentem voce secutus ; 
Additus hisque comes pugnasque virosque canebam 
Ipse ego ; quos inter strinxi penetrabile telum. 
Amplius haud ullum stringam ; mihi gloria. cessit. 
Frigidus ad tumulum sedeo moestusque meorum, 
Qui viguére diu praestanti pectore et armis. 206 
Noctem egit cantus: pelago lux alma refulsit ; 
Surrexitque toro Phingal, dextràque coruscum 
Concussit pilum. Sese sub littora perfert 
Impiger; aere renidentes, nos pone subimus. 400 
Aspirant aurae, laetos date classibus Austros, 
Morvenidae, clamat, patriosque requirite portus. 
'TTollimur inde leves curvato gurgite in altum ; 
Exultansque* animis, vehitur generosa juventus 


Per mare caeruleum laté spumantibus undis. 405 


* Nota, N. 


FINIS, 


LIBRUM PRIMUM. 


A. 

RzM aggreditur Ossianes absque ambagibus, ad eventum 
festinans. Ánte 'Turam, arcem Ultoniae, seu Ullinis, quae 
provincia est Hibernae ad Aquilonem, sedisse canit Cu- 
chullina, Semonis filium. | Quó magis autem h&c imagine 
defigantur auditorum animi, alia, huc spectantia, nitidé 
describit. 

B. 

Fuit Cuchullin Caledonius, insulaeque regnator Alatae*, 
quae Ebudarum, sive Hebridum tertia est ad Scotiae 
Occasum. llic sedem habuit Dunscacidem, quae ad 
hunc usque diem partim duravit; marisque fluctibus 
pené cingitur. Stat juxta Lapis, cui Luathum, canem 
Cuchullinis venaticum, ligari solitum memoriae proditum 
est. "Vir erat fortissimus : si quis nos inter robore cursu- 
que praestet, Cuchullini comparatur, Illius lethum no- 


bili ploravit carmine Ossianes. 


* Anglicé Skye 

€t 
Gaélica, seu Celtica vox haec, Moran, significat multi- 
tudinem : nomenque est fórs poéticé inditum timido lit- 


toris marisque exploratori. 


EA 


Pro cyathis Majores nostri quibusdam patulis utebantur 
marinis conchis ; atque hunc morem ad ultima servatum 


tempora vidimus. 


E. 


Fuit Suaren Starnonis filius, rexque Lochlinis, quae 
plaga est Scandinaviae. Caesus est a Gramo, Norveciae 
principe, qui tertio saeculo diem obiisse supremum dicitur. 


Vid. Sumhius, rerum Dan. Scriptor. V. I. p. 94, &c. 


F. 

Selma, Phingalis regia, quae alio quoque nomine ab 
Ossiane appellatur Taura, et a quibusdam Scotis scripto- 
ribus Beregonium, surgebat é dorso tumuli praeter pela- 
gus; distabatque aequé pené a faucibus sinuum Etive ac 
Crenan, eam Argatheliae interluentium plagam, quae nunc 


Lorna superior vocatur. 


G. 


Morven, Scotiae pars Occidua atque Aquilonaris, aes- 
tuarium Glottae inter fretumque Orcadicum concluditur ; 
plagamque montanam complectitur Perthensis praefec- 
turae. Montibus et vallibus profundis intersecatur. Mor- 

ven Gaélicé idem est, ac si Latinó magni montes diceren- 


tur. 


H. 


Malmor mons est Morvenis ; idemque sonat ac ingenti 


mole mons. 


E 
Quàm varia, quàm lucida, vitamque spirans est, quae se- 
quitur pictura, ceu conscriptio ! Si tot dissitos locis heroas 
in arma cogere suscepisset Graiius Homerus, infinitus foret. 


Rem paucis Ossianes exequitur versibus. 


* 


RE 


Fuit Connal heros Caledonius conjunctissimusqae Cu- 


chullini. Patrem habuit Colgara. 


I 


Dux erat Calmar a Conactá, quac Hiberniae provincia 
est ad Occasum. Illius pater dicebatur Matha, sedesque 


Lara. 


M. 


Cromla mons est Ultoniae, quae Hiberniae provincia 
est ad Aquilonem. — Mons iste scopulis antrisque asper 


mire reddit sonores. Cromlae supercilio sita erat arx Tura. 


N. 


Mora Hiberniae plaga est; idemque in Scotià nomen 


. LI . . » ^ 
occurrit, Nec mirum: qui etenim nos inter gentem à 


204. NOTAE IN LIB. I. 


priscis ducunt Caledonibus, eádem, qu& Hiberni, linguá 


utuntur. 


O. 
Phallidis nomine nota fuit olim Hibernia, vel Hiberniae 


pars. 


p. 


Hiberniae nomen patrium Erin est ; hinc Erigenae. 


Lego plaga est Conactae. Arx etiam, seu sedes Bran- 
nonis, cujus filiam, Evirallyna, duxit in uxorem Ossianes, 


Lego dicebatur. 


R. 
Albin antiquum est patriumque Scotiae nomen : hinc 


Albion. 


S. 


Cona, fluvius Scotiae sat magnus, e monte Nigro desi- 
hens in sinum EÉtive, sub faucibus ad Atlanticum Ocea- 
num vocabatur Lora; quaeque inde Aquilonem versus ad 
usque sinum Leven protenditur plaga, montibus et valli- 


bus intersecta, Conae quoque nomine erat nota. 


T» 
Scipionis instar contendit Calmar bellum inferendum 


esse hostis finibus. 

V. 
Hiberniae rex erat eo tempore Cormac ; atque adhuc 
puerulus. Fuit Phingali necessitudine conjunctus : a rege 


nam Trenmore, Phingalis proavo, duxit originem. 


) U. 


Cum tragica exponit, praecellit Ossianes. Duchomeris 
saevitià, quod narrat facinus nil curantis, Murnae solerti 
virilique virtute, rapidà oratione, quae totam explicat rem, 
atque alterno insperatoque percellimur vulnere ; dulcique 
nescio quà demersi aegritudine conquiescimus. 


X. 


Gormal, Lochlinis mons. 


i 


Saepissimé luxuriat Homerus ; in hoc describendo cur- 
ru, jugalibus, ipsoque Cuchulline Ossianes. Haud dubi- 
tandum quin paucis exposuerit, quae viderat explorator : 
at erant ea fusiüs proponenda Ossianis auditoribus, quippe 
qui talibus, utpote jucundis, oblectarentur. 

Omne tulit punctum qui miscuit utile dulci, 


Lectorem delectando, pariterque docendo. 
Hon. A. P. 


Did6s violavit historiam Virgilius, popularibus placiturus 
suis. E rhedis pugnavisse Gallos Britannosque docent 


Caesar et Tacitus. 
cc 


NOTE IN LIB. I. 


V 


similitudinibus abundat Ossianes; omnesque abunda- 
vére veteres poétae. Si harum invenit usum verborum 
inopia, servat adhuc utilitas: afferunt enim eloquio mul- 
tum lucis et venustatis. Has autem mirá seligendi saga- 
citate quotquot poé:aslongé superat Ossianes. Quae in 
cultioribus civitatibus debentur hominum arti, atque lux- 
uriae, pené ignoravit Caledo; at mundi contemplatus est 
aspectum ; ibique rerum suarum invenit aptissimas effi- 
gies. Quae, ut ita dicam, componit elementa, non admo- 
dum fórs multa sunt; sed varia est harum facies, semper- 
que renovatur. Suis autem híc similitudinibus depingit 
Ossianes tanti horrorem praelii aptiüs multó, quam, si 


Homeri in morem, mille heroum funera persequeretur. 


a. 


Hanc similitudinem prorsus pervertit Anglus interpres, 
Macphersonus. Quod enim vertit, non intellexerat ex- 


emplare. Hoc autem saepiüs esset notandum. 


b. 
Tempestivé ad hanc se convertit virginem poéta. Sic 
etenim emollit auditores, luctuque replet. Vix talia Ho- 


merus curavit: vel, siquando attingat, tot explicat amba- 
gibus, ut omni destituantur aculeo. 


C. 


Optimé hac utitur interrogatione Ossianes. Inde quidem 


fit, ut, prout oportet, tantà re animos defigamus. 

d. 


Cessat jam pugna ; utque hiabamus, frustrari querimur. 
Verüm, si nostra paulüm differatur voluptas, aucta hinc 
renovabitur. 


€. 


Quamvis non usque adeo patuisset Celtarum hospitali- 
tas, ut ad convivia hostes accerserit, sapienter tamen canit 
Ossianes Suarena vocatum ad Cuchullinis fuisse coenam. 
Intelligebat enim neminem hominibus maximà commen- 
dari, cui non ea tribuerentur cumulata, quae vulgó pluri- 
mi habentur. Id non perpenderat Homerus; illiusque 


Achilles non omninó amatur. 


"n 


Sic respondit Hyperboreus iste Polyphemus. 


ro 
Plena robore. sententia! Non quaerit Cuchullin quid 
minitatus fuerit Barbarus; facilique movet cantum transi- 
tione. Apud Albineos Hibernosque populos in magno erat 
honore cantus : praelia ciebat, honestabat funera, convi- 
vis miscebatur, oculos in dulcem claudebat somnum. 
Hinc, vacante fabulà, uti sub noctem fit, aliundé quaesita, 


plurima decantat Ossianes. 


Ullinis, seu Ultoniae. 

2. 


Gulbin mons est Hiberniae, itémque Scotiae. 


[A 
Quem canit amorem Ossianes, tenerrimus est : imis hae- 
ret animae sensibus ; blandisque perfusus deliciis nunquam 
eo loci deturbatur. Percurrit quidem venerandus senex 
quidquid humani corporis aspectu est speciosius; nec ultrà, 


vel cogitatione, progredi videtur. 


k. 


Sedebant eo tempore Cuchullin Carrilque ad Crimo- 
rs atque Brasollydis sepulchrum ; unde fórs repetenda 


hujus canendi Episodii ratio. 


[. 


TNescio utrum amantissimum tbalami consortem, fortem- 
b] 


ve admirer militem: est cur in Cuchulline utrumque ad- 


miremur. 


n. 


En! quintüm nominatur Phingal, cujus oblivisci non si- 
nit nos optimus poeta. 


A. 


Credebant Caledones circumstare ante cujuspiam obi- 
tum morte obitá figuras. Lugubria autem haec exequitur 
Ossianes, ut, mox in medium adducendá, magis magisque 
Umbrá Crugalis commoveamur, 

A. 


j Qui condunt historiam, veritate duce varios ennarant : 
eventus: poétae autem plurima comminiscuntur, quibus 
Lectorum animos mulcent; potitique ad virtutis cultum hor- 
tantur. Suis tamen conciliant hi quam possunt fidem com- 
EC mentis. Mirum quidem est, quod sub initium hujus libri 

AM conspectum fuisse dicitur. Verüm, quae de visis mortuo- 
rum Umbris híc passimque transdit Ossianes, in vulgi opi- 
nionem ubique terrarum facilé conveniunt ; quique Cru- 
galis videt Umbram, vir probus est, atque fortissimus. Sub 
noctem procumbit is, a milite diversus, ad plangentem a- 
quarum rivum, veteremque arborem, foliis atque omni nu- 
datam virore. Obductus musco, est illi pro pulvinari la- 
pis; laté loca circumstrepunt vento. Jam placidissimé 
dormit heros; ignisque tractum, atque igni insidentem as- . 
picit Crugala, quem vel no$, haec legentes, aspicere atque 


auscultare coràm videmur. 


b. 


Antequam accesserit institutio, quels valdé percellimur, 

| omnia nos animabus intüs agitari credimus; neque aliam 
rerum causam explicationemque assequimur. Hinc ea 

facilé in totidem convertimus homines, aut hominum simi- 


lia efüingimus; omnes adeó, quot sumus, poétae nascimur. 

Hinc etiam apud omnes pen gentes pleraque Diis, Geni. 
isve, erant repleta: atque illi ad hominum normam boni 
malique fingebantur; similibus dicebantur fungi muneri- 
bus; similibus colebantur ritibus ; diris cruciatibus atque 


sacrificiis, si crudeliores putarentur ; hymnis, musice, cho- 
reis, si alacriores. 


C. 
Defunctas corporibus animas opinabantur Ossianis Po- 
pulares nil ampliüs ad ea valere, quae fortiter agebant olim. 
Ventos tempestatesque commovebant hae. Quod ad hu- 


mana attinet, pené torpere intelligebantur. 


D. 


E superstitionibus vulgi caput exserit Ossianes ; satque 
significat non iis se multüm teneri. Caeterüm, ut ubique, 
reddit htc cuique convenientia: providus est Connal, bel- 
lumque, suis perniciosum, studet avertere ; indé magis est 
credulus. "lotus in armis est Cuchullin, maximéque plorià 
ducitur; quod quidem hominum genus vix unquam vaná 


superstitione irretitur. 


E. 


Non nisi, qui suá excellit arte, discriminat quae sunt 
simillima.  "T'alis tantusque describitur Cuchullin, ut nihil 
eo majus excogitari posse videatur. Attamen, haud ei 
quid detrahens, alium nostros ante oculos ponit Ossianes 
heroa longé praestantiorem. — Nescit Cuchullin tergum ob- 
vertere, quia veretur os Phingalis, in quo quidquid est vir- 


tutis, suo tanquam fonte speculoque visum, admiratur. 

F. 4 
Non est, cur aegré feramus Eriginas hác paulüm ob- | j 
volvi nebulà. Mox enim depelletur ea loco ; Suarenisque 


fastum inopino retundi visu gaudebimus. 


G. 


Qualis qui legat Suaren, illius superbit Legatus ; domi- 


numque suum egregié agit Morla. 


jab 


Asperis in se conviciis Homeri crudescunt heroes, Ca- 
vit Ossianes ne suis id vitio verteretur. Suntenim graves; 


sapientiam callent; cum dignitate semet alloquuntur. 


I. 


Ob officium in Cormacem, adhuc puerulum, caput ob- 
jectat periculis Cuchullin ; ob necessitudinem, atque etiam 
amicitiam succurrit ei Phingal. Caecá fertur irá in Tro- 
jam Achilles ; vi, summamque per injuriam profugus /Ene- 
as novum in Italiá condit imperium. Itaque eà se magis 
commendat hoc Ossianis poéma, quod decus et probita- 
tem doceat, suadeatque. 


K. 


Cuchullina miror equidem ; miror et Connala. Arma 
Cuchullin ardet ; pacem laudat Connal. Ex adverso ita- 
que stant : diversa tamen sentientes, mutuo se illi honore, 
fideque prosequuntur. Nos quoque, sicut Cuchullin, híc 


indignamur, atque calescimus.  Blandé reprehendit is 


NE Zen 


, 

Connala, qui saepius pacem laudárat ; deinde in iras ef- 
funditur nobiles; certusque pugnandi, suos in fortia hor- 


tatur. 


L. 
Nuperrimé ducta fuit in uxorem Dogrena ; ideoque no- 
va appellatur hospes. . 
M. 


Jam cecinit Carril: cantuque ejus duce, en! acie in 
medià, mediisque armis confligentibus, prout res postu- 


labat, versamur. 


N. 


Crochmor ingens est saxeusque mons ad Conae sep- 


tentrionem. 


O. 


Hibernorum res est desperata: atque haec abrupta, ex- 
ultantiaque nuncii verba sat prae se ferunt quanti habeatur 
momenti adventus Phingalis. Nondum advenerat; ad- 
venire tantüm nuciatur. Opportuniori autem tempore in 


scenam adducetur. 


P. 


Cum premit fortuna, revocant in mentem viri probi quod 
vel inviti deliquére. Est sanà perquàm funebre, quod 
narrat Cuchullin; at nobile exponit amicitiae amorisque 


luctamen. Ferdae miserescimus ; ipsumque damnamus, 

ut minüs justum, et tenacem propositi virum. Si ceden- 
dum amori, non eó usque profectó cedendum est, ut ami- 


citiae jura sanctissima violentur. 


Justum et tenacem propositi virum 
Non civium ardor, prava jubentium, 
Non vultus instantis tyranni 

Mente quatit solidà, neque Auster, 
Dux inquieti turbidus Adriae, 

Nec fulminantis magna Jovis manus; 
Si fractus illabatur orbis, 


Impavidum ferient ruinae. Hon. 


Q. 
Protervà fronte petit maritnm Degyl, petit etamantem; 
egregiéque superbam agit foeminam. Dolendum quidem 
alias ubique gentium inveniri Degylas, Ferdasque alios, 


quos malesanus vincit pessundatque amor. 


R. 
Quos summo affici dolore dicit Ossianes, admodum par- 
cé loquuntur. Noverat enim silentium esse quandoque 


omni oratione eloquentius, ingentesque stupere curas. 

NOT/E IN LIBRUM TERTIUM. 


A! 


Est Lora sinüs Etive pars torrentissima ; sinusque hic 
ad Scotiae occasum per Lornam superiorem, Argatheliae 
plagam, diducitur. Sub faucibus angustior est, ingenti- 
que hinc indé protensà rupe asperatur ; et, tumente atque 
detumente oceano, ejus:aquae vasto cum impetu, sonitu- 


que, longé latéque fuso, in praeceps aguntur. 


b. 


Erat Lodin Scandinaviae Deus, ad cujus rudem effigiem 
ex lapide preces effundebat Snyven, quasi sacerdos ; unus- 
que erat é Scaldis, qui suos inter Bardorum muneribus 


magno cum honore fungebantur. 


C. 


Pulchrum hoc Agandaecae episodium, eó maximé inser- 
vit, ut rité feliciterque Phingaléis absolvatur. Quanto sit 
futurum usui, non adhuc plané perspicimus ; brevi autem 
intelligemus. Dum itaque suam voluerit mentem expli- 
care Ossianes, narranti Carrili, solantique, quà potest, 
Cuchullina, aures intendamus, — Est oratorum, est et poé- 


tarum propriam celare artem. 

D. 


- : Non unus Pythagoras terno gaudebat numero, sed et 
Lochlineus Starno, Caledoniusque Ossianes. Solemnis 


habitus fuit numerus hic ubique terrarum. 


E. 


Nihil hac brevi similitudine elegantius, 


F. 


Supercilium cogit atram in nubem Starno ; illiusque ar- 


dent oculi. In natam mox ipse fulmen ejaculabitur. 


G. 


Fortem hanc Mentem, degentem coelo, precatur Cu- 
chullin : nec dubito quin ea sit rerum gubernator optimus, 
quem nostris nos oculis non assequimur. Non videtur 
Cuchullini sat de eo constare, quem votis adit: accedit 
enim dubius. Vulgatissima autem erat Caledonum doc- 
trina de animabus, jam corpore defunctis. Hae quidem 
nubibus insidere dicebantur, procellasque suscitare: at in 
iis, quae hominem spectant, constans erat opinio nil 1psas 
omnino pollere. Praeter hoc unum Cuchullinis votum, 
vix quidquam in Ossiane legimus, quod inter Populares 
suos Religionem sapiat. Haud tamen inde existimandum 
est Caledones non abundavisse superstitionibus. Ut enim 
ex certissimis novimus monumentis, tenebantur DBritanni 
disciplinà institutisque Druidarum. "Verüm ab hisce ex- 
ponendis abstinuit Ossianes, utpote quae, multis implicita 


ineptiis flagitiisque, damnaverat. Communem porró, de 

visis morte obità figuris non est dedignatus opinionem in 


medium afferre; quae, sin vera, ferenda saltem erat ; mi- 
rificéque inserviebat poési. 


H. 


Obtuso sit oportet ingenio, qui brevem hanc nitidamque 
tempestatis descriptionem non admiratur. 


I. 


De futurà Phingalis victoriá non ipse animi confidentis- 
simus dubitat Calmar: atque vel hinc eminet Phingalis 
virtus, quae ab omnibus laudatur. 


K. 


Quod committitur Connali Carrilique munus, obire vel 
ipse potuit Carril. Noluit tamen vir gravis, Connal, pro- 
Jicere animam absque ullo commodo. Haud igitur obstitit 
Cuchullinis imperio, quem plané videbat certum perdendi 


Suarena, ubi vir viro congrederetur, aut mediis pereundi 
hostibus. 


L 


Ruit vis expers concilii. Praecipiti erat animo Calmar ; 
caecoque pugnabat Marte: vulneribus ergo confectus 
obiit; nec quidquam tantis dignum promissis et hiatu 
gessisse fertur. 

M. 


Non admodüm dissimilis est Virgilii locus, ZEN. V. 
v. 586. 
Ut pelagi rupes, magno veniente fragore, 
Quae sese, multis circumlatrantibus undis, 
Mole tenet : scopuli nequicquam et spumea circum 
Saxa fremunt, laterique illisa refunditur alga. 


N. 

Mira est, hoc loci, Ossianis ars. Si, cum Suarene con- 
gressus, occumbat Cuchullin, suae barbarus atroxque rex 
sorti, Suaren, aeternüm gratulabitur; si veró caedatur 
Suaren, inutilis erit Phingalis adventus ; poétaque in arc- 
tum, unde referre pedem non poterit, desiliet. At relin- 
quit Erigenas Suaren ; cursuque praecipiti ruit in Phin- 


galidas ; atque ita omnia rité servantur, 


O. 
Quis tam ferreus est, ut tanti nunc primüm infausti viri 
gemitu non moveatur? Exitis é scenis. Indé Phingala 


nos toti spectabimus, admirabimur, diligemus. 


P. 
Quàm bonus est Morvenis rex ! Sui suorumque videt 
hostem, Suarena; non tamen ut hostem agnoscit, sed ut 


dilectae fratrem Agandaecae. 


Q. 


Non solüm canit Ossianes, sed rei quam canit, est ipse 


pars magna. Qua propter, ubi quid narrat, commove- 


lám invidus. 

tur, effervetque. Comparat porró senectutis damna cum 
"is, quae fortia gesserat juvenis; ipsumque admiramur, 
unáque miserescimus. 


R. 

Enitet ubique amabilis adolescens, Oscar.  Glori& 
maximé ducitur, totusque avi tenetur admiratione. Est 
cur tanto magistro, tantum edocenti discipulum, animos 
benigné advertamus. 


S. 
Phingalis erat genitor Comal: at de ipso altum est híc 


silentium, quià fórs turbidior fuerit bellator. 


, 
: 


T. 
Gens, seu ditio, glomeratave Phingalidarum phalanx, 


dicebatur Phennis. 


L. 
Optandum foret maximos quosque duces praeceptis in- 
stitutisque abundavisse Ossianis. Homero utebatur ma- 
gistro Alexander; pluresque extiterunt Alexandri; unus 


at Phingal. 


Pu 
Gollus, filius Morni, princeps erat gentis, quae de rerum 
summá diü cum Phingale contenderat.  Debellatà eà 
tandem, Phingali mir& devinctus fuit inde amicitià, mag- 
nusque habebatur bellator. Erat is tamen animi, quàm 


par, fidentior ; atque, ut ex hoc patet carmine, aliquantu- 

NOTAE IN LIBRUM QUARTUM. 


A. 

Quoniam, quae fortia gesserat hoc Hiberniae bello 
amantissimus Malvinae Oscar, nunc recensenda sunt, op- 
time ea totam rem audire fingitur. Cum autem advenis- 
set, narraturus erat Ossianes apparuisse sibi dilectae Um- 
bram Everallynis, monentem ut periclitanti subveniret filio. 
Altiàs hinc orditur poéta, suosque canit amores, commis- 
samque cum aemulo Cormace pugnam : atque ideó pau- 


làm digredi videtur. 


b. 


Senectae damna saepiüs, ut bic, cum juventute suá for- 
tique aevo comparat Ossianes. Hinc ejus olorina quere- 


monia, quà tantopere movemur. 


C. 


Ad rem revertitur suam posta. 


D. 


Sapienter fingit Ossianes patrem secessisse acie, tumu- 


lumque occupavisse : namque revertentis magis magisque 

ideó lucebit virtus. Mox Fabii instar descendet ; confi- 
dentissimum animi armorumque liberabit Gollum ; Sua- 


renique eripiet victoriam. 


B. 
Nonne vel Jovi Statori, Romanas sistenti fugientes acies, 


simillimus est Morvenius Phingal ? 


F. 


Innovatur pugnae facies : heroum erumpit alacritas mira, 
aliis aliisque verbis prolata ; pulchréque, ut par erat, Phin- 


gali reservatur Suaren. 


G. 


Cum praelia describunt Homerus et Ossianes, alias om- 
nino ineunt vias, — Plurimos coácervat casus Homerus ; 
unum aliumve seligit Ossianes ; totusque huic ornando im- 
moratur. Si quis medium inter utrosque tetendisset iter, 


omne fórs tulisse punctum jure meritoque diceretur. 


H. 


Hanc tantae effigiem pugnae cum quádam Virgilii des- 
criptione, quae Georgicorum I. v. 322. legitur, comparare 


fas est : nec admodum absimilis videtur. 


Saepe etiam immensum coelo venit agmen aquarum, 


Et foedam glomerant tempestatem imbribus atris 


— y i tt 

NOTJE IN, LIB. IV. 221 


Collectae ex alto nubes : ruit arduus aether, 

Et pluvia ingenti sata laeta boumque labores 
Diluit ; implentur fossae, et cava flumina crescunt 
Cum sonitu, fervetque fretis spirantibus aequor. 
Ipse pater medià nimborum in nocte corusca 
Fulmina molitur dextrà, quo maxima motu 

Terra tremit ; fugére ferae, et mortalia corda 
Per gentes humilis stravit pavor ; ille flagranti 
Aut Atho, aut Rhodopen, aut alta Ceraunia telo 
Dejicit; ingeminant Austri, et densissimus imber. 


Nunc nemora ingenti vento, nunc littora plangunt. 


I. 


Uno hoc magis afficimur casu tenerrimo, quam mille, 


ab Homero fusà expositis. 


K. 


Quis non hanc commendet spirantem picturam, miram- 
que vatis solertiam, quà suus quantuscunque servatur 
Cuchullini honos, nihilque de Phingalis glorià detrahitur ? 


NOTZE IN 


NOTAE IN LIBRUM QUINTUM. 


A. 
Minorum exposuit heroum pugnas nostros ante oculos 
Ossianes. Phingali nunc atque Suareni congressis astitu- 


ri sumus ; horumque certamen sapientér discriminatur. 


Hn 
Paucis exequitur poéta Caledonius optimi regis laudes. 
Agamemnona vocat Priamus beatum ob ejus copias pop u- 


lumque. ll. 182. Populum hic Connal ob regis virtutes. 


Us 
Rem auget suam Ossianes poétarum in morem. | Haud 
credit ipse, quae profert mira; nec credi posse sperat. 
Talibus in medium allatis, id unum significat, maximum 


fuisse duorum fortissimorum regum luctamen. 


D. 


Devicto Suarene, vulgaris operi finem imponeret poéta. 
Non ita Ossianes ; majorque Phingala manet adhuc vic- 


torla. 


E. 


Phingalis admirati sumus fortitudinem : admiremur et la- 


crymas. Homo est; ipsum tangunt mortalia. Non tamen 

flet diu, Sciebat enim Ossianes citis lacrymam ares- 
cere. 


F. 


Quippe graviter fuerat vulneratus Orla, quamvis id, datà 


operà, huc usque celaverit Ossianes. 


G. 


Non quae bellum solummodó, sed etiam quae pulchram 


sapiunt pacem, commendat Ossianes. 


H. 


Per primos septem libros Iliados vix apparet maximus 
Homeri heros, Achilles ; perque alios quinque altum est 
de illo silentium.  Phingaléidos tertio prodit in campuin 
Phingal: saepé tamen fit anté ejus mentio ; acritérque 
expectatur. Quo primüm apparet ipse, recedere nostro € 
conspectu Cuchullina deprehendimus, votisque vel moes- 
tum prosequimur. Hunc posteà quandoque longé aspici- 
mus ; tantique viri fidissimum sodalem, Connala, admira- 


mur. 


I 
Dicuntur poétis poétae invidere: at summa est Ossianis 
Carrilisque urbanitas ; summáque hi amicitià obstringun- 


tur. 

NOTAE IN LIBRUM SEXTUM. 


A. 
Quod pingit Ossianes, valdé pingit, sive id lugubrius 
sit, sive laetius ; lectoresque suos in se rapit, adeóque mo- 


vet, ut, quidquid ipse sentit, imis id praecordiis sentiant. 


B. 


Phingalidarum potus admodum parcus fuisse describitur : 
mentem serenabat; cantum et nobile ciebat colloquium. 
Non horum poculis misceri venenum puerulus credidisset 


Cyrus. 


C. 


Sicut Phingalis et Agandaecae episodium huic feliciter 
concludendo poémati aptissimum erat, sic etiam Trenmoris 


et Innibaccae eodém tendit; ideóque decantatur. 


D. 


Ossianis omnes vi pollent orationes, nitentque venustate ; 
haec autem longé est pulcherrima. Domandus erat atrox 
Suarenis animus ; quatuorque maxime obstabant, mutuum 
Caledonum atque Lochlinidarum odium, Phingalis et ipsi- 


usmet Buarenis inimicitiae, hujus devicti pudor, studium- 

que recuperandi quam amiserat famam.  Hàc autem ora- 


tione ista omnia suaviter fortiterque amoventur. 


E. 


Ab alienis appetendis adeo se abstinuit Phingal, ut, quae 
post partam victoriam sibi jure vindicare potuisset, oblata 
renuat accipere. Non hác erat indole Achilles. Cum enim 
reddidisset Priamo corpus Hectoris, seque a Patrocli ideó 
excusari precaretur Umbr$, non, ut potuit, id tribuit hu- 
manitati, non Jovis imperio, matrisve Thetidis, sed acceptis 
miniméque spernendis muneribus. En quam pingit hones- 
tatem Homerus! Verum ad Euripedem veniamus. Argi. 
vorum rex, Adrastus Atheniensem adit regem, Thesea, fu- 
turum sperans ut, eo auctore, Thebani extinctos bello se- 
peliresinant. Asperior fitin supplicem hospitem Theseus, 
illiusque rejicit aequissimas preces. At, matris tandem 
motus consilio et eloquentiá, Thebanis infert bellum, vic- 
torque in Adrastum conviciis adhuc debacchatur. Appa- 
ret interim, uti placet poétae, Minerva; suadetque Athe- 
niensi praemium opis laborisque postulare. "Talis est alte- 
rius Graeculi virtus, decusque. Morvenius autem Phin- 
gal, ubi certior fit periclitari Cuchullina, succurrit ipsi, 
liberat Hiberniam, socium solatur victum, et magnis effert 
laudibus; adeóque temperans est ut non solum ab ipso 
nihil expectet, verüm etiam quae fractus volensque com- 


munis obtulerit hostis munera, recuset, 


rH. 


Magnificé tandem de Suarene triumphat Phingal, ** Nulla 


^ " * ai ' 

quidem, ut inquit Marcus T. C. est tanta vis, quae non ferro 
atque viribus debilitarifrangique possit." Ast animum lenire 
Suarenis nulla potuit validissima dextera : id una confecit 
Phingalis mira indoles, bonitasque ; hostemque immanem, 
penitüs mutatum, amicitià ille sibi devinxit sempiternà. 
Hinc iis, qui nos per injuriam laesére, obviam eamus, be- 
nevolentià instructi, jucundissimamque victoriam spe prae- 


sumamius. 


G. 


Quae sequitur Phingalis doctrina, non est ei multum 
dissimilis, quam tradit M. T. Cicero in Somnio Scipionis. 
* [gitur alté spectare si voles, inquit Scipio Africanus, 
* neque te sermonibus vulgi dederis, neque in praemiis 
* humanis spem posueris rerum tuarum: suis te oportet 
* jllecebris ipsa virtus trahat ad verum decus. Quid 
** de te alii loquantur, ipsi videant; sed loquentur tamen. 
«€ Sermo autem omnis ille et angustiis cingitur iis regio- 
* num, quas vides; nec unquam de ullo perennis fuit; et 
* obruitur hominum interitu, et oblivione posteritatis ex- 


* tinguitur." 


H. 
Sapienter de victo fortissimoque viro, Cuchulline, mentio 
fit : namque indà recreetur carpatque solatium Suaren ne- 
cesse est. Eó quoque tendit quod de Grumale subjicitur 


episodium. 


—— emt a i 

D 
Mediocres poétae huc illuc discurrunt, ea perquirentes, 
quibus valdé lectores commoveantur; qui veré poeta est, 


invenit ea recto tramite. 


E 
Refert Conan Homeri Thersitem ; perque Ossianis car- 
mina notatur passim verborum animique audacià. Si quis 
nos inter indulgeat rixis, manuque sit futilis, huic solet Co- 
nan comparari. Non solüm probos, sed etiam malos descri- 
bit mores Ossianes; atque hos utrisque ponit limites, quos 
lucem inter umbrasque facil agnoscimus. Nemo itaque 


ab eo, virtutis deceptus specie, in vitium trahitur. 


TL 


Quae corporis immunia sunt, his plerümque describit 
Ossianes, quae ad corpus attinent; nec poterant aliter ea 
primitüs enunciari. Iste porró dicendi mos poésim sapit 
magis, quae pictura est ; majoremque prae se fert solertiam 
ingenii, quod in diversis coácervandis, atque inter se com- 


parandis, plurimüm versatur. 


M. 

Qui poématis epici profitentur leges, faustum exitum 
solent praescribere ; talem Ilias, talem habet /Eneis.  At- 
tamen Hectoris funere, Turnique nece, aliquantülum con- 
tristamur. Totus autem ridet prospectus sub finem Phin- 


galéidos: liberatur Hibernia; remittitur liber in regnum 

Suaren ; recreatur Cuchullin ; redeunt ovantes in patriam 
Phingalidae. 


E Melchiore Cesarotti, qui Phingaléide illustrandà : 
mihi praecurrit, plura huc traduxi, more meo digesta; eó- 
que libentiüs, quód cum alienigena sit, summoque vir in- 
genio, et litteratissimus, ab aequá proficisci aestimatione 
videbuntur laudes, quibus effert Ossianem. Jamque pro- 
positum exegi opus: superest ut gratias agam, quín imó 

; habeam, maximas iis optimis viris, qui defessum labore, me 
| recreabant hortatu; abberantem recto tramite, me redu- 
cebant in viam doctriná, 


FINIS. 

